a 
= 
c 
oo 
Q 
E 

i^ 

E 

= 


REȚETĂ PENTRU 


SOMN 


Aric A. Prather — 


Dei | 


Recomandare [Date 
Un ghid simplu, dar eficient 
pentru somn. 
DR. MATTHEW WALKER aAa 


ARIC A. PRATHER este profesor de psihiatrie si ştiinţe 

Center. Este psiholog clinician autorizat al Insomnia Clinic 
din cadrul aceleiaşi universităţi unde practică terapia 
cognitiv-comportamentală pentru tratarea pacienţilor care 


suferă de insomnie. 


Conduce un program amplu de cercetare, care se 
concentrează asupra cauzelor şi consecinţelor somnului 
deficitar, finanţat o perioadă îndelungată de National 
Institutes of Health. Un promotor autoproclamat al 
somnului, dr. Prather şi-a dedicat cariera constientizárii 
importanței somnului, considerat un drept uman 


fundamental. 

INTRODUCERE 
Suntem făcuţi pentru 


somn 


Acum câțiva ani, imediat după ce s-a 
născut fiul meu cel mai mic, am petrecut o 
noapte lungă cu el aşezat pe piept. Avea 
doar câteva săptămâni si era atât de mic, 
încât îl puteam tine în palme. Ca oricare alt 
părinte într-o astfel de situaţie, eram 
epuizat - mă usturau ochii şi de-abia ii 
puteam tine deschiși. Copilul dormea dus, 
iar respiraţia lui ritmică de bebeluş îmi 
şuiera în ureche. Dar ştiam că în clipa în 
care aş fi încercat să-l las jos încet (extrem 
de încet!) s-ar fi trezit si ar fi început să tipe 
în semn de protest. Aşa că m-am forțat să 
tin ochii deschişi si să-l mai imbratisez o 
vreme. Fiind specialist în somnologie, 
ştiam ce importanță are somnul pentru el si 
pentru creierul lui în curs de dezvoltare: 
consolidarea amintirilor, dezvoltarea noilor 
sinapse. Îndepărtarea reziduurilor 


proceselor cerebrale din timpul zilei cu 
ajutorul unui aflux de lichid cefalorahidian. 
Scăderea tensiunii arteriale pentru 
relaxarea sistemul nervos. Secretarea 
hormonului creşterii, care contribuie la 
vindecare, regenerare si creştere. 

Nu era prima noapte pe care mi-o 
petreceam ţinând în braţe un copil, desi imi 
doream să dorm, si nu avea să fie nici 
ultima. Dar în noaptea aceea am început să 
mă gândesc la efortul pe care îl presupune 
somnul. La clinica noastră dedicată 
somnului de la University of California, 
San Francisco (UCSE), vin o mulţime de 
oameni care au nevoie de ajutor în privinţa 
somnului. Pentru mulţi dintre ei, somnul 
era o chestiune complicată şi inselátoare - 
o sursă de stres si de anxietate, în loc sa fie 
una de relaxare şi de refacere. Unii au 
impresia că n-au reuşit niciodată să 
stăpânească somnul, dormind prost o viaţă 
întreagă. Pentru alţii, somnul de calitate a 
dispărut subit, fără nicio explicaţie - unde 
s-o fi dus? 

Trebuie sa dormim pentru a 
supraviețui, la fel cum trebuie să mâncăm, 


să bem și să respirăm. Dacă n-am dormi, 


am muri. Bineînţeles, ar dura ceva timp, 
dar somnul este un proces la fel de 
important, care ne ajută să trăim la fel 
precum mâncarea, apa şi oxigenul. În cele 
din urmă, fără somn, corpul cedează. Deci 
de ce, Doamne iartă-mă, să fie atât de 
complicat un proces natural, instinctual şi 
automat? 

Îmi câștig existenţa prin studierea 
somnului si iti spun de pe-acum că 
obstacolul major din calea somnului ești 
chiar tu. 

Nu mă refer doar la tine, ci la noi toti. 
Ne pricepem de minune să stăm în calea 
somnului. Nu intentionam s-o facem. Si 
nici nu luăm decizii în mod evident 
eronate. În cadrul clinicii, eu şi colegii mei 
tratăm sute de pacienţi pe an care au 
probleme cu somnul. Când ajung la noi, au 
încercat deja toate soluţiile. Au facut 
lucrurile care tin de igiena somnului, cum 
ar fi să aibă un spatiu de dormit întunecat si 
răcoros. Au încercat să ia medicamente. Au 
fost la medici sau la terapeuti. Pentru unii, 
somnul a devenit o chestiune atât de 
problematică, încât anxietatea provocată de 
faptul că pot sau nu să doarmă chiar îi 


împiedică s-o facă - o situaţie paradoxală, 
dar în același timp una care implică un cerc 
vicios greu de spart. 

O parte importantă a problemei este că 
nu trăim într-o lume menită să ne permită 
un somn mai bun. Pentru mulţi, somnul 
este ultimul lucru la care se gândesc. Există 
multe alte presiuni și priorităţi. Luăm cele 
mai bune decizii de care suntem în stare pe 
parcursul unei zile: să ne terminăm treaba, 
să avem succes si să ne atingem scopurile, 
să ne plătim facturile, să ne ajutăm copiii şi 
partenerii. Dar luarea atâtor decizii — care 
au sens pe moment - isi spune cuvântul la 
sfârşitul zilei. Din cauza acestor alegeri 
aparent neînsemnate, ajungem să avem un 
ritm circadian defectuos sau insuficientă 
activare a impulsului homeostatic al 
somnului. Ne ducem la culcare având în 
corp substanţe stimulante, precum cafeina, 
care blochează hormonul somnului, pentru 
că nu am calculat bine timpul de acţiune a 
ultimei cesti de ceai, suc sau cafea. Ne 
sabotam vindecătorul somn profund, cu 
unde cerebrale lente - de care avem nevoie 
pentru a elimina reziduurile din creier 
după o zi lungă. În mod surprinzător, patul 


nostru confortabil ne stimulează starea de 
veghe, si nu somnolenta, o problema care 
se aprofundează cu cât avem probleme cu 
somnul mai mult timp, fără să ştim cum să 
atenuăm stimularea condiţionată din creier 
şi din corp. 

Somnul nu este rezultatul unei acţiuni, 
ci este ceva ce ni se întâmplă. Tine mult de 
relaxare, de a nu ne autosabota si de 
educarea corpului ca să recunoască 
indiciile din timpul zilei şi al nopţii care ne 
spun ce ar trebui să facem si când. Alegerile 
care iti modelează somnul nu încep când te 
întinzi în pat, noaptea, ci în clipa în care 
deschizi ochii dimineaţa. 

Majoritatea oamenilor care au 
probleme cu somnul ştiu foarte bine că este 
deosebit de important pentru sănătate. Ei 
au nevoie de o rețetă a felului în care să-şi 
petreacă zilele, astfel încât să poată dormi 
bine chiar din seara asta. 


Somnul — adezivul care ne tine 
viata laolaltă 


Majoritatea oamenilor nu se gândesc la 
somn până când nu încep să aibă probleme. 
Eu nu m-am gândit la somn (decât că aș fi 
avut nevoie de mai mult) până să fiu 
student la masterat, când am studiat felul în 
care factorii psihologi și comportamentali, 
precum stresul şi somnul, afectează 
sistemul imunitar. Initial, cercetarea mea a 
vizat identificarea acelor factori care prezic 
reacţia la vaccin. Vaccinurile sunt 
importante in preventia bolilor şi, deşi sunt 
în mare parte eficiente, nu avem toti acelaşi 
nivel de protecţie după acelaşi vaccin. 
Voiam să aflu cum factori precum starea 
sufletească, stresul, somnul si altele 
asemenea anticipează reacţia corpului, în 
cazul acesta fata de vaccinul împotriva 
hepatitei B. Cu cât cercetam mai mult, cu 
atât îmi devenea mai clar un lucru: somnul 
insuficient afectează reactia la vaccinare. 


Cei care nu dorm suficient au o capacitate 
mai scăzută de generare a anticorpilor care 


să-i protejeze de hepatita B.1 

Între timp, am descoperit că acelaşi 
lucru este valabil în cazul vaccinului 
antigripal. Si mai surprinzător, când am 
adus oamenii în laborator şi le-am injectat 
un virus gripal, probabilitatea să se 
imbolnáveascá aceia care dormeau mai 
puţin de şase ore pe noapte, comparativ cu 
cei care dormeau mai mult de şapte ore pe 


noapte, era de patru ori mai mare. Toti 
participanţii la studiu au fost expuşi la virus 
în egală măsură, dar au avut reacţii foarte 
diferite. Somnul a fost factorul care oferea 
un nivel mare de protecţie. 

În ceea ce priveşte viata si sănătatea, 
există multe lucruri pe care nu le putem 
controla. Dar somnul este un domeniu în 
care putem face o schimbare importantă 
intervenind cu câteva modificări concrete. 
S-a dovedit că îmbunătăţirea calităţii 
somnului poate duce la îmbunătăţiri ale 
multor alte aspecte ale vieţii, inclusiv ale 
stării emoţionale, regimului alimentar, 
felului în care învăţăm si in care reactionam 


la comportamentul celorlalţi în timpul zilei. 
Toate acestea sunt nişte lucruri greu de 
schimbat pe cont propriu. Dacă dormim 
mai bine, ne simţim mai bine, suntem mai 
creativi şi mai implicaţi, avem mai multă 
energie pentru a face mișcare, suntem mai 
inclinati să mâncăm sănătos, să consumam 
legume şi fructe. Când dormim mai bine, 
întreaga viata ni se îmbunătăţeşte, ridicând 
temelia stării de sănătate și a celei de bine. 
Aşa cum mi-a spus un pacient: „lu mi-ai 
redat somnul si asta mi-a schimbat viaţa.“ 
În prezent, îmi petrec majoritatea 
timpului la UCSE, făcând cercetare clinică 
pentru a înţelege mai bine cum si de ce 
somnul este foarte important pentru 
sanatate. Am privilegiul de a lucra la clinica 
dedicată insomniei de la UCSF, unde 
apelam la terapia cognitiv- 
comportamentala pentru a trata tulburarile 
de somn, care include o serie de tratamente 
validate empiric, pentru a promova somnul 
regenerator si de lunga durata. Am tratat 
sute de oameni disperati, ca sa se bucure de 
un somn bun - unele dintre poveştile lor 
apar în aceasta carte -, iar fascinația mea 


pentru somn a devenit şi mai puternică. 


Deşi dificultăţile în ce priveşte somnul ţin 
de individ, există o temă recurentă în 
cercetarea mea. Pentru majoritatea celor 
care au probleme cu somnul, sursa poate fi 
identificată de obicei în comportamente şi 
decizii care au sens pe termen scurt, dar 
care sfârșesc subminând felul în care 
funcţionează somnul în mod firesc. 

Mark este un exemplu relevant. A 
început să sufere subit de insomnie când 
fiul său a fost diagnosticat cu autism. În 
perioada coplesitoare în care el şi soţia sa 
încercau să-şi dea seama ce e de făcut după 
un astfel de diagnostic și căutau tratamente 
pentru fiul lor, Mark nu-și putea domoli 
mintea suficient încât să doarmă. A început 
să se ducă la culcare mai devreme, pentru a 
avea şanse cât mai bune ca să adoarmă, dar 
rămânea treaz, foindu-se pe toate părţile. 
După o noapte zbuciumată, dormea până 
târziu sau trăgea un pui de somn în timpul 
zilei, încercând să se odihnească pe cât 
posibil. Dar asta îl făcea să adoarmă şi mai 
greu noaptea. Programul i-a devenit haotic, 
iar corpul lui nu mai stia dacă trebuie să se 
odihnească sau să fie alert. lar starea de 


anxietate i s-a accentuat, căci acum, pe 


lângă stresul acut - grijile pe care si le făcea 
pentru fiul său si pentru cele mai bune 
intervenţii în cazul lui - era privat de somn 
si stresat cronic că nu se odihneşte destul. 

Oricine este neliniștit în privința unui 
examen cu miză mare, a unei relaţii care se 
destramă ori a unei ființe dragi care suferă 
ar fi probabil de acord că atunci când 
suntem stresaţi, nu dormim bine. Si oricine 
stă treaz toată noaptea din cauza unui 
bebeluș, a unui termen-limită, a unui 
coșmar sau a unei crize de anxietate ştie că 
atunci când nu dormim bine suntem mai 
sensibili a doua zi. Problemele minore 
devin copleșitoare. Ideea este că somnul, 
starea emoţională si nivelul de stres 
cotidian se influenţează reciproc. Dacă ne 
ocupăm de unul dintre aceste aspecte, 
celelalte două sunt afectate în mod 
automat. Deci daca ne îmbunătăţim 
somnul, avem o şansă mai mare să ne 
simțim mai bine si să avem resursele 
necesare ca să facem fata provocărilor zilei. 
Și cu cât ne simţim mai bine şi avem mai 
multe resurse în timpul zilei, cu atât 
suntem mai capabili să adormim. 


Dar stresul și grijile nu sunt singurele 
obstacole în calea somnului. Uneori, el se 
află în strânsă legătură cu sănătatea noastră 
fizică si mintală. Când a început 
tratamentul în clinica noastră, o pacientă 
suferea de dureri de spate şi asta o ţinea 
trează mare parte din noapte. Durerea o 
împiedica să doarmă, iar somnul întrerupt 
îi intensifica durerea. Când dormim mai 
puţin, avem o rezistență mai scăzută la 


durere. Somnul nu poate elimina cu totul 
durerea, dar o poate domoli. lar dacă 
suntem mai odihniti, ni se îmbunătăţesc 
resursele fizice şi mintale de a gestiona 
durerea, ceea ce ne dă mai multă încredere 
în capacitatea noastră de vindecare. În 
cazul pacientei menţionate, un somn 
sănătos nu însemna doar o odihnă mai 
bună, ci şi sporirea capacităţii de vindecare 
a corpului, mai multă energie şi optimismul 
necesar sănătății mintale. Când nu putem 
dormi, nu doar cá ne simțim mai rău, ci 
totul ni se pare mai rău: avem o perspectivă 
negativă asupra lucrurilor şi mai puţine 


resurse cognitive si emotionale. Chiar si cei 
mai neinsemnati factori de stres ne pot da 
peste cap cánd suntem privati de somn. 

De obicei, somnul ajunge sá fie ultima 
noastră grijă, dar ar trebui să aibă 
întâietate. Este un „nutrient esențial“ 
pentru sănătate, longevitate şi vitalitate, 
însă nu toti avem acces la el în egală 
măsură. 


Somnul - o resursă la care nu 
avem acces în egală măsură 


Uneori, somnul are de-a face cu lucruri 
care nu au legătură cu corpul, ci cu factorii 
sociali şi economici şi cu problemele 
sistemice din mediul si comunitatea 
noastră. Angel, mama a doi copii cu vârste 
fragede, ne-a dezvăluit în timpul interviului 
preliminar cà locuieşte într-un cartier 
periculos. Lângă casa ei, avusese loc un atac 
armat, un tip de incident din ce în ce mai 
frecvent. Începuse să stea trează toată 
noaptea ca să-şi vegheze copiii în timp ce 
dormeau. Insomnia, născută din dorinţa 
puternică de a-şi proteja copiii, devenise o 


vigilentà cronică, intensă. Tratamentul 
includea scăderea reacției exacerbate la 
pericol ca să poată beneficia de un somn 
odihnitor. 

Acum ştim că somnul suficient și 
odihnitor nu este o resursă distribuită în 
mod egal, că există inegalităţi în acest sens. 
De exemplu, în medie, afro-americanii şi 
indivizii cu venituri mici afirmă că se 
bucură de mai puţin somn odihnitor decât 
alte grupuri demografice și 


socioeconomice.2 În prezent, o mare parte 
din cercetarea mea implică încercarea de a 
înţelege procesele sociale si factorii 
determinanti care contribuie la disparitatile 
în privința somnului în diferite grupuri 
sociale. Desi adesea nu este privit asa, 
somnul este o importantă problemă socială. 
Toată lumea are dreptul la un somn 
odihnitor. 

Desi este nevoie de schimbări sociale si 
de politici publice pentru a remedia 
inegalitátile in ceea ce priveste somnul si 
sănătatea, pentru multi  dintre noi, 
capacitatea de a avea un somn sănătos se 
aflá in fiecare dintre noi. Indiferent cát de 


greu iti este să dormi, să începem cu niște 
vești bune: eşti făcut să dormi. Dincolo de 
toate aceste conditionari antisomn cu care 
te lupti, corpul ştie ce să facă. În paginile 
acestei cărți, vom elimina astfel de 
obstacole, pentru a-ţi reaminti cum se face 
si ca să devii din nou stăpânul somnului 
tău. 

Această carte nu înlocuieşte 
tratamentul medical si nici nu servește 
drept program de sănătate publică. (La 
sfârşitul cărţii, există resurse suplimentare 
care te pot ajuta să-ți dai seama dacă este 
nevoie să consulti un doctor si care te pot 
îndruma spre alte opţiuni de tratament.) 
Reţetă pentru somn urmează premisa 
inovativă de la clinica noastră şi din alte 
centre pentru somn din lume: un somn mai 
bun înseamnă valorificarea unor lucruri pe 
care corpul ştie deja să le facă, eliberarea de 
acele comportamente care afectează negativ 
somnul şi susținerea acelora care redau un 
ritm normal al somnului. 


Fii propriul cercetător al somnului 
și descopera-i secretul 


Somnul este universal, dar este și personal. 
Există anumite aspecte elementare care 
sunt valabile pentru noi toti şi bineînţeles 
că vom aborda aceste constante. Dar nu 
există un model unic, atotcuprinzător care 
să funcționeze în cazul tuturor. Important 
este să găsim acei parametri specifici în 
interiorul acestor practici de bază prin care 
vom trece zi de zi şi care funcționează în 
cazul tău. 

Mulţi dintre noi suferă pentru că 
încearcă să adopte un model al somnului 
care nu funcționează. Ne punem în 
armonie obiceiurile legate de somn cu alţii 
sau cu cerinţele de la serviciu. Nu suntem 
atenţi la - sau nici măcar nu observăm - 
indiciile şi ritmurile unice si naturale ale 
corpului nostru. Unii dintre noi avem 
aşteptări nerealiste în privința unui somn 
bun. Acordam prea multă importanță 
acelei nopti spectaculoase - ştii la ce noapte 
mă refer. Noaptea în care ai adormit 


bustean și te-ai trezit în aceeaşi poziție a 
doua zi dimineaţă, simtindu-te minunat. A 
fost într-adevăr o noapte excepţională, dar 
în niciun caz standardul în funcţie de care 
să judeci celelalte nopţi. 

Cu toţii avem nevoie de mâncare si de 
aer, dar asta nu înseamnă că mâncăm şi 
respirăm la fel. Nu-ţi voi spune la ce ora să 
te culci sau la ce ora să te trezesti si nici 
măcar exact cât să dormi (desi voi insista 
cu nişte sugestii bazate pe câte ore avem 
nevoie în medie). Te voi ajuta să-ți 
descoperi ritmul natural si să profiti de el 
pentru un somn mai bun. 

Misiunea de săptămâna asta, dacă o 
accepti, este să devii un cercetător in 
domeniul somnului. Informaţiile din 
această carte se aplică in general - sunt 
nişte instrumente esenţiale de care toată 
lumea are nevoie. Dar când vine vorba de 
somn, cu toţii avem probleme diferite. De 
aceea, tratamentele sunt personalizate. Prin 
urmare, unul dintre primele lucruri 
discutate în aceasta carte este cum să tii un 
jurnal al somnului, un instrument simplu 
pentru a-ţi consemna tiparele de somn pe 


parcursul următoarelor şapte zile, astfel 
încât să găsim soluţii bazate pe informaţiile 
tale. 

Unele dintre practicile pe care le vom 
încerca săptămâna asta vor rezona cu tine; 
altele ti se vor părea mai putin eficiente (cel 
puţin la început). Este previzibil. Dar 
trebuie să accepti faptul că, la fel ca în cazul 
majorităţii schimbărilor de comportament, 
unele beneficii nu vor apărea peste noapte 
și că este nevoie de ceva timp pentru a le 
dobândi. Fiecare practică în parte este un 
pas spre un somn mai bun; dar 
funcţionează mai bine împreună. Îmi place 
să cred că toate constituie o reţetă pentru 
somn. Există un spaţiu de joc pentru 
substitutii, dar dacă ignori un ingredient 
esenţial, probabil că reţeta nu va funcţiona. 
Ca în cazul gătitului, mâncarea iese bună 
când respecţi reţeta si incluzi toate 
ingredientele. Dacă încerci cu adevărat 
aceste strategii și consemnezi rezultatele în 
jurnalul somnului pe care ţi-l voi oferi, vei 
descoperi şi mai repede ce funcţionează în 
cazul tău. Obtii rezultate pe măsura 


efortului. Poti fi un consumator sau poti fi 
un colaborator - eu sper să alegi aceasta 
din urmă opţiune. 

Somnul este un remediu uimitor. Este 
atât de puternic, încât te poate ajuta cu 
multe dintre problemele tale. Probabil că 
ştii deja că somnul este benefic pentru tine 
și că te simţi bine după ce ai dormit. Ei 
bine, ştiinţa ne arată cât de adevărat este 
acest lucru. Un somn bun întăreşte sistemul 


imunitar$ Reglează metabolismul.4 Te face 
mai fericit. Te face un partener mai bun si 
mai empatic si un părinte mai răbdător. Iti 
poate îmbunătăți productivitatea şi 
creativitatea la serviciu si iti oferă mai 
multă energie ca să poti să faci mișcare în 
timpul săptămânii. Îţi ascute mintea si 
poate elimina toxinele din creier care se 
acumulează cu timpul, inclusiv pe cele care 
joacă un rol în bolile neurodegenerative - 
uneori, numesc somnul „maşina de spălat 


creierul“ 10 Dar, la fel ca în cazul unei 
mașini de spălat obişnuite, trebuie să lași 
creierul să treacă prin tot ciclul. Aşa cum 
am spus deja, noi suntem principalul 
obstacol în calea unui somn de calitate — 


comportamentele noastre din timpul zilei şi 
convingerile greşite despre cum să dormim 
împiedică procesele vindecătoare pe care 
corpul doreşte cu disperare să le pună în 
mişcare. 

Ideea esenţială este că somnul este 
natural, dar nu întotdeauna uşor. Din punct 
de vedere biologic, fiinţele umane sunt 
menite să doarmă. Dar obstacolele sunt 
reale. Distragerile digitale, stresul, mediul 
în care trăim si dormim, problemele 
sistemice, precum rasa sau clasa socială, 
pot exercita presiune asupra proceselor 
biologice, ceea ce se răsfrânge asupra 
somnului. Mulţi sunt influenţaţi de o 
cultură care nu pune preţ pe somn: ai auzit 
vreodată expresia „poți să dormi după ce ai 
murit“? Cu toţii avem responsabilităţi, 
visuri de realizat şi presiuni considerabile. 
Ne aflăm pe pământ cu un scop. Dar nu 
poti face nimic din ce-ţi doreşti daca nu 
poti să dormi. 

Fiecare se confruntă cu probleme. Poate 
cà problema ta este cum să acorzi prioritate 
somnului cánd restul vietii iti acapareazá 
timpul. Sau poate cá i-ai acordat prioritate, 
dar tot te chinui. Poate cá nu dormi prost, 


dar iti place să beneficiezi la maximum de 
fiecare lucru, vrei să fii un hacker care să 
profite până la limita superioară de 
refacerea fizică de care ai parte în fiecare zi. 
Cartea aceasta este pentru voi toti. 
Indiferent de punctul de plecare, strategiile 
pe care le vei afla în următoarea săptămână 
sunt instrumente eficiente despre care știm 
că iti vor îmbunătăţi somnul si, prin 
urmare, starea de bine si confortul. 

Deci în următoarea săptămână vom 
aborda câte un obicei minor pe zi. Fiecare 
schimbare îţi va arăta cum să scapi de cele 
mai întâlnite obstacole în calea somnului și 
să fii mai atent la semnalele care îţi vor 
permite să te întinzi şi să laşi somnul să-şi 
facă treaba. Această carte te va învăţa să nu- 
ti mai pui singur piedici, astfel încât trupul 
tău să facă ceea ce este menit să facă: să 
doarmă. 


Înainte să începem 


Ai luat în calcul elementele de 
baza? 


Voi presupune că  stápánesti deja 
elementele e bază care tin de igiena 
somnului - dacă tii în mână această carte, 
înseamnă că ai încercat deja soluţiile 
disponibile. În această carte, nu vom vorbi 
prea mult despre faptul cá ar trebui să-ţi tii 
dormitorul în întuneric si telefonul in alta 
cameră. În schimb, vom aborda aspectele 
mai profunde, ajungând până la punctele 
de presiune ale somnului din biologia şi 
viata noastră şi cum sa le abordezi pentru a 
fi pe calea cea bună. 

Acestea fiind spuse, se vorbește adesea 
despre igiena somnului dintr-un motiv 
întemeiat: este importantă. Poţi să faci tot 
ceea ce iti sugerez în următoarele zile şi tot 
să te autosabotezi, pentru că nu practici 
nişte chestiuni elementare. Deci, dacă eşti 


expert în igiena somnului, această listă 
poate fi un memento sau o reverificare dacă 
nu cumva ai ignorat vreuna dintre cele mai 
bune practici legate de somn (se mai 
întâmplă); dacă nu eşti familiarizat cu 
igiena somnului, acesta va fi cursul tău 
introductiv, care te va ajuta să începi cu 


dreptul. 


Lista elementelor de 
bază legate de somn 


« Camera ta este întunecată? Lumina, 
inclusiv cea albastră de la ecranele 
tabletelor, laptopurilor, televizoarelor 
și telefoanelor, poate întrerupe 
producerea unor substanţe 
importante în creier, care induc starea 
de somn. Soluţia: folosește draperii 
opace sau o mască de ochi 
confortabilă. Limitează expunerea la 
ecrane cu câteva ore înainte de 
culcare (vom vorbi despre asta mai 
târziu) sau încearcă un filtru împotriva 
luminii albastre care să-ţi atenueze 
expunerea. 

e Camera ta este răcoroasă? Pentru a 
putea adormi, trebuie ca temperatura 
corpului să scadă. Este un element 
esenţial. Daca este posibil, scade 
temperatura în camera în care dormi. 
Ideal ar fi ca în camera să fle 18,3 
grade Celsius, desi, în funcţie de 
preferinţele tale, este acceptabilă şi o 
temperatură între 15,5 si 19,4 grade. 
Soluţia: scade temperatura (sau 


pornește aerul condiţionat) si adaugă 
o pătură. Ai nevoie de o cameră 
întunecată și răcoroasă. 

Camera ta este ordonată si lipsită 
de distrageri? Elimină dezordinea 
legată de muncă şi alte lucruri care ar 
putea să-ţi cauzeze anxietate sau 
sentimentul că trebuie să rezolvi ceva. 
Este genul de situaţie în care dacă 
ceva este pierdut din vedere, iti iese si 
din minte. Soluţia: pune-ti laptopul în 
altă parte. Strange-ti documentele 
legate de muncă. Bagă în dulap 
gramada de rufe neimpaturite. Cand 
stai în pat si te uiti prin camera, 
trebuie să ai o stare de linişte, nu să fii 
stimulat. Viaţa înseamnă mult talmes- 
balmes - tine-l departe dacă poti. 


Stai mereu cu telefonul în mână? Nu 
te judec, si eu fac la fel. Dar încerc să 
urmez sfatul experţilor în somn si sa 
nu dorm la propriu cu el în mână. În 
paginile care urmează, vom vorbi pe 
indelete despre telefoane, lumina 
albastră si despre situaţiile în care 
trebuie să te ingrijorezi că aparatele iti 
întrerup somnul, dar pentru moment, 
trebuie să menţionăm că să ai 
telefonul la cap nu este benefic 
pentru somn, mai ales dacă ai 
probleme. Soluţia: la culcare, lasa-ti 
telefonul în altă cameră. Dacă nu este 
posibil (mulţi oameni nu au alarmă 
decăt la telefon), pune-l la încărcat în 
cealaltă parte a camerei, pe hol sau în 
baie - numai să nu fie în locul în care 
dormi. 

Ai informaţii despre somnul tău? 
Multi dintre noi folosesc tehnologie 
wearable sau aplicaţii ca să-şi evalueze 
somnul. Îmi câştig existența studiind 
somnul, deci poti să fii sigur că am un 
dulap plin de aparate care măsoară 


toti parametrii somnului. Acestea pot 
fi nişte instrumente folositoare pentru 
a înțelege comportamentul legat de 
somn, dar pot deveni repede o sursă 
de anxietate. Adesea am pacienţi care 
sunt nedumeriti că aparatul pe care îl 
poartă la încheietură, un fel de oracol 
al somnului, le spune că n-au avut 
parte deloc de somn profund. Este 
improbabil ca această măsurătoare să 
fie corectă, dar suferința este reală. 
Acum câţiva ani, cercetătorii au 
inventat termenul  „ortosomnie“ 
pentru a se referi la un tip anume de 
insomnie provocată de aparatele care 


evaluează somnul. Soluţia: 
săptămâna aceasta, cât citeşti aceasta 
carte (si tot restul vieţii după aceea, în 
opinia meal), nu te preocupa în 
legătură cu informaţiile primite de la 
aceste aparate, dacă le foloseşti. În 
schimb, as vrea să apelezi la un jurnal 
al somnului pentru a-ţi consemna 
singur tiparele somnului. Tehnologia a 
făcut mari progrese când vine vorba 


de măsurarea somnului, iar viitorul 
este luminos. Dar săptămâna asta, aș 
vrea să avem o abordare de modă 
veche, folosind un jurnal. 


Începe un jurnal al somnului chiar 
acum 


Dacă ai veni la clinica mea, acesta ar fi 
primul lucru pe care ar trebui să-l faci. De 
fapt, trebuie să-l începi înainte de a ne 
apuca de treabă. Informaţiile din jurnalele 
de somn sunt deosebit de preţioase - cu 
ajutorul lor ne dăm seama cum să 
intervenim cât mai eficient în cazul fiecărui 
individ în parte. Oamenii vin la noi, 
vorbim despre problema lor şi apoi îi 
trimitem acasă cu un jurnal al somnului şi 
cu instrucțiuni, cerându-le să revină 
săptămâna următoare. 

Acum avem la dispoziţie un timp 
limitat si nu pot să-ţi elaborez un plan 
personalizat. Dar asta iti voi ceri să faci in 
urmatoarele sapte zile: sa-ti personalizezi 
planul de somn. In fiecare zi vei primi o 


interventie cu eficienta dovedita, pe care o 


sugerăm tuturor celor care vin la clinică. 
Între timp, iti voi cere să scrii în jurnal în 
fiecare zi. lar la sfârşitul săptămânii, vom 
analiza informaţiile şi vom aborda mai 
detaliat felul in care tu însuţi poti să-ţi 
eficientizezi modalităţile de somn. 

Nu te baza pe tehnologia wearable în 
acest scop. Vreau să scrii de mână în jurnal, 
chiar dacă porti un aparat care-ţi evaluează 
somnul. Când ne bazăm pe aparate şi pe 
aplicaţii, de obicei nu vedem imaginea de 
ansamblu - cand tu eşti cel care 
consemnează şi nu inteligenţa artificială, 
poti observa tipare de comportament care 
altfel ar fi pierdute sau puse în umbră. Iar 
procesul de a ţine un jurnal al somnului 
poate fi terapeutic în sine. Jurnalele 
somnului sunt una dintre intervenţiile 
noastre foarte mult studiate. Aşa că vei 
începe unul încă din prima zi. Dacă te uiţi 
la sfârşitul acestei cărţi, vei vedea că există o 
secţiune cu câteva modele de jurnal 
necompletate, gata să fie folosite. Nu ezita 
să scrii direct în carte, dar îţi recomand să 
faci copii ale modelelor înainte de a le 
completa, ca să poţi continua această 
practică si după ce se termină primele şapte 


zile. Vreau să foloseşti acest model: la 
sfârșitul săptămânii, vom face nişte calcule 
ca să evaluăm informaţiile legate de somn 
si este mai ușor dacă foloseşti formatul 
oferit deja. 

Nu ezita să începi imediat jurnalul - 
sau în prima ta zi în calitate de cercetător al 
somnului. 


ZIUA 1 
Seteazá-ti ceasul 


biologic 


Să comparăm oamenii cu alte creaturi de 
pe Pământ. Girafele dorm mai puţin de 
cinci ore pe zi, în timp ce leii petrec, în 
mod uluitor, între 16 si 20 de ore 
odihnindu-se sau dormind. Albatrosul, un 
fel de avion înaripat care poate parcurge 16 
000 de kilometri într-o singură călătorie, 
poate atinge faza REM a somnului în zbor. 
Hipopotamii? Dorm sub apă, ieșind la 
suprafață în timpul somnului ca să respire. 
Până şi florile au un ceas biologic, la nivel 
celular, care le spune când să se deschidă şi 
când să se închidă. Fiecare tip de organism 
are propriul ritm al somnului. 

La oameni, somnul nu este aşa 
spectaculos - majoritatea adulților au 
nevoie de minimum şapte ore de somn pe 


noapte! si nici măcar nu putem inota in 


timpul asta. Si, spre deosebire de 
hipopotami şi de flori, somnul ne dă bătăi 
de cap. Un motiv important este faptul că 
ciclul nostru natural este dereglat. 

În vremuri de demult, oamenii aveau 
cicluri ale somnului care se potriveau mai 
mult cu lumea naturală - ne trezeam odată 
cu lumina dimineţii şi ne culcam când 
apunea soarele. Apoi am descoperit focul şi 
din acel punct totul s-a dat peste cap. Acum 
avem electricitate. Tehnologie. Avem 
programe care nu mai sunt guvernate de 
lumea naturală, ci de cea digitală, pe care 
am creat-o. Avem e-mailuri la care trebuie 
să răspundem, seriale de privit, pasiuni de 
explorat. Nu mai suntem vânători- 
culegatori care se trezesc si se culca odata 
cu soarele - avem slujbe care ne obliga sa 
ne trezim devreme si să stam treji pana 
noaptea tarziu. Suntem invaluiti de lumina 
artificială care provine de la becuri, 
telefoane, ecrane de laptop, la ore la care 
strămoşii noştri ar fi dormit de mult. Dacă 
am permite ritmurilor biologice să ne 
guverneze, poate că ne-ar fi la fel de uşor ca 
unei flori să ne trezim şi să adormim. 


Este oare o soluţie să ne deconectăm de 
la utilități, să trăim în pădure, să ne trezim 
si să ne culcam odată cu soarele, la fel ca 
strămoşii noștri? Poate. Un studiu inedit a 
descoperit că participanţii care au stat cu 
cortul o săptămână într-o regiune sălbatică 
din Colorado si nu au folosit lumina 
artificială în timpul nopţii (nici lanterne, 
nici lămpi frontale, nimic) şi-au schimbat 
în proporţie de 69% ritmul biologic de 


somn/trezie, comparativ cu cei care 


rămăseseră acasă Dar presupun că 


majoritatea oamenilor - chiar și cei care au 
probleme cu somnul - nu sunt dispuși sa 
rupă complet legăturile cu lumea civilizată 
ca să le rezolve. Trebuie să găsim o 
modalitate - în această lume electrificată, 
digitalizată, interconectata, rapidă şi 
modernă - ca să ne stabilizăm si sa ne 
resincronizăm motoarele somnului pentru 
a avea parte de somnul întăritor de care 
avem nevole. 

De aceea vom începe prin a-ţi stabiliza 
somnul încă de dimineață. Când oamenii 
au probleme cu somnul, îşi concentrează 
atenţia asupra momentului în care se culcă. 


Dar pregătirea unui somn bun nu începe 
noaptea sau cu o oră înainte de culcare ori 
când te relaxezi. Începe în clipa în care te 
trezesti. 


Cand te trezesti? 


La 5:00 dimineata? La 7:00? La pranz? 

Daca te astepti sa-ti tin morala cu ,,cine 
se trezeste de dimineata, departe ajunge’, 
nu se va intampla. In clinica noastra de la 
UCSF, lucrez cu mai multi pacienţi ca sa 
găsim soluţii personalizate pentru 
insomnia sau dificultăţile legate de somn 
ale fiecăruia. Și arareori am spus cuiva că 
trebuie să se trezească devreme sau chiar la 
vreo oră anume. Nu mă interesează când te 
trezeşti. Mă interesează doar să te trezesti la 
aceeași oră în fiecare zi. 

Fiul meu cel mic are cinci ani. 
Mentionez acest lucru doar ca să te 
lamuresc că am o alarmă automata si de 
neoprit încorporată in viata mea - chiar si 
in weekend, când n-am nimic de făcut, n-aş 
putea să dorm până târziu, chiar dacă aş 
încerca. Dar chiar dacă n-ar exista puștiul 


acesta care vine lângă pat la ora 6:00 fix, 
așteptând sa primească clatite şi să 
converseze (despre Avengers, de exemplu), 
tot n-aş încerca să dorm până târziu în 
weekenduri - nu mai e cazul. Duminicile 
de leneveală de dinainte să devin părinte 
sunt undeva departe si asta datorită 
informaţiilor pe care le deţin. 

Dacă eşti precum majoritatea 
oamenilor (si ca mine, înainte să mă 
specializez în ştiinţa somnului), iti petreci 
săptămâna de muncă având un mic deficit 
de somn, apoi încerci să recuperezi în 
weekend (sau in zilele de concediu), 
acordandu-ti o oră sau două în plus. Acest 
deficit de somn acumulat în timpul 
săptămânii se numește „decalaj social. 
Adolescentii sunt un exemplu grăitor în 
acest sens. La mine în familie nu există încă 
adolescenţi (slavă Domnului!), dar îmi 
amintesc cum eram eu în adolescenţă. Pe 
lângă fluctuațiile emotionale si anxietate, 
imi amintesc ca dormeam mult. 
Adolescentii trec printr-o schimbare a 
ciclului de somn cunoscută drept 
„sindromul fazei de somn întârziate“, care 


le accentuează tendința biologică de a se 


culca mai târziu și de a se trezi mai târziu 
dimineaţa. În acelaşi timp, scoala începe 
devreme - cu mult înainte ca adolescenţii 
să-şi dorească să se trezească - si provoacă 
un deficit de somn în timpul săptămânii, 
care este compensat în weekend. Este logic 
să încerci sa restabilesti echilibrul in acest 
fel: dacă ţi-e sete, bei mai multă apa. Daca 
esti obosit, dormi mai mult. Dar, din 
pacate, pentru cei care au probleme cu 
somnul, această strategie se întoarce 
împotriva lor. Nu doar că nu funcționează, 
ci poate chiar să lucreze împotriva ta. 
Corpului îi place să-ţi anticipeze 
următoarea acţiune sau nevoie. Produce 
insulină anticipând următoarea masă si 
melatonină anticipând somnul. Ştie să facă 
aceste lucruri datorită semnalelor din 
rutina si mediul tău -, semnale care încep 
chiar din clipa în care deschizi ochii și care 
se acumulează pe parcursul zilei. Dacă nu 
ai o rutină şi eşti imprevizibil, corpul nu 
mai stie ce trebuie să facă si cum să-și 
folosească resursele. Nu, nu trebuie să te 
transformi într-un robot care face acelaşi 
lucru în fiecare zi, care mănâncă aceleaşi 
mâncăruri etc. Dar primul lucru pe care îl 


fac cu pacienţii care vin la clinică este să 
stabilim o oră de trezire constantă. Si asta 
pentru că este cel mai important factor de 
reglare a proceselor interne care provoacă 
somnul. 


Ce ne face să dormim? 


Există două motoare ale somnului: impulsul 
homeostatic şi ritmul circadian. Aceste 
procese interne naturale funcţionează 
împreună (deşi sunt independente) ca să te 
țină treaz când e nevoie să fii treaz şi 
adormit când trebuie să dormi. Pentru un 
somn bun, cele două procese trebuie să se 
sincronizeze. Cand se dereglează, încep 
problemele. 

Impulsul homeostatic al somnului 
înseamnă de fapt presiunea de a dormi care 
se acumulează în timp ce ești treaz. 
Imagineaza-ti un balon. Când te trezesti, 
este dezumflat si gol. Pe parcursul zilei, 
incepe să se umíle umplându-se cu 
somnolenta. Când se ajunge la un anumit 
prag - imagineaza-ti un balon perfect 
umflat — resimti nevoia de somn. Pleoapele 


devin din ce în ce mai grele, te bagi în pat si 
adormi. Când tragi un pui de somn, iese 
putin aer afară din balon, slăbind 
presiunea. 

Ce cauzează mărirea presiunii? Sincer, 
nu suntem siguri - chiar dacă am 
monitorizat creierul în timpul somnului, 
există încă multe aspecte necunoscute, deşi 
somnul este un proces fundamental al 
experienţei umane. Una dintre principalele 
ipoteze este că tendinţa de a dormi este 
corelată cu acumularea anumitor 
neurotransmitátori - care sunt produse 
secundare ale activitatii cerebrale. Credem 
că adenozina este neurotransmitatorul 
responsabil pentru somnolenta. Daca ai 
facut cursuri de stiinta, poate iti amintesti 
de adenozintrifosfat, sursa de energie 
pentru toate celulele vii din corp. Cand esti 
treaz, in creier se acumuleaza adenozina. 
Cand dormi, acest neurotransmitator se 
elimina. Cafeina, una dintre cele mai 
raspandite substante care ne mentine treji 
in ciuda somnolentei, functioneaza pentru 
că se luptă cu adenozina din creier. In 
creier izbucneste o bătălie între două 


molecule, iar cafeina blochează asimilarea 


adenozinei de către receptorii cerebrali. 
Funcţionează în mod eficient o vreme, dar 
când se duce efectul, poţi deveni subit 
epuizat, iar presiunea revine. 

Deci asta este partea cea mai 
importantă: când te trezesti, balonul începe 
să se umfle și odată ce presiunea ajunge la 
un nivel optim, corpul tău vrea să adoarmă. 
Dar impulsul homeostatic nu este singurul 
aspect care reglează ritmul somnului. Dacă 
ar fi aşa, ai putea să adormi de câte ori se 
umple balonul, chiar dacă ești în mijlocul 
unei întâlniri sau la volan. Așa că am ajuns 
la ritmul circadian. 

Ritmul circadian este în esență ceasul 
care guvernează ritmul proceselor 
corporale - inclusiv somnul si starea de 
veghe. Toate celulele din corp, toate 
organele, inclusiv creierul, au un ritm 
propriu. Există un flux şi un reflux al 
proceselor şi al activității pe parcursul unei 
zile. Ceasul care controlează toate acestea 
se află în regiunea din creier care se 
numeşte nucleul suprachiasmatic şi se află 
în hipotalamus, o regiune mică, dar 
importantă din creier care gestionează 


totul, de la producerea hormonilor la sete, 


temperatura corpului şi multe altele. Ne 
determină si „ritmul stării de alertă“ in 
timpul zilei. În general, starea de alertă 
tinde să atingă un punct maxim dimineaţa, 
să scadă după-amiaza, să-și revină ușor şi 
apoi să descrească treptat în timpul serii, 
până când trebuie să ne culcăm. 

Deci cum anume ne reglează acest ceas? 
În două feluri. 

Intern — ritmul ceasului este modelat de 
genele tale și de proteinele pe care le 
produc ele. Nu prea ai control asupra 
acestui aspect. Este înscris în ADN. Ca 
multe alte trăsături (culoarea părului, 
preferința pentru dulce in defavoarea 
gustului sarat, abilitatea de a-ti rula limba), 
ai mostenit de la parinti si de la stramosi o 
anumita inclinatie circadiana. Stii probabil 
deja daca esti mai activ ziua sau noaptea. 
Sigur, poti sa te impotrivesti acestei 
înclinații genetice, dar pentru unii oameni 
este mai greu decât pentru alţii. S-ar putea 
să-ţi fie întotdeauna greu să stai treaz pana 
noaptea târziu sau sa te trezesti mai 
devreme decât de obicei din cauza 
programului de la serviciu ori pentru că 
vrei să profiti de zi, dar s-ar putea să fii 


încet şi confuz o vreme, de parcă te-ai 
împotrivi setarilor  preprogramate ale 
corpului. Aşa se şi întâmplă. (Nu spun asta 
pentru că vreau să te descurajez sau să-ţi 
spun că te lupti cu morile de vânt, ci sa te 
fac să-ţi dai seama că nu este nimic în 
neregulă cu tine dacă ai probleme cu 
stabilirea unui alt program de somn.) 

Există o altă categorie de factori care îţi 
influențează ritmul circadian, şi anume cei 
exteriori. Sistemele cerebrale care se ocupă 
de starea de veghe adună mereu informații 
despre mediul înconjurător. Întunericul 
este un factor declanșator al somnolentei. 
În primul rând, fotoreceptorii din retină 
simt prezența sau absenţa luminii. Această 
informatie este transmisă prin căile 
neuronale spre hipotalamus, centrul de 
control al sistemului nervos, care este de 
mărimea unei nuci şi care înregistrează 
declinul zilei și stimulează glanda pineală 
să secrete melatonină, hormonul care 
induce somnul şi care se găsește în toate 
magazinele şi farmaciile ca să-i ajute să 
doarmă pe cei care au probleme. 
Funcţionează și invers: când eşti expus la 


lumină (mai ales la lumina directă a 
soarelui), se întâmplă contrariul: nu se mai 
secretă melatonină. 

Semnalele externe care influențează 
ritmul circadian nu se limitează la lumina 
zilei — deşi acesta este un factor important. 
Există tot felul de praguri pe parcursul zilei 
care generează semnale inconștiente, dar 
puternice pentru creier legate de momentul 
exact al ciclului de 24 de ore şi care îţi 
determină corpul să se pregătească si să 
optimizeze ceea ce urmează, un proces 
numit antrenare. Aceste indicii din partea 
mediului se numesc zeitgebers, care in 
germană înseamnă „repere temporale“. 
Termenul se referă la orice element din 
mediul sau din rutina unui organism care 
are puterea de a schimba cronometrarea 
internă - cu alte cuvinte, ritmul circadian. 
Aceşti factori au o mare influenţă asupra 
noastră. Lumina zilei sau diminuarea ei. 
Momentul în care luăm masa. Momentul în 
care facem mişcare. Temperatura. Chiar si 
interacțiunile sociale. Aceste elemente din 
mediu sau care aparţin rutinei devin ceva la 
care corpul nu doar reacţionează, ci pe care 


le şi anticipează. Face acest lucru pentru a 
optimiza si a profita la maximum de 
eficienţa biologică a corpului. 

Datorită acestor indicii, corpul produce 
cortizol anticipând momentul în care te vei 
trezi — înainte să-ți sune alarma. În felul 
acesta, când sună alarma, nivelul tău de 
energie este în creştere, eşti pregătit să te 
trezeşti. Se produce insulină anticipând 
glucoza din sistem în timpul mesei - 
înainte să te asezi la masă având in fata 
furculita şi cuțitul. În momentul in care 
începi să mesteci și să înghiți mâncarea, 
sistemele metabolice sunt pregătite să o 
proceseze și să o transforme în energie şi în 
substanțe nutritive. Si, ca reacție la 
diminuarea luminii şi la scăderea 
temperaturii din timpul serii, corpul va 
începe să secrete melatonină înainte de ora 
de culcare, pregatindu-ti sistemul pentru 
somn. 

Pe scurt: ritmul circadian este rezultatul 
mai multor factori. Este partial 
predeterminat genetic, partial modelat de 
mediul înconjurător si de lumea naturală, şi 
partial reglat de anumite elemente din 
rutina zilnică. Marile diferenţe legate de 


ritmul circadian al oamenilor sunt 
interesante - nu înţelegem pe deplin de ce 
avem aceste variaţii genetice când vine 
vorba de ritmul circadian, dar putem să 
avem niște presupuneri legate de motivul 
pentru care am evoluat să avem înclinații 
diferite, probabil în funcţie de geografie, 
climă, starea de vigilenta şi siguranţă. S-ar 
putea să existe şi alte motive pentru 
diferențele de ritm circadian, care nu au 
legătură cu somnul: ceasurile biologice 
joacă un rol în multe alte procese, inclusiv 
în metabolism, pe care l-am menţionat mai 
devreme, dar si în sistemul imunitar. Un 
aspect care îi fascinează pe oamenii de 
știință care studiază somnul și ritmul 
circadian este felul în care putem să-l 
exploatăm pe cel din urmă pentru a 
influenţa pozitiv sistemul imunitar. De 
exemplu, pentru că metabolismul depinde 
de ceasul biologic, există ipoteza că unii 
oamenii reacţionează mai bine la 
medicamente dacă sunt luate în anumite 
faze ale ritmului circadian. Există un nou 
domeniu de cercetare: cronomedicina. Dacă 
înţelegem mai bine ritmul circadian al 
fiecărui individ în parte, inclusiv cel al 


celulelor si al organelor, s-ar putea să fie 
posibil să-l tratăm într-un mod mai 


personalizat. 

Ritmul circadian este un proces 
biologic fundamental care are loc la nivel 
chimic si celular si care are o mare influenta 
asupra somnului, a sanatatii si a experientei 
de viata per ansamblu. Deci cat de mult din 
acest proces poate fi controlat si cat este 
peste puterea noastră? 


Ne putem reseta ritmul circadian? 


Într-o zi, a sunat la clinică un bărbat - să-i 
zicem Ben. Dăduse peste un videoclip 
amuzant pe care-l făcusem cu ceva timp în 
urmă pentru revista Wired - în care a 
apărut o serie de experti din diverse 
domenii care îşi explicau cercetările la 
diferite niveluri de intelegere. Videoclipul 
incepea cu mine explicánd somnul unui 
copil foarte inteligent în vârsta de opt ani si 
se termina tot cu mine în timp ce mă 
chinuiam să ţin pasul cu un cercetător 
extrem de experimentat din domeniul 
neuroștiințelor. Ben a dat peste video cand 


căuta un pic disperat o soluţie pentru 
problema lui cu somnul. Mi-a spus că are 
un ciclu al somnului neobișnuit: stă treaz 
toată noaptea si doarme toată ziua, ca un 
animal nocturn. Situaţia persista de câţiva 
ani. Încercase să-şi schimbe orele de somn 
şi de trezire, dar corpul îi cerea să se 
întoarcă la același tipar. Cu timpul, a găsit 
căi prin care să ţină sub control situaţia. 
Dar principala lui strategie era destul de 
extremă: o data la câteva săptămâni, stătea 
treaz 48 de ore ca să se reseteze şi ca să 
poată fi treaz în timpul evenimentelor 
importante legate de munca sa. Voia să ştie 
dacă pot să-l ajut. 

Ben suferea de ceea ce se numeşte 
„sindromul fazei de somn întârziate, într-o 
formă gravă chiar. Acest sindrom înseamnă 
că ritmul tău circadian este defazat în 
raport cu restul lumii. Unii sunt fiinţe 
nocturne de la natură („sindromul fazei de 
somn întârziate“ este termenul medical), 
dar tipul acesta era un caz extrem. Avea 45 
de ani şi, spunea el, se confruntase cu 
această problemă toată viata. 

L-am întrebat dacă munca lui este 


compatibilă cu acest decalaj - nu era. Lucra 


pentru o mare companie de asigurări, unde 
programul era de la 9:00 la 17:00. Se uita 
mereu la ceas, întrebându-se cum va 
rezista. Resetarea pe care o făcea o dată la 
câteva săptămâni îl ajuta pe termen scurt, 
dar era un efort enorm să stea treaz două 
zile la rând. Mă îngrijorau efectele pe 
termen lung — în prezent, stim că cei care 
dorm putin sunt predispusi la tot felul de 
probleme de sănătate, cum ar fi boli 
cardiace, obezitate, depresie si chiar 


Alzheimer şi dementa.4 

lată ce i-am spus lui Ben: „Există câteva 
soluţii pe care le putem încerca. Dimineaţa, 
putem apela la terapia cu lumină. Noaptea, 
la suplimente cu melatonină. Există o 
substanță stimulantá, modafinil, care se 
foloseste adesea pentru tratarea tulburárilor 
de somn provocate de schimbul de noapte 
si pentru pacienţii care suferă de 
hipersomnie, şi la care apelăm ca să te 
menţinem treaz când creierul şi corpul vor 
să doarmă. Am putea face cronoterapie în 
linii mari - te privam de somn până cand 
iti dorești sa te culci la momentul potrivit -, 
ceea ce se întâmplă deja cu strategia de 


resetare. Daca perseveram, s-ar putea sa 
reuşim să-ți schimbăm treptat programul 
de somn. Dar, ca să fiu sincer, s-ar putea să 
nu funcționeze prea bine în cazul tău. E 
posibil ca lumea asta să nu fie făcută pentru 
tine.“ 

Niste cuvinte dure, stiu. Nu e niciodata 
usor sa dai astfel de vesti cuiva care sufera. 
Dar, in acelasi timp, vreau sa subliniez ca 
nu este vina pacientului. E vina lumii că 
este așa inflexibilă. 

Voiam să-i ofer lui Ben câteva opţiuni: 
dacă dorea să adopte soluţia dificilă, eram 
dispus să încerc. Dar oamenii care suferă de 
o formă atât de gravă a „sindromului fazei 
de somn întârziate” fac fata situaţiei in 
diferite feluri, cum ar fi să-și găsească o 
slujbă de noapte. Am tratat oameni care 
sufereau de acest sindrom sau de alte 
tulburări ale ritmului circadian si de obicei 
aveau slujbe nocturne sau unele foarte 
flexibile. Întâlnesc un număr 
disproporționat de oameni care au ales 
joburi de paznici de noapte sau 
programatori. Uneori, este o soluţie care 
funcţionează foarte bine pentru ei, dar un 


număr considerabil de oameni care trec 


prin asa ceva suferă de depresie - nu au 
aceleași experienţe precum ceilalți si se 
simt singuri. 

I-am spus: „Putem încerca unele dintre 
aceste intervenţii, dar înainte de toate vreau 
să știi că s-ar putea sa te confrunti cu 
problema asta toată viata. Pe termen lung, 
ar fi bine să iei în considerare altă slujbă.“ 

În cele din urmă, Ben a ales o abordare 
mixtă - a făcut eforturi să-şi schimbe 
ritmul circadian suficient cât să-şi trăiască 
o parte din viata în timpul zilei, dar a apelat 
si la concediu medical şi a început să ia in 
considerare o carieră care să se potrivească 
mai mult cu predispoziția sa genetică, care 
il făcea sa dea cel mai mare randament si să 
fie cel mai activ în timpul nopții. 

Cu toate acestea, te rog sa retil ca 
această formă extremă a „sindromului fazei 
de somn întârziate“ este foarte rară — de 
fapt, incidenţa raportată a sindromului este 


sub 0,2% din totalul populatiei2 (În cazul 
adolescenților, se ajunge la 15%, dar este 
ceva temporar, nu permanent. S Un 


fenomen mai răspândit este faptul că 
oamenii care au un astfel de tipar - nu 


dorm noaptea, ci ziua - sunt influențați de 
anumiţi factori comportamentali. Pacienţii 
de la clinică (dar recunosc că este şi cazul 
meu) au anumite activităţi seara târziu — 
stau pe rețelele de socializare, se joacă pe 
calculator, lucrează, citesc sau se ocupă de 
hobbyurile de care nu au timp pe parcursul 
zilei. Am observat asta si în cazul 
artiştilor - se cufundă într-un proiect si 
imediat se face ora 3:00 noaptea. 
Majoritatea oamenilor nu sunt în 
situația lui Ben. Avem comportamente în 
care ne implicăm din multe motive 
justificate şi care perpetuează problemele 
cu somnul. Avem pasiuni de care nu putem 
să ne ocupăm în timpul zilei, avem presiuni 
de la muncă, avem copii care au la rândul 
lor probleme cu somnul. Dar în aceste 
situaţii, lipsa unei structuri în jurul orelor 
de trezire adânceşte problema, perpetuând 
un ciclu al somnului dereglat. Stăm până 
târziu ca să muncim, absorbiți de un 
proiect, având grijă de un copil mic si 
sfârşim dormind până târziu când putem, 
pentru a compensa lipsa de somn. Si apoi 


nu se acumulează destulă presiune pentru 
somn ca să putem adormi devreme, iar 
ciclul continuă. 

Aici intervin reperele temporale. Până 
la un punct, ritmul circadian este 
determinat genetic. Dar este maleabil. 
Răspunde presiunilor mediului şi rutinei. 
Factori precum ora de trezire, momentul în 
care îţi bei cafeaua sau ceaiul, când iei masa 
sau când faci mişcare şi rutina curentă 
înainte de culcare au impact asupra 
ritmului circadian și il pot schimba. 
Aminteste-ti când a fost ultima oară când 
ai călătorit — fie cá a fost un decalaj de două 
ore sau de douăsprezece ore - si cum ai 
făcut fata. Presupun că ai încercat să-ți 
potriveşti imediat programul cu ora locală. 
(Dacă nu ai făcut asta, încearcă s-o faci data 
viitoare!) Fără să stai pe gânduri, ai început 
să iei micul-dejun şi cina la ora ta 
obişnuită, să te plimbi sau să faci mișcare ca 
de obicei. Poate că te-ai ridicat cu greu din 
pat a doua zi, deşi ai fi vrut să mai dormi, 
pentru că erai cu câteva ore in urmă. Daca 
ai făcut toate aceste lucruri, poate că ai 
descoperit că ţi-ai revenit destul de repede 
după decalajul orar. După câteva zile, orele 


de trezire şi de culcare (ceasul biologic) se 
potriveau cu noul ceas. Acesta este un 
exemplu de ajustare a ritmului circadian. Ai 
pus presiune asupra lui folosind aceste 
pârghii din rutina ta şi a funcţionat. 

Când oamenii ajung la clinica mea, 
primul lucru pe care li-l spun este să-şi 
aleagă o ora la care să se trezească si s-o 
respecte - şapte zile pe săptămână. Încep cu 
această recomandare pentru că este metoda 
cea mai eficientă prin intermediul căreia 
pot să-şi rezolve problemele cu somnul. 

Continuitatea este elementul-cheie - 
corpul tău are nevoie de ea şi poate avea 
efecte puternice. Cu toate acestea, multi au 
probleme in acest sens. Este o adaptare 
greu de facut. Mereu încercăm să 
manipulăm regulile, astfel încât sa fie în 
avantajul nostru doar în ziua aceea, doar în 
noaptea aceea. Ai dormit prost noaptea 
trecută? Vei dormi până mai târziu ca să 
recuperezi. Logic. Dar de fapt, e cea mai 
mare greşeală pe care o poţi face. 


Fară decalaje orare intenţionate! 


Dacă în anumite zile te trezesti la ora 6:00 
dimineaţa, iar în altele la 9:00, iti dereglezi 
ritmul circadian. Ai parte de o stare de 
decalare intenţionată. E ca si cum în fiecare 
duminică ai parcurge în zbor trei fusuri 
orare diferite, ai încerca să te acomodezi şi 
apoi ai zbura înapoi. 

Mulţi dintre pacienţii mei îmi spun: 
„Stiu că ar trebui să mă trezesc în fiecare zi 
la aceeaşi ora, dar... Nu pot. E prea greu. 
Sunt prea obosit. Programul de la muncă 
este imprevizibil. Înţeleg. Şi sincer, dacă n-ai 
probleme cu somnul, nici n-ar fi vreo 
problemă să dormi până târziu în weekend. 
La fel ca un pahar de vin sau o felie de pizza 
ori o portie de îngheţată in plus, dormitul 
decalat reprezenta un rasfat care face viata 
mai frumoasă. Dar dacă ai ajuns la clinica 
mea (sau dacă citeşti această carte), 
înseamnă că lucrurile nu stau prea grozav. 
În acest caz, este necesară o oră fixă la care 
să te trezeşti. Aşa că atunci când pacienții 


îmi enumeră o mie de motive pentru care 
situația nu se va îmbunătăţi, le spun 
următoarele: 

Tu iti alegi ora la care te trezesti. Cand 
pacienţii vin în laborator, le spun: „Dacă ar 
fi să stabilesti o oră la care să te trezesti, la 
ce ora ai pune ceasul să sune?“ Răspunde la 
această întrebare în clipa asta. Nu-ţi voi 
impune să te trezești devreme sau la vreo 
oră anume. Stabileşte o oră care se 
potriveşte cu programul tău - dacă te 
descurci cu munca, copiii și alte treburi pe 
care le ai de făcut, atunci aceea este ora 
perfectă, după părerea mea. Odată ce te-ai 
hotărât, pune-ti alarma să sune. Alarmele 
pot fi întâlnite sub multe forme. Eu am 
copii mici, deci am nişte alarme umane. 
(Sunt destul de costisitoare, deci nu ti-as 
sugera această soluţie.) 

Nu te stresa, există o abatere permisă. 
Dacă iti pui alarma la ora 8:00 şi într-o 
sâmbătă te trezesti la 8:15, acest lucru nu-ţi 
va deraia progresul. Putina flexibilitate şi 
toleranţă sunt OK. E vorba de consecvență 
în general. În mare, mă interesează doar să 
faci efortul respectiv. 


Recompensează-te. Uneori, nu este 
ușor să respecţi acest program. La 
începutul reglării ciclului de somn, s-ar 
putea să te trezesti mai devreme - mai ales 
în zilele libere, dacă eşti obișnuit să dormi 
până târziu. Atunci va fi cel mai greu să te 
tii de ce ţi-ai propus. Aşa că 
recompensează-te imediat ce te-ai trezit. 
Este o lecţie importantă când vine vorba de 
schimbarea comportamentului şi 
funcţionează. 

Un bărbat pe care îl tratam voia să-şi 
îmbunătăţească somnul, dar îi era greu să 
se trezească la aceeași oră în fiecare zi. Voia 
să doarmă până târziu. Îi plăcea. Credea că 
are nevoie de acest timp de recuperare. Dar 
acest lucru îi dădea peste cap ritmul 
circadian şi îi deregla presiunea de somn. 
Aşa că am inventat un nou plan. Se trezea 
după ce suna alarma şi apoi mergea imediat 
la cafeneaua de lângă casă şi-şi comanda 
băutura preferată: un cappuccino cu multă 
spumă. A ajuns să fie un timp plăcut, doar 
pentru el însuși, departe de casa, de 
multitudinea de responsabilităţi, departe de 
solicitările copiilor și ale familiei. Citea 
ziarul, ceva ce înainte nu avusese timp să 


facă. Pentru că se trezea la aceeaşi oră, 
resimțea acest timp suplimentar ca pe un 
dar. 

O femeie pe care o tratam a decis să se 
plimbe pe plaja de lângă casă - si a devenit 
un ritual de dimineață, ceva ce aștepta cu 
nerăbdare când deschidea ochii - si era 
bucuroasă să se trezească. Alti oameni au 
alte tactici: să-şi prepare un mic-dejun cald, 
când de obicei mâncau cereale, să-şi facă o 
cafea și să joace sudoku, să facă un duș lung 
şi energizant, să se ducă pe verandă şi să se 
bucure de răsăritul soarelui. 

Si, în sfârsit, imagineaza-ti balonul 
acela. Aminteste-ti analogia cu balonul. În 
clipa în care te trezesti, începe să se 
acumuleze treptat presiunea de a dormi. 
Dacă ai dormit cât ai nevoie, când te 
trezesti, balonul va fi dezumflat — indiferent 
de ora la care te trezesti, fie ca este 6:00 
dimineața sau prânz. Din acel moment, 
balonul începe să se umile treptat. Pentru 
un somn mai uşor şi mai natural, începe să 
umfli balonul cam la aceeaşi oră în fiecare 
zi. 


Mai putin haos, mai mult calm 


Această nouă organizare dimineața este 
benefică. Când avem parte de mai multă 
predictibilitate, si alte lucruri devin 
previzibile. Când ai impresia că viata este 
haotică, reperele clare legate de momentul 
începerii şi finalizării unor activități (cum 
ar fi somnul) îi permit creierului să 
compartimenteze mai bine lucrurile. Având 
o ora fixă la care te trezesti, înlături o parte 
din incertitudinea si caracterul aleatoriu al 
diminetii. Si cand respecti acest program, 
vei descoperi ca zilele iti vor parea mai 
relaxante si mai putin frenetice. Vei avea 
mai mult timp la dispozitie pentru lucrurile 
care iti fac plăcere - un efect in lant al 
stabilizarii impulsului de somn. 

E posibil să ai impresia ca viata iti este 
data peste cap daca cele doua forte nu sunt 
corelate. Si nu vrei sa petreci luni sau 
săptămâni simtindu-te ca si cum ai suferi 
de decalajul de fus orar — confuz din punct 
de vedere cognitiv, cu un metabolism mai 
putin eficient si dificultăţi în controlarea 


stresului. Dar asta ne arată exact cum să 
tratăm problema şi ne aminteşte cât de 
adaptabili suntem. Cât timp îţi ia de obicei 
să-ţi revii dupa un decalaj orar - o zi, două? 
O săptămână? le poţi adapta la noul 
program de somn nedecalat în acelaşi 
interval. 


PRACTICA ZILEI 
Alege ora și fii 


consecveni 


Nu ne putem induce singuri somnul; el 
vine în mod natural. Deci nu putem 
alege o oră la care să adormim si este 
important să nu punem o astfel de 
presiune noaptea, când încercăm să 
ne îmbunătăţim somnul. Dar putem să 
influentam în mod considerabil 
momentul în care adormim stabilind o 
oră la care să ne trezim. lar fixarea 
acestei ore stă In puterea noastră. 
Deci, începând de azi, vom începe să 
ne stabilizăm şi să ne reglăm ritmul 
circadian si impulsul homeostatic al 


somnului. 


Misiunea de azi 


1. Alege ora! Hotáráste-ti o ora la care 
să te trezeşti şi pe care o poţi respecta 
în fiecare zi, inclusiv în timpul 
weekendului (sau când ai zile libere). 
Ar fi bine să alegi o oră care să fie 
compatibilă cu stilul tau de viata Si, 
daca este posibil, cu preferința ta 
predeterminata. Pentru ca orice om 
are anumite nevoi in privinta orelor 
de somn (de obicei cel putin sapte ore 
in cazul unui adult), odata stabilita 
aceasta ora, vel observa dupa scurt 
timp ca te ia somnul in jurul aceleiasi 
ore in fiecare noapte. 


2. Pune-ti alarma să sune! 
Programeaza-ti chiar acum alarma sau 
telefonul pentru ora stabilită și pentru 
fiecare zi din săptămâna asta. Unii nu 
vor să folosească alarma, preferă să se 
trezească de la sine. Minunat, dacă 
ești obișnuit sa te trezesti la o oră 
anume, nu trebuie să schimbi nimic. 
Dar dacă organismul e dereglat, nu 


vei reuşi să te trezesti singur. Apelează 
la un ajutor digital. Și, dacă te ţii de 
plan suficient de mult timp, s-ar putea 
să nu mai ai nevoie de aparatul 
respectiv ulterior. 


3. Lumineaza-ti camera! Imediat dupa 
ce te trezesti, ridica-te din pat şi trage 
draperiile. Dacă este posibil (şi nu e 
prea răcoare), ieşi din casă. Dacă 
încerci să-ți schimbi ora la care te 
trezesti, expunerea la lumină este un 
factor de impact asupra sistemului 
tău. 

4. Recompensează-te pentru că te-ai 
trezit. Fă-ţi o cafea. Citeşte o carte. Fa 
o plimbare. Ascultă muzică. Fă un dus 
lung si fierbinte. Alege ceva ce aştepţi 
cu nerăbdare să faci şi pentru care n-ai 
timp de obicei, într-o dimineaţă 
haotică obişnuită. Invatá-ti creierul si 
corpul că trezitul în fiecare dimineaţă 
oferă o satisfacţie mai mare decât 
dormitul până târziu. Astfel, mesajul 
va deveni unul interior. 


5. Si în sfârşit... Acorda-ti un moment 
în care să scrii în jurnalul somnului. 
Nu-ţi va lua mai mult de un minut și 
vei avea nevoie de aceste informaţii în 


săptămâna ce urmează. 


Cand apar probleme 


Strategii la care să apelezi dacă 
întâmpini dificultăți: 


e Dacă tot opresti alarma... Pune 
ceasul sau telefonul în capătul celălalt 
al camerei. Obligă-te să te ridici din 
pat ca să opresti alarma. Sunt mai 
puţine șanse să te bagi la loc în pat. Pe 
termen lung, ia în considerare 
posibilitatea de a investi într-un ceas 
care face lumină treptat în cameră. 
Pentru mulţi dintre pacienţii mei, 
aceasta este o modalitate blândă, dar 
eficientă de a se trezi. 


e Asigură-te că recompensa este cu 
adevărat plăcută. Unii incearcă să se 
recompenseze cu lucruri precum 
câteva exercitii fizice — crezând că ar 
trebui să le placă sau că va fi benefic 
pe termen lung. Si au dreptate - chiar 
va fi benefic pe termen lung. Dar vor 
sfârși dormind până tărziu dacă nu le 
plac exerciţiile fizice. Poate e mai bine 
să le laşi pe mai tărziu. Nu încerca să 
optimizezi sau să profiti de acest timp: 
sarcina ta este să-ţi acorzi o bucurie 
reală în dimineaţa asta si în fiecare 
dimineaţă, pentru că ţi-ai atins telul. 


ZIUA 2 
Nu insista! 


De câte ori te-ai simtit stresat azi? 

Dacă răspunsul tau este „niciodată, 
atunci esti norocos - şi esti o excepţie. E 
posibil să fii un maestru zen. Dar mai 
probabil este că faci parte din aceeaşi 
categorie cu majoritatea oamenilor de pe 
pământ, cu zile pline de urcusuri şi 
coborasuri, care încep încă din momentul 
în care deschizi ochii şi creierul începe să-ţi 
zbârnâie. În zilele pline, imediat ce mă ridic 
din pat, încep deja să trec prin lista de 
sarcini: sa duc copiii la scoala, sa 
indeplinesc sarcinile pe care le am inainte 
de a ajunge la laborator si toate cele pe care 
le am odata ce ajung acolo. 

O zi plina poate fi un camp minat, cu 
nenumărați factori care-ţi pot creşte 
tensiunea şi-ţi pot declanşa starea de stres. 
Cât de mult te va afecta acest lucru în seara 


asta, când în sfârșit te asezi în pat, închizi 
ochii si aştepţi să adormi? Oare stresul zilei 
va fi un obstacol în calea somnului? 


Sa înțelegem legatura dintre 
somn și stres 


Somnul şi stresul sunt interconectate. lar 
această conexiune este partea din 
cercetarea mea care mă pasionează cel mai 
mult. Reacţia corpului la stres și felul în 
care il gestionezi iti pot afecta somnul. Dar, 
si mai important, calitatea somnului 
determină capacitatea de control al 
stresului. E o relaţie circulară. Deci să 
analizăm relaţia dintre somn şi stres, astfel 
încât să înţelegi ce trebuie să faci ca să 
abandonezi cercul vicios care-ţi saboteazá 
somnul. 

Stii cum reacţionează corpul tau la 
stres. Gândeşte-te de câte ori această reacţie 
se intensifică în timp ce sistemul răspunde 
unui stimul stresant. S-ar putea ca reacția ta 
la stres să se activeze de mai multe ori pe 
parcursul unei zile, chiar şi la cel mai 
neînsemnat stimul. Ştii senzaţia: începi să 


te îngrijorezi si să fii anxios, acel gând 
intruziv care iti apare subit în minte, corpul 
devine tensionat, în timp ce hormonii 
stresului iti curg prin vene. Oare nu cumva 
fiecare portie din acest cocktail al stresului 
iti mai elimină câte o oră de somn? Este 
posibil, dar ai fi surprins să afli că până şi în 
aceste zile încărcate, problema nu este 
întotdeauna stresul. 

Sistemul nostru procesează stresul 
remarcabil de bine şi este posibil ca 
experienţele stresante din timpul zilei să ne 
afecteze somnul mai putin decât ne 
imaginăm. Studiile pe care le-am făcut în 
laboratorul nostru (dar si cele realizate de 
alții) au descoperit că experienţele noastre 
din timpul zilei nu sunt mereu factori de 
predictie a somnului De fapt, este posibil 
să ai o zi foarte stresantă şi o noapte în care 
dormi foarte bine. Există câteva excepţii: în 
primul rând, dacă evenimentul stresant are 
loc în preajma orei de culcare (daca te certi 
cu partenerul sau primești o veste proastă 
chiar înainte de a te relaxa), cu siguranţă 
acest lucru iti va afecta capacitatea de 
calmare a minţii. În al doilea rând, dacă 


ceea ce te stresează este o problemă gravă 
(dacă esti concediat sau ai avut un accident 
de maşină dimineaţa), iti va afecta probabil 
somnul. Dar nu este ceva tipic unei zile 
obişnuite. Per ansamblu, mintea şi corpul 
pot face fata cu bine stresului cotidian, 
chiar și atunci când el este intens. De 
exemplu, corpul este făcut să treacă prin 
variaţii ale nivelului de stres (când corpul 
reacţionează la stres, dar revine la o valoare 
fiziologică normală), iar acest lucru poate fi 
chiar benefic pentru celule - declanşează 
un proces de curățare în care corpul 
elimină celulele îmbătrânite, deteriorate sau 
moarte. 

Ideea nu este ca stresul nu poate fi 
niciodată o problema pentru somn - 
anumite tipuri de stres pot deveni o 
problemă şi vom discuta despre asta în 
curând. Dar vreau să înţelegi încă de la 
început că atunci când vine vorba de stresul 
obișnuit din viata ta - urcușurile si 
coborasurile de la job, cele în privința 
creşterii copiilor, a situaţiei financiare, 
familiale si altele -, de fapt esti destul de 
rezistent. 


Un obstacol important în calea 
somnului este îngrijorarea oamenilor că nu 
vor putea dormi bine sau convingerea că 
sunt deja sortiti să aibă un somn prost. 
Deci, înainte de a aborda metodele de 
gestionare a stresului, vreau să-ţi spulber 
convingerea că stresul înseamnă insomnie. 
Nu intra în bucla asta! „Am fost stresat azi, 
deci nu voi putea să dorm. Nu este 
adevărat. Ai încredere în acest fapt 
științific: stresul de peste zi nu te va 
împiedica să dormi bine noaptea. 

Datele obţinute în urma studiilor care 
au analizat stresul cotidian şi somnul 
participanţilor nopţi in şir arată ca de fapt 
relaţia stres-somn este mai degrabă în 
direcția opusă: somnul deficitar te face mai 


vulnerabil la stres.4 

Am făcut un studiu despre stres şi 
somn care viza mamele cu copii mici — aşa 
cum poate ştii deja din experienţa proprie, 
îngrijirea copiilor mici abundă în potenţiali 
factori de stres. Am avut două grupuri: un 
grup de mame din categoria celor care au 
parte de mult stres în mod obişnuit şi unul 
în care femeile relatau că au un nivel scăzut 


de stres la începutul studiului. Deci aveam 
un grup foarte stresat şi unul puţin stresat. 
Am vrut să investigăm felul în care somnul 
le afecta modul în care treceau prin starea 
de stres şi cum stresul din timpul zilei le 
afecta nopţile, analizând ciclul somn-stres. 

Participantele la studiu au ţinut un 
„jurnal al stresului“ detaliat, în care au 
consemnat când şi de ce s-au simţit stresate 
în timpul zilei si ce eveniment le-a 
declanșat această stare. Simultan, le-am 
înregistrat somnul folosind tehnologie 
wearable. Aşa cum ne aşteptam, oamenii 
care au dormit mai puţin decât de obicei au 
resimţit mai mult stres a doua zi. Acest 
lucru era în concordanță cu alte studii 
făcute în laboratorul nostru, dar si cu cele 
făcute de alti cercetători si care arătau ca 
oamenii care nu dorm suficient resimt 


zilele mult mai stresante.2 

Este logic: când nu acordăm destulă 
atenție somnului, impactul cognitiv este 
evident şi imediat. Ne este mai greu să ne 
reglăm emotiile, să ne controlăm 
impulsurile şi chiar să fim atenți şi să 
reținem informaţiile necesare memoriei de 


lucru. Toate acestea iti vor face ziua mai 
stresantă decât de obicei. Cu toţii ştim cum 
este să ne simțim confuzi şi nervoşi după o 
noapte în care am dormit prost. Nu este un 
capăt de tara - mai avem şi nopţi de 
nesomn. Dar dacă suntem privati de somn 
în mod curent - chiar si putin - acest lucru 
va avea un impact asupra felului în care ne 
trăim viata. 

lată partea interesantă a studiului cu 
mamele private de somn. Le-am pus să-şi 
noteze ce anume le stresa. Apoi am luat 
aceste jurnale si le-am dat unor 
programatori, care au grupat acești factori 
declanșatori ai stresului în categorii, 
stabilindu-le gravitatea. Erau nişte factori 
stresanti considerabili? Sau nişte probleme 
minore? Apoi au comparat reacţiile 
oamenilor cu informaţiile notate în jurnale. 
Au descoperit că toată lumea se simţea mai 
stresată dacă avea parte de evenimente 
stresante, fie că dormise bine sau nu. Dacă 
se întâmplase ceva stresant, resimteau stres. 
Lipsa somnului intensifica reacţia la factorii 
de stres diminuati sau moderati - ori chiar 
la evenimente care în mod normal nu i-ar fi 


stresat deloc. Lipsa somnului le scădea 
pragul de toleranță pentru ceea ce 
resimteau drept stresant. 


Somn puţin, stres mult 


Lipsa somnului schimbă felul în care 
percepi lucrurile. Iti schimbă felul în care iti 
trăieşti viaţa. Măsura în care se întâmplă 
acest lucru este încă necunoscută, ceva ce 
am studiat îndelung în laborator, dar ce 
ştim cu siguranță este că atunci când 
oamenii sunt privaţi de somn, resimt 
evenimentele ca fiind mai stresante decât 
dacă ar avea parte de somn suficient. 
Privesc lumea prin filtre diferite. 

Când avem perioade de somn 
insuficient, există o probabilitate mai mare 
să avem conflicte, chiar şi cu persoanele 
dragi. În cadrul unui studiu, dr. Amie 
Gordon, de la University of Michigan, a 
descoperit că, atunci când participanții 
dorm mai prost decât de obicei, relatează că 
au mai multe conflicte cu partenerii de 


viata a doua zi. Ceea ce nu este neapărat 
surprinzător, dar există un aspect mai 


interesant: într-un al doilea studiu, 
cercetătorii au adus în laborator cupluri şi 
le-au pus să se concentreze pe rezolvarea 
unui conflict din relaţie - un subiect de 
dispută, cum ar fi cine spală vasele sau face 
cumpărăturile, petrecerea timpului 
împreună, politică etc. Cuplurile s-au 
străduit să-l rezolve şi apoi au completat un 
chestionar în care erau întrebaţi cum se 
simt, cum cred că se simte partenerul şi 
dacă sunt convinși că au rezolvat conflictul 
cu succes. Ce au descoperit: partenerii care 
dormiseră prost noaptea precedentă aveau 
mai multe emoţii negative şi mai puţine 
pozitive în timpul conflictului. În al doilea 
rând, cu cât unul dintre ei dormise mai 
prost, cu atât evalua incorect emoţiile 
partenerului din timpul conflictului - era 
mai putin empatic, nu reuşea să se puna în 
pielea partenerului. In sfârşit, si poate 
aspectul cel mai alarmant cand vine vorba 
de a avea o relatie cordiala, daca unul 
dintre parteneri dormise prost, scadeau 
semnificativ şansele de rezolvare a 
conflictului. Ideea este că somnul are un 
impact imens asupra relaţiilor cu cei 
apropiaţi. 


Privarea de somn poate influenţa 
negativ comportamentele legate de 
sănătate, cum ar fi alegerile alimentare, 
determinându-ne să optăm pentru ceva 
care ulterior se dovedeşte că tulbură 
somnul (sau starea de sănătate). În cadrul 
unuia dintre studiile mele preferate despre 
somn, stres și alegeri, cercetătorii au 
construit o imitație de magazin alimentar, 
plin cu de toate şi i-au trimis pe oameni la 
cumpărături acolo. Le-au dat bani de 
cheltuit şi libertatea de a alege ce vor. Apoi 
i-au privat de somn. Cumpărătorii privaţi 
de somn au ales alte alimente decât atunci 
când erau bine odihniti: şi-au umplut 
cosurile cu produse mai bogate caloric. De 
ce? Când erau privaţi de somn, se întâmpla 
ceva diferit în creierul lor: cercetătorii au 
emis ipoteza că privarea de somn le creștea 
ceea ce se numeşte impulsul hedonist sau 
chiar le sporea senzaţia de foame. În cadrul 
altor studii de laborator, colegul meu, dr. 
Matt Walker, de la UC Berkeley, i-a privat 
de somn pe participanţi, apoi le-a scanat 
creierul printr-un RMN funcţional. Această 
mașinărie înregistrează traseul sângelui 


oxigenat prin creier, arătându-ne astfel care 


regiuni cerebrale sunt cele mai active ca 
reacţii la anumiţi stimuli. Urmărindu-le 
activitatea cerebrală, cercetătorii le-au 
arătat oamenilor imagini cu diferite 
mâncăruri şi au fost atenţi la ceea ce se 
întâmplă. Au observat că centrii 
responsabili cu recompensa din creierele 
lor private de somn se activau mai mult la 
mâncărurile dulci si pline de grăsimi 
comparativ cu atunci când erau mai 
odihniti.2 

Ipoteza noastră este că, atunci când nu 
dormim suficient, ne scade capacitatea de 
rezistență la tipurile de impulsuri şi de 
pofte care provin din aceste regiuni 
cerebrale activate. Nu doar că centrii legaţi 
de recompensă sunt surescitati, ci ne scade 
şi capacitatea de a încetini si de a pune 
frână - frâna din acest scenariu fiind 
sistemul de control executiv sau îngerul de 
pe umăr care ne îndrumă să facem alegeri 
mai bune, mai inteligente și mai strategice 
în orice situaţie. Controlul executiv 
sincronizează scopurile cu acţiunile. Iar in 
studiile de laborator observăm că la 
participanţii privaţi de somn nu se 


activează controlul executiv. Privati de 
somn, băgăm viteză şi nu mai știm să 
punem frână. 

Lipsa acestei frâne este și motivul 
pentru care credem că oamenii privați de 
somn sunt mai sensibili la stres si 
întâmpină dificultăți în gestionarea 
emoțiilor, ceea ce are consecințe în lumea 
reală. De exemplu, am observat că există o 
probabilitate mai mare ca polițiștii care au 
probleme cu somnul să-şi manifeste o furie 


necontrolată fata de suspecti.2 Judecătorii 


somnorosi dau pedepse mai mari. lar in 
organizatiile ierarhice, exista o probabilitate 
mai mare ca şefii care nu dorm bine să nu 


se poarte cum trebuie cu subordonații. In 
general, observăm că oamenii privaţi de 
somn se întorc spre sine, concentrându-se 
excesiv asupra propriilor nevoi, nu ale 
grupului sau ale comunităţii. Pe scurt: când 
nu dormim suficient, nu suntem cele mai 
bune versiuni ale noastre. 

Colac peste pupaza, când avem 
impresia ca vietile noastre sunt stresante si 
dificile (asa cum se intampla adesea cand 
nu dormim suficient), facem anumite 


alegeri pentru a face faţă stresului care ne 
sabotează ulterior. Bem cafea târziu sau 
comandăm un pahar de alcool în plus, ne 
domolim stresul consumând anumite 
mâncăruri şi substante. Când suntem 
stresaţi, alegem aceleaşi mâncăruri ca 
atunci când suntem privați de somn: ne e 
poftă de mâncăruri grase şi dulci. Şi nu este 
o coincidenţă. Există un motiv biologic 
pentru care corpul ne cere astfel de lucruri 
în condiţii de stres: pentru că ne atenuează 
nivelul de cortizol. Când se secretă prea 
mult cortizol, corpul preferă substanţe 


bogate în grăsimi si în zaharuri, pentru că 


acționează ca un remediu pentru stres.2 


Dar nu sunt benefice pentru corp şi, 
adesea, nici pentru somn. 

Cercetătorii care studiază somnul erau 
conştienţi de multă vreme că există o 
legătură între somnul insuficient şi 
consumul excesiv de anumite alimente, 
cum ar fi carbohidratii şi zaharurile 
procesate; oamenii care mănâncă mai 
multe legume și fibre dorm mai bine. Dar 
este vorba de o corelaţie sau de cauzalitate? 
Dr. Marie-Pierre St-Onge, cercetătoare la 
Columbia University, a incercat sa rezolve 


acest mister. Împreună cu colegii sal, a 


conceput un studiul? în care condiţiile de 
somn si cele alimentare erau strict 
controlate: cercetătorii monitorizau somnul 
participanţilor (în loc să se bazeze pe 
relatările lor) si un nutritionist le pregătea 
masa. Rezultatele au fost in concordanta cu 
descoperirile precedente: cand oamenii se 
indepartau de dieta bazata pe fibre, fructe si 
legume si se indreptau spre grasimi si 
carbohidrați, aveau parte de mai putin 
somn cu unde lente. Somnul cu unde lente 
este considerat acea faza in care ai parte de 
cea mai profunda si mai vindecatoare 
odihna. 

Cei carora le plac carbohidratii trebuie 
să ştie că sunt un caz interesant. Studiile au 
descoperit că, deși majoritatea 
carbohidratilor te ajută să adormi mai 
repede, doar anumite tipuri te ajută să ai un 
somn neîntrerupt. Carbohidratii simpli cu 
zaharuri (pizza, pâinea albă, covrigii, 
pastele) te pot face să te trezesti de mai 
multe ori in timpul noptii. Însă 
carbohidratii complecşi (alimentele mai 
bogate în fibre, precum cartofii dulci, 
ovăzul şi cerealele integrale) pot stabiliza 


tiparele de somn - ipoteza lui St-Onge este 


că acest lucru se întâmplă pentru că 


stabilizează nivelul glicemiei din sânge. Il 


Concluzia este că mâncărurile pe care le 
cer corpul si creierul când suntem stresaţi 
şi pe care e cel mai probabil să le 
consumăm în aceste perioade ne-ar putea 
împiedica să avem un somn bun şi 
neîntrerupi. 

Pe scurt: oamenii privaţi de somn - 
chiar şi putin — percep lumea ca fiind mai 
stresantă. Stresati fiind, fac alegeri pe care 
nu le-ar face în alte condiţii şi care s-ar 
putea să nu le favorizeze un somn bun în 
noaptea următoare — cum ar fi selectarea 
mâncărurilor nepotrivite, renunţarea la 
exerciții fizice si multe altele. Au o reacţie 
biologică bazată pe stres la evenimente pe 
care altminteri n-ar avea-o. Ar putea chiar 
să aleagă experiențe mai stresante. Dar 
există un cost biologic pentru toate acestea. 
Stim că stresul constant ne imbatraneste la 
nivel celular. Telomerii, invelisul protector 
de la capatul cromozomilor care joaca un 


rol important în îmbătrânirea celulară, se 


uzeazál^ Si ghici ce? Somnul insuficient 


face acelaşi lucru.12 


Dacă ai insomnii sau dacă nu dormi 
suficient, s-ar putea să fie frustrant să afli 
asta. Poate ca iti spui: Știu că somnul este 
important, de aceea citesc cartea asta! Dar 
există câteva motive întemeiate pentru care 
aprofundez. 


Ne oferă o modalitate prin care putem 
interveni 


Aşa cum am spus mai devreme, somnul şi 
stresul sunt interdependente. Un somn 
întrerupt, de scurtă durată, duce la mai 
mult stres; alegerile făcute în condiţii de 
stres pot cauza un somn mai prost. Unul îl 
perpetuează pe celălalt. Dar când vedem 
exact cum săgeata este îndreptată în ambele 
direcţii şi care dintre alegerile făcute în 
condiții de stres ne afectează cel mai mult, 
putem interveni şi neutraliza acest ciclu. 

De fapt, acestea sunt vești bune: avem 
două oportunităţi de intervenţie. Dacă 
putem să ne îmbunătăţim puţin somnul, 


putem reduce nivelul general al stresului. Şi 
dacă ne reglăm reacţia la stres, sau cel 
putin, devenim conştienţi de anumite 
lucruri pe care le facem ca reacție la stres, s- 
ar putea să avem parte de un somn mai 
bun. Există efecte de care ne putem bucura 
în ambele direcţii. 

În cazul pacienţilor de la clinica mea, 
aceasta este o abordare de succes: schimbă 
câte ceva în fiecare direcţie. Aşa cum ciclul 
somn-stres poate deveni din ce în ce mai 
dăunător, poate deveni şi benefic când îl 
folosim în avantajul nostru. Cu cât eşti mai 
putin stresat, cu atât mai mult poti mentine 
alegerile din timpul zilei care nu-ţi 
subminează somnul. Cu cât dormi mai 
mult, cu atât mai mult iti creşte capacitatea 
de a face aceste alegeri. Odată iniţiat, 
progresul poate fi exponential, ca o piatră 
care se rostogoleşte pe un deal, prinzând 
din ce în ce mai multă viteză. 


Poate că ar trebui sa-ţi schimbi stilul 
de viata 


Mulţi dintre cei ce vin la clinica mea 


suferind de insomnie descoperă că există 


ceva inerent stilului lor de viaţă care este 
incompatibil cu somnul bun. Este o 
dificultate greu de depășit, mai ales când 
ești obligat să faci un anumit job sau când 
nu ai control asupra presiunilor care te 
afectează: criza financiară sau boala unui 
om drag. Nu voi pretinde cá poti înlătura 
orice obstacol. Dar trebuie menţionat faptul 
că trăim într-o societate în care se glorifică 
somnul insuficient și munca excesivă, iar 
acest lucru afectează multe persoane. 
Promovăm productivitatea şi devalorizăm 
odihna. Ceea ce este ironic, pentru că de 
odihnă avem cel mai mult nevoie pentru a 
fi productivi, creativi, eficienţi şi inovatori. 
În general, oamenii nu dorm suficient. 
Sincer, este o epidemie. Iar dificultăţile 
noastre legate de somn nu există în 
vacuum, în afara acestui context. Observ că 
adesea identificăm greşit cauza. Credem că 
avem o problemă cu somnul când de fapt 


avem o problemă cu viaţa pe care o ducem. 


O problema existenţială? 


Somnul este resursa ta de rezilienta. Este 
armura de care ai nevoie împotriva 
necazurilor vieţii. Deci dacă există ceva 
care te stresează atât de mult încât îţi 
perturbă somnul de care ai nevoie, va 
trebui să rezolvăm această problemă. La 
clinică, am tot timpul acest gen de 
conversații. Când vin oamenii la noi, 
completează chestionare si tin jurnale 
detaliate despre cum şi-au petrecut zilele și 
nopţile. Iar când le analizăm si începem sa 
lucrăm ca să le îmbunătăţim somnul, 
descoperim frecvent că nu există un temei 
medical sau biologic pentru somnul 
insuficient. În schimb, există noduri în 
stilul lor de viaţă care iniţial sunt greu de 
observat, dar care trebuie descâlcite. 

La începutul acestui capitol, am afirmat 
că trupul şi creierul sunt menite să facă fata 
stresului şi provocărilor din timpul zilei şi 
este adevărat. Avem tot felul de avantaje: 
impulsul homeostatic al somnului și ritmul 
circadian sunt puternice. Aceste 


instrumente înnăscute sunt menite să te 
ajute si nu trebuie să-ţi faci griji în privinţa 
lor - personal, mă consoleaza să ştiu asta şi 
am încredere în mecanismele interne ale 
corpului. Dar dacă avem un nivel înalt de 
stres, suntem toţi vulnerabili la tulburări ale 
somnului, iar aceste procese naturale încep 
să nu mai funcţioneze normal. În acest caz, 
trebuie să intervenim. 

Există două aspecte importante care 
acționează când stresul excesiv ne 
împiedică să dormim: cortizolul şi sistemul 
nervos simpatic. 

Stresul resimtit afectează secretia 
cortizolului în sânge. Este un hormon 
metabolic: este esențial pentru existența 
unei cantităţi adecvate de glucoză pe care să 
o utilizeze celulele. În esenţă, cortizolul 
contribuie la reglarea energiei. 

Avem niveluri oscilante de cortizol în 
corp tot timpul şi avem propriul ritm 
circadian, indiferent de nivelul de stres - 
este o parte normală şi sănătoasă a 
proceselor din organism.  Fluctuaţia 
normală a  cortizolului influenţează 
disponibilitatea glucozei când creierul şi 
mușchii au nevoie de ea. Cu alte cuvinte, 


necesarul de energie declanşează secreția 
de cortizol. lar stresul este unul dintre 
acești factori declansatori. Corpul vrea să 
aibă mai multă energie și încă rapid 
(gândeşte-te la reacţia de tip luptă-sau-fugi 
şi la cum contribuie ea la supraviețuire: ai 
un tigru in fata si trebuie să fugi!), asa ca iti 
da o doza de cortizol. Asa cum am spus mai 
devreme, probabil cá factorii de stres 
cotidieni (traficul, interacţiunile negative, o 
situaţie stresanta la muncă) nu-ţi vor afecta 
somnul. Corpul va începe să metabolizeze 
treptat cortizolul după ce trece evenimentul 
stresant şi gata. Exceptia este când ai parte 
de factori declansatori ai stresului in mod 
frecvent şi de un nivel ridicat al cortizolului 
în mod constant. Atunci începe să fie o 
problemă pentru somn. 

Cortizolul face parte şi din reacţia de 
trezire. Imediat ce te trezeşti, are loc o 
creştere a nivelului de cortizol - este 
modalitatea corpului de a-ti da un imbold 
inspre constienta si de a te impinge sa-ti 
începi ziua. Ai un punct maxim al 
cortizolului dimineaţa devreme, un puseu 
de energie ca să te pui în mișcare, dar 
nivelul descreşte pe parcursul zilei. La 


începutul serii, corpul ar trebui să aibă un 
nivel scăzut al cortizolului, ca să poţi să 
adormi în următoarele ore. Dar la cei care 
suferă de stres cronic observăm că nivelul 
de cortizol nu descreste în același fel. 
Rămâne ridicat. 

Chiar dacă au un nivel al cortizolului 
ridicat, multi reușesc să adoarma - 
impulsul homeostatic al somnului și ritmul 
circadian sunt niște forte influente si pot 
compensa multe. Dar este posibil ca nivelul 
ridicat al cortizolului din timpul zilei şi care 
se menţine seara să-ţi influenţeze somnul si 
să nu te odihnesti adecvat. Stim că oamenii 
care primesc doze mari de steroizi (cum ar 
fi Prednison) au frecvent insomnii; 
cortizolul este de fapt un steroid natural. 

Nivelul constant ridicat al cortizolului 
este un exemplu a ceea ce se poate numi o 
fiziologie a stresului dereglată. Un alt 
exemplu este un sistem nervos simpatic 
hiperactiv. Un sistem echilibrat presupune 
o trecere adecvată de la sistemul nervos 
simpatic (luptă, fugă, încremenire) la cel 
parasimpatic (odihnă și digestie). Ca să 
adormim, trebuie ca sistemul parasimpatic 


să preia controlul. Dar în cazul celor cu un 


sistem al stresului dereglat, centrii cerebrali 
responsabili de stimulare rămân activi, iar 
oamenii în cauză nu reușesc să se relaxeze. 
Au o tensiune arterială mai ridicată. 
Variabilitatea ritmului cardiac, care este 
corelată cu somnul cu unde lente, este mai 
scăzută. 

Dacă suntem foarte stresaţi, ne e greu 
să ne dezactivăm sistemul simpatic şi să-l 
activăm pe cel parasimpatic la culcare - 
suntem atenţi, agitati, nu obosiţi. lar ca 
acest lucru să se întâmple, nu este nevoie să 
existe un factor de stres catastrofic: chiar şi 
simplul fapt de a lucra până la ora de 
culcare poate cauza acest lucru. Energia 
necesară (atât în ceea ce priveşte secreția de 
cortizol, cât si activitatea sistemului nervos 
simpatic) nu este compatibilă cu somnul. 

Deci să revenim la întrebarea mea: ce te 
împiedică să dormi bine? Ce te streseaza? Si 
ce poti face în acest sens? 

Am avut o pacientă care a venit la 
clinică din cauză cá suferea de insomnie. 
Noaptea nu putea adormi, iar dimineaţa nu 
se putea trezi ca să ajungă la muncă la timp. 
Lucra în domeniul financiar, se preocupa 


să-şi facă bine treaba şi se îngrijora că lipsa 


somnului îi va afecta productivitatea. 
Primul lucru pe care l-am făcut (lucrul pe 
care îl facem mereu) a fost să elimin 
posibilitatea unor boli care să-i cauzeze 
insomnia. Nu era cazul. Era tânără și 
sănătoasă. Dar după ce a început să ţină un 
jurnal al somnului, s-a dovedit că dormea 
foarte prost. În primul rând, nu dormea 
suficient. Si avea un somn foarte 
dezorganizat. De cele mai multe ori, 
dormea până când îi suna alarma (la ora 
6:45), dar muncea până târziu și apoi îi era 
greu să adoarmă odată ce era în pat, 
făcându-și griji în privinţa vitezei cu care 
trebuia să adoarmă astfel încât să se 
odihnească suficient. Atunci când era 
posibil, se culca foarte devreme ca să 
compenseze somnul pierdut. Făcea același 
lucru și în weekend, dormind până târziu. 
Problema era că avea un ciclu de somn 
imprevizibil. Corpul ei nu ştia la ce oră să 
adoarmă şi nici nu-şi acorda nişte ore de 
relaxare la sfârşitul zilei. Când programul 
de somn - şi cel din timpul zilei — este 
dezorganizat, corpul nu ştie la ce să se 
aştepte. Nu primeşte semnalele necesare 
pentru dezactivarea sistemului de stres şi 


secretarea melatoninei. Derutat în orice 
moment, corpul nu se relaxează şi nu se 
pregăteşte de culcare - continua să producă 
cortizol care-ţi da energie, crezând că ziua 
de muncă continuă. „Nu ai o problemă 
noaptea. Ai o problemă ziua”, i-am spus. 
Insomnia este interesanta. Nu există 
analize de sânge care să-ţi spună dacă suferi 
de insomnie sau nu. Diagnosticul se pune 
pe baza relatărilor pacienţilor: daca 
oamenii spun că nu dorm bine în mod 
regulat (le e greu să adoarmă sau nu au un 
somn neîntrerupt cel puţin trei nopţi pe 
săptămână în ultimele trei luni), că se simt 
oribil în ciuda faptului că au ocazia să 
doarmă, iar acest lucru nu poate fi explicat 
de folosirea unor substanţe sau de existența 
unei boli fizice ori psihice, atunci iată 
diagnosticul. lar remediul este deopotrivă 
vag şi surprinzător de facil. Când oamenii 
încep să se simtă mai bine, să doarmă mai 
bine și să nu-și mai facă griji în legătură cu 
somnul, atunci sunt în remisie. Uneori asta 
înseamnă că dorm mai bine, mai mult sau 
mai profund. Alteori, înseamnă că au un 
somn previzibil şi dorm fără efort și că 


resimt mai puţină anxietate în privinţa 


acestui subiect. lar pentru foarte multi 
oameni care vin la clinică din cauza 
insomniei, adevărata lor problemă este că 
au zile prost administrate, pline de stres şi 
de activităţi. Zilele le sunt imprevizibile 
pentru că sunt ocupați. Uneori sar peste 
mese, alteori stau treji până târziu. În lipsa 
acestor semnale (zeitgebers, asa cum am 
discutat în prima zi), mintea si corpul sunt 
debusolate la ora de culcare. Se raportează 
la somn ca la un gând întârziat, ceea ce este 
ironic, dat fiind că majoritatea pacienţilor 
care suferă de insomnie îmi spun că petrec 
mult prea mult timp gândindu-se la somn 
(sau la lipsa lui). 

În cazul acestei paciente, am început cu 
stabilirea unui program flexibil pe care să-l 
respecte: exista spaţiu de negociere, dar 
trebuia să se străduiască din răsputeri să se 
trezească, să mănânce, să facă mișcare şi să- 
şi închidă calculatorul la aceleaşi ore. S-a 
dovedit imediat că munca ei era atât de 
solicitantă, încât îi mânca din timpul 
rezervat somnului. li era foarte greu să facă 
o schimbare - avea termene-limita de 
respectat, iar dacă le ignora, existau 


consecințe reale. Simtea că nu există deloc 


flexibilitate. Dar este deosebit de important 
de înţeles că deficitul de somn te face mai 
putin eficient. Iti diminuează capacitatea de 
gândire rapidă şi creativă. Ai multe 
probleme de atenţie. Devii mai lent şi mai 
putin eficient. Este contraintuitiv, dar 
adevărat: uneori cea mai bună metodă de a 
rezolva un lucru nu este să-l faci în clipa 
respectivă, dacă asta înseamnă că-l faci 
noaptea târziu sau după ce a trecut ora de 
culcare. 

I-am spus acestei paciente că trebuie să- 
și reevalueze situaţia: „Nu te pot ajuta în 
această privinţă. Găseşte o cale de a avea 
mai mult timp rezervat somnului - sau 
acceptă că daca iti mentii stilul de viata vei 
fi privata de somn si va trebui sa te descurci 
cum poti." 

În cele din urmă, asta a însemnat că a 
fost nevoită să-şi găsească alt job. S-a mutat 
la o altă firmă care era mai puţin rigidă şi 
care avea o abordare holistică în privinţa 
stării de bine si a vitalitatii angajaţilor. 

Nu-ţi face griji - probabil nu vei fi 
nevoit să-ți găsești un alt job. Dar dacă 
încerci toate strategiile si tot ai probleme, ar 


fi bine să te gândeşti dacă nu cumva trebuie 


să schimbi ceva în viaţa ta. O problemă 
cronică cu somnul poate fi un avertisment 
că ceva nu este in regula - si ca problema 
nu ţine doar de rutina de la culcare. Dacă 
renunti în mod regulat la ore de somn din 
cauza zilelor stresante si a unei vieţi 
profesionale rigide şi solicitante, ar fi bine 
să  reevaluezi lucrurile. Asa cum a 
descoperit această pacientă, deficitul de 
somn este cumulativ — se formează noapte 
de noapte. $i deşi avem impresia că vom 
putea compensa pentru lipsa de somn 
dormind până mai târziu atunci când vom 
putea, din păcate, lucrurile nu funcţionează 
aşa. Nu poti compensa, nu-ţi poti face 
rezerve de somn. 

Nu vreau să te descurajez - dacă ai avut 
o noaptea grea şi n-ai dormit destul, există 
multe şanse să poţi compensa a doua zi. Te 
vei trezi cu balonul deja putin umflat; s-ar 
putea să tragi un pui de somn sau să te 
culci devreme. Toate acestea sunt OK si nu 
trebuie sa te stresezi. Eu mă refer la 
privarea de somn cronică, obişnuită, care 
este cauzată de rutină, obiceiuri, cerinţele 
de la muncă. La evenimentele mondene, 


aud mereu oamenii spunând că vor 


recupera somnul în weekend și sunt nevoit 
să-mi ţin gura, deşi ştiu că nu aşa 
funcționează lucrurile si că nu vor face 
decât să-și perturbe ritmul circadian si cá 
săptămâna următoare vor continua acelaşi 
ciclu al culcatului târziu şi al zilelor pline de 
oboseală. 

Dar înainte de a face nişte mişcări 
drastice, încearcă niște strategii simple. 
Acestea sunt niște tactici la care poate apela 
oricine, oricât de ocupat ar fi în timpul 
zilei. 


Rezolvarea problemei în timpul 
zilei 


În NBA, sportivii (şi antrenorii lor) ştiu că 
nu pot juca decât un anumit număr de 
minute per partidă dacă vor să fie în formă 
la sfârşitul sezonului. Numesc acest lucru 
„controlul randamentului“. Cand vine 
vorba de ritmul de munca din viata 
noastră, cu toţii trebuie să luăm în 
considerare controlul randamentului. 
Femeia despre care am vorbit mai 
devreme (care a trebuit să-și schimbe jobul 


ca să aibă un stil de viață mai sustenabil) 
este reprezentativă pentru multi clienti care 
vin la clinică. Sunt ocupati si presati de 
timp, sunt impinsi la limitá de tot ceea ce 
inseamná muncá, obligatii de familie si alte 
responsabilități. Au un mare deficit de 
somn. S-ar putea chiar să fie prinşi 
(conștient sau nu) în ceva ce numim 
„răzbunarea prin amânarea somnului, 
alegerea de a rămâne treaz mai mult decât 
ar trebui ca o încercare de a recupera timp 
pentru sine după o zi plină de obligaţii și de 
sarcini. Este un termen relativ nou, dar a 
inspirat o mulțime de articole si chiar studii 
științifice, căci oameni de peste tot au 
considerat ca au această problemă. 
Psihologii şi cercetătorii care au examinat 
acest fenomen cred că el are loc atunci când 
simţi nevoia să-ți exerciti controlul asupra 
timpului propriu - când nu ai control 
asupra zilelor mult prea ocupate și treci de 
la o sarcină la alta, iti recuperezi timpul 
seara târziu. 

Poate că dificultatea cu care te 
confrunti după o zi aglomerată este nivelul 
de stres încă ridicat. Poate că în cadrul unui 


ciclu negativ şi exponential de somn 


insuficient care iti exacerbeaza stresul iei 
decizii care iti sabotează somnul. Poate ca 
simţi că nu ai control ziua si încerci sa 
recuperezi nişte timp doar pentru tine 
târziu în noapte. Oricum ar fi, soluţia este 
aceeaşi: fă pauze. Pauze adevărate. Pot fi 
scurte, dar trebuie să stai departe de ecrane, 
de telefon si să faci ceva relaxant, tonic sau 
vesel. Nu-ţi voi spune ce anume să faci, 
depinde de la om la om. Dar le spun 
pacienţilor mei care vin la clinică: „Aceasta 
este reţeta ta. Fă să se întâmple si fii ferm. 
Imagineaza-ti că este un medicament pe 
care ţi-l prescriu; nu există scuze.“ 

Pot fi pauze scurte: 5, 10, 15 minute - 
cât timp poti. Dar sunt obligatorii. Ia o 
pauză de prânz. Fă o plimbare. Ia-ti o cafea 
şi bea-o la soare. Pune-ti ceasul să sune si 
meditează. Unora le displace să audă sfaturi 
despre meditaţie — pare că se vorbeşte peste 
tot despre asta -, dar există un motiv 
întemeiat. Funcţionează. Studiile arată că 
meditaţia de tip mindfulness poate avea 
aceleași beneficii tonice precum somnul. În 
cazul multora, meditaţia le ameliorează 
starea de stres şi se pot reface ca după un 


somn, dar într-o măsură mai mică. 


Pe scurt: nu poti să fii la turație maximă 
toata ziua. Nu poti să actionezi cu toată 
viteza pe tot parcursul zilei şi să te 
deconectezi în timpul noptii. Corpul nu 
funcționează în felul acesta; şi nici creierul. 
Problemele isi au sursa în felul în care iti 
petreci ziua - de aceea avem un nivel 
ridicat de cortizol, un sistem nervos 
simpatic hiperactiv sau dorința 
inconştientă de a sta treji până târziu. 
Ofera-ti deci puţină odihnă. O schimbare 
minoră are efecte majore. Nu uita că s-ar 
putea să dureze câteva zile până vei observa 
efectul: faci o schimbare minoră în ambele 
sensuri. Este ca şi cum ai regla un 
„termometru al stresului“ — nu-l lași la cel 
mai înalt nivel în timpul zilei, iar la ora de 
culcare, nu trebuie să aduci temperatura la 
cel mai mic nivel. Reglezi temperatura 
treptat şi este puţin mai ușor să adormi; 
dormi un pic mai mult şi devine mai uşor 
să-ţi administrezi zilele si să mentii nivelul 
scăzut. S-ar putea să nu se întâmple peste 
noapte, dar la fel cum natura ciclică a 
procesului somn-stres se poate întoarce 
împotriva ta, ea poate lucra și în favoarea 
ta. 


PRACTICA ZILEI 
Minipauze care elimină 


stresul 


Priveşte de azi in perspectivă ziua si 
săptămâna care urmează. Priveşte 
săptămâna în ansamblu. Gandeste-te 
cum ai putea să-ți  eşalonezi 
responsabilitatile, astfel încât să nu 
inghesui totul în acelaşi timp. Si nu 
uita ca ai o responsabilitate si fata de 
tine însuţi: să-ți faci timp pentru somn 
și pentru pauze. Acest lucru s-ar putea 
să te ajute să planuiesti şi să ai niște 
așteptări viabile in privinta 
termenelor-limita si a altor sarcini 
importante, pentru tine si pentru 
ceilalţi. 

Poţi face numai un anumit număr 
de lucruri. la-o uşor azi şi tot restul 
săptămânii, protejandu-ti timpul 
rezervat somnului si menţinând stresul 
la un nivel acceptabil. Dacă nu te agiti 
prea mult azi, va fi mult mai uşor să te 
relaxezi diseară. 


Nu uita că în fiecare zi va exista un 
șir nesfârşit de solicitări în ceea ce 
privește timpul tau. Imagineaza-ti ziua 
ce va urma cât poţi de bine și redu de 
pe acum riscul de a avea deficit de 
somn. Nu există rezerve de somn. Poti 
avea un oarecare succes în a-l 
recupera, dar cu cât deficitul este mai 
mare, cu atât devine mai dificil. 

Vom începe de azi să facem o 
schimbare mintală pentru a acorda 
prioritate somnului. Avem această 
idee că banii nu se fac dormind. Dar 
nu este adevărat. Somnul te 
remontează ca să ai succes. Este una 
dintre acele forte invizibile care te 
ajută în realizările tale, dar este greu 
de observat. Ne obisnuim cu oboseala, 
ne obisnuim să functionam in mod 
deficitar. Pur si simplu nu ne dam 
seama cat de eficienti si de activi 
putem fi atunci cand ne oferim o sansa 
reală de a ne reveni în timpul noptii. 

Ceea ce presupune să ne umplem 
ziua cu pauze. 

Stresul cronic este dificil de 
domolit noaptea. Punem prea multă 


presiune pe strategiile din timpul 
nopţii ca să anuleze pericolele din 
timpul zilei. Trebuie să faci pauze în 
timpul zilei, să găsești momente de 
relaxare, de refacere şi de bucurie. 
Există astfel de oportunităţi chiar si în 
timpul celor mai ocupate zile. Profită 


de ele chiar azi. 


Regulile 


Scopul tău pe ziua de azi este sa-ti 
acorzi cinci minipauze. Pot fi de 5, 10 
sau 15 minute, sau chiar mai lungi, 
dacă le poti face loc în program. 

Înainte de a începe, întocmește o 
listă cu ce vei face în timpul pauzei. 
Sugestiile mele: o meditaţie de 5 
minute (descarca-ti o aplicaţie precum 
Headspace daca ai nevoie de 
indrumare). O plimbare de 10 minute. 
Asculta 15 minute din podcastul tau 
preferat. Asculta muzica preferata in 
timp ce te plimbi în jurul blocului; ieși 
și smulge buruienile din grădină, la 


soare, dacă asta te relaxează sau iti 
face plăcere. Este alegerea ta, este 
pentru tine. 

Alege una dintre aceste două 
modalităţi de a nu renunţa la pauzele 
tale: 


1. Seteaza-ti un cronometru. 
Programeazá-ti cinci alarme pe 
telefon, la orele alese de tine. Când 
sună alarma, în măsura în care poti, 
opreste-te din ce faci si ia o pauză. 

2.,Agata” pauza de ceva deja existent in 
rutina ta. Oamenii de ştiinţă care 
studiază comportamentul uman - 
sugerează că această strategie este o 
metodă rapidă si eficientă de a 
adăuga un nou element în rutină. 
Leaga-ti pauza de ceva ce faci in mod 
obisnuit. De exemplu, de flecare data 
cand ma duc la baie, iau o pauză 
imediat după aceea. Sau imediat după 
ce răspund la un e-mail (asta depinde 
de câte e-mailuri primestil). 


Străduieşte-te să aplici metodele în 


fiecare zi din săptămâna asta. Fă-o azi, 


dar fă-o si mâine, si poimâine. Sa 
sperăm că până la sfârşitul săptămânii 
va deveni parte integrantă din rutina 
ta intr-o asemenea măsură încât iti va 
fi de folos în loc să fii în criză de timp. 
Si, ca întotdeauna, adu-ti aminte ca 
merită: somnul este o investiţie în 
productivitatea, creativitatea si 
fericirea viitoare. 


ZIUA 3 
Inviorează-te, dar fă- 


o cum trebuie 


Cum te simţi de obicei la mijlocul zilei? 
Putin obosit? Casti, te uiti la ceas, încerci 
să-ţi recapeti concentrarea? Poate că esti in 
toiul zilei de muncă şi mai ai o grămadă de 
lucruri de făcut, dar n-ai energie deloc. Te 
întrebi dacă e pentru că ai luat prânzul la 
ora nepotrivită; poate că e din cauza 
faptului că n-ai dormit bine noaptea 
trecută. Poate ai nevoie de o gustare ca să-ţi 
crească putin glicemia. Te gândeşti să mai 
bei o ceasca de cafea. 

Nivelul scăzut de energie pe care il 
resimti in mijlocul zilei este absolut 
normal. Este o alta parte predeterminata a 
ritmului tau circadian. Am discutat acest 
subiect pe larg în capitolul precedent, aşa ca 
știi deja cá dimineaţa ceasul tau biologic 
secreta cortizol ca sa-ti dea un imbold, iar 


seara iti da o doza de melatonina ca sa te 


relaxeze. Dar ceasul intern ticăie pe tot 
parcursul a 24 de ore. Pune mereu ceva la 
cale. 

Deşi suntem diferiţi, pentru cei mai 
multi dintre noi există un tipar de bază: 
după ce te trezesti, nivelul de vigilenta 
începe să crească, atingând punctul maxim 
câteva ore mai târziu. Pe la amiază (pentru 
majoritatea oamenilor, undeva în jurul orei 
13:00), ritmul circadian începe să scadă. 
Vigilenta şi nivelul de energie se 
diminuează, atingând punctul minim în 
jurul orei 15:00. În sfârșit, cresc din nou 
atingând un al doilea punct culminant la 
începutul serii - în jur de ora 18:00 - 
înainte să descrească din nou. 

Iti cunosti propriul ritm si poţi adapta 
aceste momente ca să fie cât mai in 
armonie cu ritmul circadian. Dacă iti place 
să te trezesti dimineaţa, vei înclina balanţa 
spre începutul zilei, dacă eşti bufnita de 
noapte, o vei înclina spre mai târziu. Dar 
nu uita: ceasul intern este programat să 
aibă aceste fluctuații. Deci, într-o oarecare 
măsură, acalmia de după-amiază pe care o 
resimti este o tendinţă umană inerenta si 
face parte din ciclul biologic. 


Dar, dacă nu dormi bine, acesta va fi 
momentul în care vei resimti consecinţele 
somnului prost. Mai tii minte acel balon 
care începe să se umfle imediat ce deschizi 
ochii? Dacă ai un somn întrerupt sau dacă 
te trezeşti prea devreme, balonul s-ar putea 
să fie destul de umflat la mijlocul zilei. 
Cand ne cuprinde somnolenta în mijlocul 
zilei, când suntem letargici şi fără energie 
astfel încât nu putem să ne bucurăm de 
activităţile de peste zi sau să ne îndeplinim 
sarcinile, căutăm tot felul de soluţii ca să ne 
invioram si să facem fata zilei. Unele soluţii 
sunt excelente, altele pot să-ţi submineze 
somnul cu mult timp înainte de apusul 
soarelui. Deci să vorbim despre ce trebuie 
făcut şi ce trebuie evitat pentru a face fata 
moleşelii de după-amiază. 


Magia cafeinei ne schimbă viata 


Mărturisesc că ador cafeaua. Îmi încep 
fiecare zi cu o ceasca. Când mă aşez pe 
scaun ca să mă concentrez la ceva 
important, îmi mai fac una. Când simt că 
imi scade energia și că am nevoie de un 


stimulent - din nou, cafea. Ca orice om din 
San Francisco, imi place cafeaua artizanala, 
dar mă mulțumesc şi cu o cafea la capsulă. 
Nu trebuie decât să fie caldă şi să-mi ajungă 
cafeina cât mai repede la creier. Dar sunt 
un om de știință care studiază somnul. 
Cunosc, de la cei din jur şi personal, 
impactul pe care îl are cafeina asupra 
creierului si asupra ciclului somnului. Ştiu 
exact cum va interfera cu procesele 
cerebrale care tin de somn. Si cu toate 
acestea, imi mai torn o ceasca. 

Fie ca esti sau nu un bautor de cafea ca 
mine, lumea se scalda in cafeina. Se gaseste 
in ceaiul si in sucurile pe care le bem. Este 
adaugata in gustari si in bomboane. 
Sondajele au aratat ca aproximativ 85% din 
populatia Statelor Unite bea cel putin o 


băutură care contine cafeină pe zi Suntem 
cafeinizati în mod colectiv. Suntem treji. 
Poate prea treji. 

Nu e nimic nou. Oamenii au folosit 
cafeina ca stimulent încă de la începuturile 
istoriei scrise. Există, peste tot în lume, 
poveşti despre descoperirea cafeinei. In 
China, legenda spune că în jurul anului 
2740 î. Hr., împăratul, căruia îi plăcea să 


bea apă fiartă ca să fie sterilizată, nu a 
observat că din cauza vântului o frunză 
dintr-un tufiş de ceai i-a aterizat în băutură. 
A băut-o si s-a simţit învigorat, spune 
mitul. În Etiopia, un păstor a observat că de 
fiecare dată când oile lui mâncau dintr-un 
anume tufiș, refuzau sa se culce şi păreau 
pline de energie; a povestit ce a văzut 
călugărilor de la mănăstirea din apropiere, 
iar aceştia au fiert boabele si au văzut că 
rămân treji toată noaptea, în timpul 
rugăciunilor. Pe actualul teritoriu al 
Mexicului, vechii olmeci preparau o 
băutură energizantă şi amară din boabele 
de cacao, care ulterior a fost transformată 
în ciocolată de către invadatorii colonialisti, 
care o amestecau cu zahăr ca s-o facă mai 
gustoasă. Mii de ani mai târziu, la începutul 
anilor 1800, un chimist german pe nume 
Folger von Starbuck (glumesc, de fapt îl 
chema Friedlieb Ferdinand Runge) a extras 
substanţa chimică ce stătea la baza puseului 
de energie pe care îl simțeau oamenii când 
consumau ceai, boabe de cafea, nuci de 
kola, yerba mate și altele... un alcaloid pe 
care l-a numit cafeind, după denumirea 


germană pentru cafea. 


În prezent, cafeaua este una dintre cele 
mai consumate băuturi din lume. 
Organizaţia Internaţională a Cafelei a 
raportat cà între 2020 si 2021 s-au 
consumat la nivel mondial 166 346 de saci 
de câte 60 de kilograme de cafea, ceea ce 


înseamnă 1,4 trilioane de cesti# — un alt 
indiciu al dinamismului culturii noastre. 
Chiar în clipa în care citeşti aceste rânduri, 
oamenii din toată lumea beau 26 000 de 
ceşti de cafea. Mai trece o secundă, alte 26 
000 de cești. Mai trece o secundă... înţelegi 
ce vreau să spun. 

Cafeina este cea mai consumată 
substanță psihoactivă din lume - si este 
100% naturală. Oamenii de  stiintà 
consideră în prezent că diferitele plante 
care au evoluat pentru a produce cafeină, 
un tip de alcaloid, au făcut acest lucru 
pentru supraviețuire: frunzele cofeinizate 
care cădeau pe sol făceau zona mai puţin 
primitoare pentru plantele concurente; 
cafeina alungă anumite insecte care ar 
putea să se hrănească cu plante; și, în 
sfârşit, există o relaţie simbiotică între 
animalele şi plantele care conţin cafeină. 


Albinele care polenizează plantele care 
produc cafeină simt un imbold plăcut de 
energie, retin acest lucru, revin si le ajută să 
se reproducă din nou; oamenii care au fost 
subjugati de cafeina au cultivat si au îngrijit 
respectivele plante. De fapt, oamenii şi 
plantele care produc cofeină s-au ajutat 
reciproc să înflorească. (Pe mine sigur mă 
ajută.) 

Si e adevărat - cafeina nu-ţi dăunează. 
De fapt, s-ar putea să fie chiar benefică. 
Studiile au demonstrat: cafeaua are 
proprietati antioxidante si antiinflamatoare 
care te protejează împotriva bolilor; 
consumul de cafea este asociat cu un risc 
scăzut de boli cardiace, Alzheimer şi diabet 


de tip 2.2 Deci dacă eşti amator de cafea sau 
dacă iti place sa iti iei cafeina din ceaiul 
verde sau dintr-o cola dietetică şi cu gheaţă, 
iată nişte veşti bune: nu-ți voi spune să te 
laşi. Dar îţi voi spune că trebuie să existe o 
oră după care să n-o mai consumi. Chiar 
dacă faci la perfectie tot ce ti se sugerează 
în această carte, dar încă ai cafeină în 
sistem când încerci să adormi, nimic nu va 
funcționa. 


lată ce se întâmplă când iei o gură din 
băutura ta preferată care conţine cafeină. Îţi 
aminteşti de substanța aceea din creier 
numită adenozină, care cauzează 
somnolenta? Ei bine, cafeina are o structură 
chimică foarte asemănătoare adenozinei. 
Este capabilă să păcălească receptorii 
adenozinei din creier, blocând asimilarea 
acestei substanţei. Deci adenozina se va 
acumula in continuare, dar cafeina 
consumată s-a legat de receptorii ei si va 
neutraliza senzaţia de somnolenta. Este o 
metodă excelentă de a-ţi păstra vigilenta 
atunci când este nevoie. lar oamenii au 
ritualuri relaxante în jurul cafelei, ceaiului, 
mate-ului şi altor băuturi care sunt benefice 
în alte feluri. Dar asta nu înseamnă că 
adenozina nu se va acumula - când efectul 
cafeinei începe să dispară, vei avea o 
cădere. 

În acel moment, mulţi dintre noi se 
întind dupa încă o ceasca. Dar cât este 
ceasul? Comparativ cu alte substanțe, 
cafeina are o perioadă lungă de 
înjumătățire. Perioada de înjumătățire este 
un termen din fizica nucleară, unde descrie 


cât de mult îi ia unei substanţe radioactive 


ca să ajungă la valoarea iniţială. În cazul 
cafeinei, întrebarea este: cât timp se 
păstrează în corp jumătate din cantitatea 
consumată? Perioada de înjumătățire a 
cafeinei este de aproximativ 6 ore. Să facem 
un calcul. La ora 15:00, bei o cafea mare, 
care conţine 330 de miligrame de cafeină, 
ca să te lupti cu moleseala de după-amiază. 
Ceea ce înseamnă că la ora 21:00 încă ai 
165 de miligrame de cafeină în sistem. Ceea 
ce echivalează cu două shoturi de espresso. 
Chiar daca reusesti să adormi având în 
corp atât de multă cofeină care concurează 
cu adenozina din creier, s-ar putea să ai un 
somn mai agitat, mai puţin odihnitor: 
chimia somnului iti va fi dereglata. 

Soluţia este simplă - fii atent la ora la 
care consumi ultima băutură cofeinizată. 
Este nevoie de aproximativ 10 ore ca să se 
elimine cafeina din sistem. Numără invers 
de la ora ta de culcare si da-ti seama că, 
pentru a depăși moleseala de după-amiază, 
cafeina nu este cea mai bună soluţie. 
Personal, încerc să respect acest lucru şi să 
mă uit la ceas, apoi să-mi arunc ceașca de 
cafea la chiuvetă. Dramatic, dar necesar. 


Ce zici de un pui de somn? 


Unii dintre clienţii cu care am lucrat în 
timpul pandemiei de COVID-19 mi-au 
spus că partea bună a situaţiei a fost că 
puteau trage un pui de somn dacă nu 
dormiseră bine în timpul nopţii. Când 
lucrezi de-acasă si simţi ca te ia somnul, 
este mai uşor să te întinzi pe canapea, să 
inchizi ochii şi să ajungi în lumea viselor. Si 
datorită unui program mai flexibil (ceea ce 
este, bineînţeles, o sabie cu două tăișuri, 
pentru că oamenii încep să lucreze mai 
devreme şi termină mai târziu), acest lucru 
devine posibil. Dar este o idee bună? 

Apar informaţii care ne spun că în 
timpul pandemiei unii oameni au dormit 
mai mult — poate pentru că nu au mai fost 
nevoiţi să facă naveta, ceea ce a făcut 
posibil să doarmă până mai târziu. Dar, în 
acelaşi timp, calitatea somnului a scazut4 
Da, oamenii au dormit mai mult, dar au 
avut un somn întrerupt, agitat şi mai puţin 
întăritor, probabil din cauză că în timpul 
pandemiei a crescut nivelul de stres, de 


anxietate şi de depresie, fiind o perioadă de 
incertitudine intensă, incomparabil cu alte 
situații prin care au trecut majoritatea 
dintre noi. În mod ironic, puteau să aibă 
parte între şapte si nouă ore de somn, dar 
acest lucru nu era suficient. Somnul trebuie 
să fie odihnitor. Pentru ca maşina de spălat 
a creierului să scape de reziduurile 
metabolice şi să ne învigoreze, trebuie să 
treacă prin toate ciclurile - la fel ca o 
maşină de spălat adevărată. Să sari peste 
anumite cicluri sau să fie întrerupte, ceea ce 
se întâmplă mai mult când eşti stresat, face 
ca întregul proces să fie mai puţin eficient. 
Urmează să discutăm despre strategiile de 
controlare a somnului întrerupt, dar 
deocamdată trebuie să trecem peste 
moleşeala de după-amiază, care poate fi 
exacerbată de slaba calitate a somnului. 
Deci poti să tragi un pui de somn? 

Sigur! Dar fă-o cum trebuie. Un pui de 
somn sporește vigilenta. Nevoia de a trage 
un pui de somn poate fi un semnal către 
corp că trebuie să scapi de presiunea spre 
somn şi că ai nevoie să te refaci mai mult ca 
să fii eficient din punct de vedere cognitiv 
şi să faci fata zilei cu bine. Să tragi un pui 


de somn te poate ajuta. Dar întrebarea este: 
iti afectează el oare somnul din timpul 
noptii? 

Când pacientii care suferă de insomnie 
vin la clinică, îi întrebăm imediat dacă trag 
câte un pui de somn şi dacă da, cât de des şi 
cât durează. Unul dintre primele lucruri pe 
care le facem pentru cei care suferă de 
insomnie este să le cerem să nu mai 
atipeasca în timpul zilei. 

Dacă le este greu să adoarmă seara, cel 
mai important lucru pe care trebuie să-l 
facă este să acumuleze presiunea spre somn 
pe tot parcursul zilei, păstrând-o pentru 
ora de culcare. Gandeste-te că un pui de 
somn face ca balonul să piardă nişte aer. 
Deci te poţi trezi mai energizat şi mai 
învigorat, dar va trebui să umfli balonul la 
loc înainte de a adormi din nou. 

Pentru cei care au, dintr-un motiv sau 
altul, probleme cu somnul, recomandarea 
generală este sa nu atipeasca ziua. Dar daca 
trebuie s-o faci, limitează-te la 20-30 de 
minute, atât e ideal. De ce nu mai mult? În 
primul rând, ca să te asiguri că nu furi din 
somnul din timpul nopţii. Iar in al doilea 


rând, limitându-l la 30 de minute, te asiguri 
că nu te vei afunda într-un somn profund, 
cunoscut şi sub numele de somn N3. 

Să ne oprim o clipă si să discutăm 
despre arhitectura somnului — acesta este 
termenul folosit în ştiinţa somnului pentru 
a ne referi la structura somnului. 


Schema somnului 


Somnul are o schemă și urmează un tipar 
predictibil: pe parcursul unei nopţi de 
somn, vei trece prin patru până la șase 
cicluri. În toate aceste cicluri, vei avea două 
tipuri de somn: non-REM şi REM. REM 


înseamnă mişcarea rapidă a ochilor9. Stim 
că nu sunt nişte nume interesante, dar 
motivul pentru care categorisim somnul în 
felul acesta este că fiecare dintre aceste 
tipuri îndeplineşte o funcţie foarte diferită. 
Somnul non-REM (NREM) apare 
primul. Când adormi, intri în prima dintre 
cele trei etape ale somnului non-REM, NI. 
Este un somn ușor. Sistemul senzorial nu 


este total deconectat de la lume - poti 
percepe sunetele şi stimulii din jurul tău şi 
te poti trezi cu uşurinţă. 

Apoi treci în etapa N2, caracterizată 
prin explozii ale activităţii neuronale care 
au loc în timp ce dormi. În timpul 
somnului, creierul este de fapt foarte activ. 
Nu este o perioadă de nefuncţionare 
cerebrală, ci doar un alt mod de 
funcționare. In N2, aceste explozii 
neuronale, care pot fi observate pe 
electroencefalogramă, indică o activitate 
care are legătură cu procesul de învăţare: 
aici reluăm, consolidăm şi facem conexiuni 
noi. 

In sfârșit, ajungem in N3. Această etapa 
se numeste somn cu unde lente. Este un 
somn profund, odihnitor. Este faza din care 
ne este cel mai greu să ne trezim - dacă 
suntem treziti din somnul cu unde lente, ne 
va fi greu sa adormim la loc. 

Somnul REM apare ultimul. Dupa ce 
treci prin cele trei etape ale somnului non- 
REM, ajungi la cel REM, numit astfel 
datorită mișcării rapide a ochilor care 
caracterizează această etapă. Acum apar 


visele. Nu mai este un somn cu unde lente, 


ci al un somn mai uşor şi esti mai aproape 
de conștiință. Dar eşti afectat de atonie 
musculară - un fel de paralizie în somn, 
care te împiedică să te ridici din pat si sa 
actionezi în conformitate cu visele. 
Lungimea fiecărei etape variază pe 
parcursul unei nopţi: în primele ore ale 
dimineţii, aproape de ora de trezire, 
somnul non-REM devine mai scurt, iar cel 
REM, mai lung. Trezindu-te în mod natural 
dupa ce ai trecut printr-un ciclu complet de 
somn, s-ar putea să-ți amintesti ce-ai 
visat - asta pentru că ciclul de somn (a 
cărui lungime medie este de 90 de minute) 
se termină adesea cu somnul REM. Când te 
trezesti, cel mai probabil tocmai ai visat. 
Aceste cicluri sunt dinamice și se 
schimbă pe parcursul nopţii si de la om la 
om. Nu suntem roboți. Dar stim că, daca 
atipesti şi ajungi in etapa somnului cu unde 
lente, ulterior te vei simţi mai rau, nu mai 
bine. Când te trezesti după un somn 
profund, eşti confuz din punct de vedere 
cognitiv şi letargic. Acest lucru se numeşte 
„inerție a somnului. Nu întotdeauna 
ajungem la etapa somnului profund după 


20-30 de minute, dar când suntem privaţi 
de somn, avem tendința de a ajunge mai 
repede la ea. 

Dacă chiar ai nevoie să atipesti ziua, 
trage un pui de somn. Pune-ti alarma să 
sune după 20 de minute si dormi - tu iti 
cunoşti cel mai bine corpul, nevoile si 
programul. Dar sincer, dacà vii la clinica 
mea si imi spui că ai probleme cu somnul, 
iti voi spune să nu mai atipesti ziua. Te voi 
sfătui să acumulezi presiunea spre somn si 
s-o păstrezi pentru ora culcării. Îţi voi 
spune să renunti la ceasca aceea de cafea 
sau de ceai de după-amiază - voi face si eu 
la fel. lată ce-i sfătuiesc pe pacienţi să facă 
în schimb. 


Înviorează-te după moleseala de 
după-amiază fără să-ţi sabotezi 
noaptea 


S-ar putea ca ritmul tău circadian să te 
moleşească putin după-amiază - n-ai ce sa 
faci în această privinţă. Si dacă ţi-e greu sa 
adormi, să rămâi adormit sau să ai un 
somn de calitate, deficitul de somn s-ar 


putea să-şi spună cuvântul în acest interval. 
Prin urmare, vreau sa-ţi expun nişte 
strategii si niște schimbări mintale care te 
pot ajuta şi apoi vom aborda practica zilei. 
În primul rand:  optimizeazá-ti 
programul. Gándeste-te cum ai putea să-ţi 
structurezi ziua încât să profiti mai mult de 
punctele maxime de atenţie si ca să nu mai 
fii presat în timpul punctului minim al 
ritmului circadian. Când poți să-ți 
identifici punctele maxime ale vigilentei şi 
ale vitalitatii, poti să-ţi planuiesti ziua in 
aşa fel încât să profiti mai mult de ele. 
Încearcă sa abordezi problemele mai 
dificile din punct de vedere cognitiv când ai 
aceste puncte maxime ale energiei. Dacă 
trebuie sa fii creativ si concentrat, daca 
trebui să fii atent şi să gândești profund şi 
agil, profită de aceste momente. Ocupă-te 
de sarcinile mărunte şi mai puţin 
istovitoare cât ai aceste căderi de energie. 
Unii oameni care îşi cunosc ritmul 
circadian chiar își iau pauze după-amiaza 
târziu şi revin la sarcinile urgente, creative 
sau strategice în prima parte a serii, când 
au parte de al doilea val de energie. (Doar 


că nu trebuie să faci asta până înainte de 
culcare - vom vorbi despre acest subiect 
mai târziu.) 

O altă strategie care funcționează (nu 
mă uri pentru că spun asta) este meditaţia. 
Am vorbit despre meditaţie în capitolul 
precedent - in special despre meditaţia de 
tip mindfulness - ca despre un instrument 
eficient împotriva acumulării stresului pe 
parcursul zilei. Am menţionat şi că aceia 
care meditează de mult timp par, în mod 
ciudat, să aibă nevoie de mai puţin somn 
decât oamenii obişnuiţi — cercetătorii cred 
că acest lucru se întâmplă datorită faptului 
că procesele cerebrale din timpul meditatiei 
imită somnul cu unde lente. Prin urmare, o 
scurtă sesiune de meditaţie nu doar că îţi 
poate elimina stresul, ci poate fi la fel de 
energizantă precum un pui de somn. Când 
ne gândim la meditaţie, s-ar putea să ne 
imaginăm un om aflat într-o stare liniştită, 
lentă, inactivă, dar de fapt meditaţia este 
destul de activă şi poate avea un efect 
stimulator asupra organismului. 

Următoarea strategie este să-ţi misti 
corpul. Recunosc că nu e prima strategie la 


care apelez când am nevoie de un 


stimulent. Prefer să pornesc aparatul de 
cafea şi să mă bucur de aroma amăruie şi 
delicioasă a cafelei calde, care se va 
transforma in energie lichidá in venele 
mele. Dar am fost convins de stiintá. Existe 
informaţii care arată că efectele pe care le 
are mişcarea asupra unor procese cognitive 


importante, precum memoria, sunt 


similare cu cele ale cafeinei.2 


Apoi: nu ai nevoie de cafea ca să iei o 
pauză. Cumva, e mai uşor să iei o pauză de 
cafea decât să iei pur şi simplu o pauză. Dar 
cred că, de cele mai multe ori, atunci când 
eşti tentat să bei o cafea, creierul şi corpul 
au nevoie de fapt de alte lucruri: Mişcare. 
Aer curat. O schimbare de peisaj. Dacă eşti 
obosit, agitat, lent si mintea iti zboară, s-ar 
putea să n-ai nevoie de cafeină, ci de o 
schimbare. Încearcă asta: ia o pauză 
scurtă — doar 5 sau 10 minute ar trebui sa 
fie suficiente - şi fă ceva uşor, care-ţi face 
plăcere si iti este la îndemână în mediul tau 
obişnuit. Unele dintre lucrurile pe care 
oamenii mi le-au spus că le fac: o plimbare, 
ies în grădină și smulg buruieni, ascultă 


muzică, reorganizează un raft. Când revii la 
ce făceai mai înainte, pariez că vei avea mai 
multă energie și te vei concentra mai bine. 

Orice iti schimbă rutina va fi benefic. 
Renunta la sablonul unei zile tipice. Ceva 
nou, diferit sau atipic iti va stimula creierul. 
De ce? Pentru că noutatea produce în mod 
inerent stimulare cognitivă. La propriu, vor 
fi activati mai multi neuroni. Regiunile 
cerebrale responsabile cu stimularea se vor 
activa şi iti vor furniza mai multă energie 
prin intermediul cortizolului. Dacă faci o 
mică schimbare, acest lucru te va face să te 
simţi mai bine şi să actionezi mai eficient 
spre sfârșitul zilei şi o va face în mod 
natural, fără efort şi fără efectul de durată al 
stimulentelor. 

Să începem de aici practica zilei, care 
valorifică descoperirile ştiinţifice legate de 
noutăţi si zonele cerebrale responsabile cu 
stimularea. 


PRACTICA ZILEI 
Baga-ti capul în frigider 


Da! Vorbesc serios. Baga-ti capul în 
frigider: este un fapt dovedit științific. 

Un soc fizic moderat poate fi exact 
ce-ti trebuie azi, la ora 15:00, ca sa 
depasesti moleseala pe care o resimti. 
Nu vorbim despre ceva extrem - nu-ţi 
voi spune să faci un dus rece sau să 
inoti în apă îngheţată. Dar principiul 
este același: frigul are impact asupra 
sistemului nervos. Daca esti letargic şi 
ai un nivel scăzut de energie, o scurtă 
expunere la frig va acţiona ca un cablu 
de pornire pentru bateria mașinii. 

În laborator, folosim ceva numit 
„test la rece“. Pentru acest test, pe care 
îl folosim ca să evaluăm reacţiile 
fiziologice ale oamenilor la diferiţi 
factori stresanti, plasăm mâna sau 
antebraţul pacientului in apa 
îngheţată. Trebuie s-o tina acolo cat 
poate de mult. În acest timp, îi 
măsurăm parametrii fiziologici cu 
electrozi, consemnându-i ritmul 
cardiac si respiraţia. Observăm că se 
activează sistemul cardiovascular, ceea 
ce duce la vasoconstrictie (vasele de 
sânge se îngustează, iar circulaţia 


sângelui devine mai lentă) si la 
creşterea tensiunii arteriale. Când se 
activează sistemul luptă-sau-fugi, ai 
parte de o reacţie de stimulare. 
Apeland la acest test, nu le declansam 
pacienţilor reacţia luptă-sau-fugi, dar 
cu siguranţă ei resimt o stimulare 
sistemică. Senzatia ca pot suporta 
frigul oferă oportunitatea de a te 
antrena pentru rezistenţa la stres. 
Putin stres iti poate fi de folos. Există 
din ce în ce mai multe dovezi că 
expunerea  intermitentă la stres, 
cunoscută sub numele de stres 
hormetic, iti poate imbunatati starea 
de sanatate si influenta longevitatea. 
Vrei să fii in modul luptă-sau-fugi? 
Nu. Dar stresul care te provoacă poate 
fi minunat pentru sistemul tau. Când 
resimti variaţii ale nivelului de stres — 
când se activează reacţia la stres acut, 
dar apoi îţi revii repede şi sistemul se 
întoarce la valorile normale - există un 
efect benefic asupra sănătăţii la nivel 
celular si unul energizant. Important 
este să interpretezi factorul stresant ca 


pe un prag care poate fi trecut şi nu ca 
pe o ameninţare din calea căreia 
trebuie să te retragi. 

Am descoperit pe propria piele că 
stresul poate fi o forţă care-mi conferă 
energie — atât timp cat pot să-l vad ca 
pe o incitare şi nu ca pe o ameninţare. 
lată un exemplu: vorbitul în public. 
Nu-mi place să fac asta. Dar tot o fac. Si 
am ajuns într-un punct în care mă 
bucur să vorbesc în public. Chiar și 
când mă pregătesc să încep și sunt 
stresat, când îmi vine să vomit, sunt un 
pic panicat si vreau să nu fiu silit să mă 
urc pe scenă, astept cu nerăbdare 
iuresul de energie pe care îl simt odată 
ce termin şi cobor de pe scenă. Dr. 
Wendy Berry Mendes, colega mea de 
la UCSF, foloseşte mereu exemplul 
leului care fugareste o gazelă ca să 
ilustreze diferenta dintre stresul- 
incitare si stresul-amenintare. Poti să-ţi 
imaginezi: o gazela care fuge ca să-și 
salveze viaţa prin savana africană, leul 
în spatele ei, la doar câteva secunde 
de a o transforma în vânat. Ambii 


folosesc resurse metabolice, ambii fac 


uz de un nivel ridicat de energie și 
sunt cu alte cuvinte stresaţi. Dar gazela 
resimte starea de stres-amenintare, pe 
când leul resimte  stres-incitare. 
Încearcă să ai parte de stres-incitare — 
astăzi, fii leul, nu gazela. Urmează pașii 
următori: 


e Când te loveşte moleseala de după- 
amiază, bagá-ti capul în frigider. 
Rămâi așa cât poţi de mult. (Sau 
umple chiuveta de la bucătărie cu apă 
rece — cât poti să suporţi de rece - si 
baga-ti antebratele în ea, ca să faci un 
test la rece la tine acasă.) 


e Când te ia cu frig, vezi cât de 
inconfortabil este. Dar suportă. 
Încearcă să te relaxezi. Încearcă să 
trăieşti cu această senzaţie intensă de 
frig. Când ai terminat, sistemul îţi va fi 
stimulat: ritmul cardiac va fi mai rapid, 
sistemul nervos va fi activat si 
vigilenta crescută. 


e Pe viitor: acesta este un factor de stres 
mărunt, nu considerabil pentru 
organism. Dar pe parcursul zilei, dacă 
observi că ai o reacţie de stres la ceva 
ce se întâmplă, încearcă să-l vezi nu ca 
pe ceva amenintator, ci ca pe ceva 
incitant. Cercetátoare în domeniul 
stresului, dr. Elissa Epel sugerează că 
stresul pozitiv, cum ar fi exerciţiile 
fizice, expunerea la frig sau senzaţia 
stării de stres-incitare după care iti 
revii repede (spre deosebire de 
stresul-amenintare, care tinde sa 
dăinuie), poate declanşa hormesis, un 
proces de curățare celulară, care 
contribuie la sănătate si la 
longevitate.2 Acest lucru nu doar cá te 
va ajuta sa dormi mai bine noaptea, ci 
este benefic si pentru celule. 


01 Rapid Eye Movement, in engl. in orig. (N. red.) 


i ZIUA 4 
Ingrijoreaza-te din 
timp 


Oamenii sunt creaturi complexe. Unul 
dintre multele lucruri care ne diferentiaza 
de celelalte mamifere din regnul animal 
este imaginatia. Prin intermediul exclusiv al 
gandurilor, putem calatori in timp, in trecut 
sau în viitor, retraind sau refacand 
evenimente care s-au produs deja, 
inventând diferite scenarii si umplandu-le 
cu detalii senzoriale pline de viata. Este o 
capacitate extraordinară. ^ Este sursa 
succesului nostru ca specie. Dar dincolo de 
aceste avantaje evolutive, există şi 
inconveniente: ingrijorare, anxietate, 


ruminatie!, Pentru cá ne pricepem atât de 
bine să simulăm aceste realităţi virtuale din 
trecut sau din viitorul posibil, ne implicăm 
în tipare de gândire care ne tin atenţia 
îndreptată spre probleme pe care nu avem 


cum să le schimbăm. Retrăim momente 
stresante sau îngrijorătoare şi apoi simţim 
emoțiile cu care vin la pachet. Ne ridicăm 
singuri nivelul de stres, fără niciun motiv şi 
fără vreun beneficiu. Ne pricepem de 
minune la așa ceva. Dacă omenirea ar avea 
un CV, aceasta s-ar număra printre 
principalele noastre calități. 

În timpul unei zile încărcate, putem 
adesea să ne luăm gândurile destul de ușor 
de la griji, frici si regrete. Personal, când 
trec de la o sarcină la alta în laborator, 
analizând datele și vorbind la telefon, nu 
prea am când să stau singur cu gândurile 
mele. Sarcinile urgente sunt mereu acolo, 
solicitându-mi atenţia și resursele mintale. 
Dar când ne băgăm în pat, pe întuneric, în 
linişte, in culcusul nostru confortabil, 
gândurile ne devin foarte, foarte 
zgomotoase. lar ruminatia - când reluam 
evenimentele din trecut care am vrea să se 
fi desfăşurat altfel, spre deosebire de 
ingrijorare, care este orientată spre viitor — 
este una dintre principalele căi de a 
perpetua insomnia. 

Am conceput un studiu prin care să 


testam această ipoteză. Mai exact, care este 


impactul negativ al ruminatiei asupra 
somnului? Ca sá ne làmurim, am inventat 
un siretlic. Pe scurt, ii vom face in mod 
intentionat pe participantii la studiu sá aibá 
sentimente neplácute si vom observa ce se 


întâmplă în timpul noptii.4 


Ruminatia, asasina somnului 


Participanţii care s-au oferit voluntari 
pentru acest studiu nu au fost nevoiţi să 
vină la clinică - au putut participa din 
confortul şi solitudinea propriei case. De 
fapt, era nevoie ca ei să rămână acasă și să 
participe de la distanţă, ca să putem elabora 
un scenariu măsluit în care să aibă parte de 
respingere socială, ceea ce provoacă 
imediat sentimente negative. Cu alte 
cuvinte, aveam de gând să-i facem 
intenţionat să se simtă prost. Dar 
participanţii nu știau acest lucru. Stiau doar 
că pe parcursul a două nopți, aveau sa 
privească un videoclip pe tăcute în prima 
noapte si să interacţioneze cu alți 
participanţi in noaptea următoare. In 
ambele cazuri, participarea lor la studiu 


avea să aibă loc cu aproximativ o oră 
înainte de culcare. Toti participanţii au 
purtat un aparat la mână, cunoscut sub 
numele de actigraf, care le măsoară 
parametrii somnului din timpul nopții. 

Le-am dat câte un laptop pe care era 
instalat programul pe care trebuiau să-l 
folosească. În prima noapte, a fost simplu: 
fiecărui participant i s-a cerut să privească 
un videoclip pe laptop şi apoi să se ducă la 
culcare. Această primă noapte a reprezentat 
condiţiile standard - stabilea un punct de 
referință pentru somnul obișnuit al 
participantului si pentru rutina de la 
culcare. A doua noapte a fost mai 
interesantă. 

Participantilor li s-a cerut să-şi 
deschidă laptopurile la aceeaşi oră ca 
noaptea precedentă. Dar de data aceasta, 
moderatorul le-a cerut să se logheze la 
Google Chat ca să poată interactiona cu alti 
participanţi la studiu, care erau si ei acasă, 
implicaţi de la distanță. Doar că aceştia nu 
existau, era doar asistentul meu de 
cercetare, care modera studiul și care în 
același timp controla nişte avataruri care 
păreau alţi participanţi. Înainte de studiu, 


hecărui om i s-a cerut să aleagă un emoji 
care să-l reprezinte. Falşii participanţi la 
studiu - numiţi complici - aveau si ei 
emoji, asa că în a doua noapte, doi dintre ei 
au intrat pe Google Chat ca să discute cu 
participantul real. 

Participanţii reali, stând la laptop şi 
crezând că vorbesc cu alti oameni, au fost 
instruiți să joace un joc simplu, numit 
cyberball, cu noii lor prieteni virtuali. Nu 
era deloc o experiență avansată a unei 
realități virtuale, doar un simplu joc pixelat. 
Aveau o minge şi alegeau spre cine s-o 
arunce. Puteau s-o arunce spre o persoană 
si apoi spre alta. Această minge mica şi 
pâlpâitoare era aruncată de la un jucător la 
altul, de la un avatar la altul. Era un joc atât 
de simplu şi fără noimă, încât oamenii au 
început probabil destul de repede să se 
întrebe care îi este sensul. Dar la un 
moment dat, cei doi complici, controlati de 
moderator, l-au eliminat pe participant din 
joc. Din acel punct, persoana reală îi privea 
pe cei doi cum se joacă. 

Scenariul a fost folosit si în alte studii 
ştiinţifice - nu l-am inventat noi. Se stie ca 


provoacă sentimentul de ostracizare şi 


respingere socială. Într-o lucrare adesea 
citatăz, participanţii la studiu jucau jocul in 
timp ce se aflau într-un RMN funcţional, 
iar imaginile arătau că respingerea resimţită 
activa regiunile din creier responsabile cu 
durerea. Cauza suferinţă socială. Deci ştim 
că acest exerciţiu îi provoacă sigur o 
anumită stare mintală participantului si 
putem testa impactul pe care îl are asupra 
altor factori. În acest punct, moderatorul 
intervine şi îl anunţă pe participant că a 
fost selectat în mod arbitrar pentru a ţine 
un discurs. 

Participantul primeşte un subiect pe 
care trebuie să-l prezinte imediat: complicii 
trebuie să ofere feedback în Google Chat. 
Apare presiunea. Subiectele folosite: Ce te 
face să fli un prieten bun? Esti de acord cu 
felul în care Walmart isi tratează angajații? 
Ce părere ai despre faptul că Google 
controlează mare parte din profiturile din 
reclame de pe internet? 

Participantul isi porneşte camera şi 
începe să vorbească; complicii încep să facă 
observaţii: 

„Pari tulburat. 


„Nu prea are sens ce spui.“ 

„Uau, mă bucur că n-a trebuit să fac eu 
asta, pare dificil.“ 

În cele din urmă, complicii îşi îndreaptă 
atenția unul spre altul şi încep să vorbească 
despre ceva care n-are nicio legătură cu 
subiectul. Participantul vede discuţia si isi 
dă seama că ceilalţi nu sunt atenți. 

Apoi, moderatorul pune punct: „OK, 
mulțumim pentru participare. Noapte 
bună!" 

Primele reacţii ale oamenilor la această 
experienţă au fost diferite. Unii au 
continuat să-şi ţină discursul, putin 
enervati. Unii au fost bulversati. Cineva s-a 
enervat atât de tare, încât a trântit laptopul, 
punând punct întregii tărăşenii. Evident, 
predicția noastră a fost că oamenii vor 
dormi mai putin după această experienţă. 
Si asa s-a si întâmplat. Dar există nişte 
nuanţe interesante. Participanţii au rămas 
treji mai mult decât o făcuseră cu o seară în 
urmă. Nu s-au dus la culcare la ora 
obişnuită şi n-au putut adormi - au rămas 
treji probabil din cauza stimulării din jurul 
incidentului stresant. De asemenea, înainte 
de începerea studiului, i-am pus să 


completeze un chestionar despre ruminatie, 
care evalua tendința lor spre o astfel de 
frământare obsesivă in general, de la 
scăzută la ridicată. S-a dovedit că cea mai 
mare schimbare în ce priveşte somnul după 
incidentul cu respingerea a apărut la cei cu 
o tendință ridicată spre | ruminatie. 
Participanţii cu o tendinţă scăzută au fost 
mult mai puţin afectaţi. 

Deci ce ne spune acest lucru? Că cu cât 
eşti mai înclinat spre ruminatie, cu atât esti 
mai afectat de evenimentele din timpul zilei 
pe care le percepi ca fiind negative, 
stresante sau amenințătoare. Chiar si 
evenimentele ambigue sau neutre pot fi 
percepute printr-un filtru negativ de cei 
care sunt foarte inclinati spre ruminatie. Se 
ajunge la o stare de agitaţie constantă care îi 
împiedică să facă trecerea spre ora de 
culcare şi să adoarmă. Somnul înseamnă că 
renunti la vigilenta; ruminatia ne face să 
rămânem atenţi si alerti, reluând iar si iar 
evenimentele zilei, din ultima saptamana 
sau din ultimii ani. Sunt procese mintale 
total incompatibile. 


Cât ești de înclinat spre 
ruminatie? 


Ideea principala a studiului este ca, daca 
esti inclinat spre ruminatie in general, vei fi 
mai afectat de evenimentele regretabile de 
peste zi. Respingerea socială a avut un 
impact negativ important asupra somnului 
participanţilor, dar alte evenimente 
regretabile pot avea un impact la fel de 
mare. În acest caz, ne-am concentrat asupra 
respingerii sociale, pentru că la oameni, 
care sunt ființe sociale de la natură, 
provoacă o reacţie negativă puternica, 
Chiar si introvertitii sunt fiinţe sociale și 
toti suntem sensibili la insulte. Un exemplu 
al acestei forte: factorii de stres, precum o 
despărțire în cuplu, sunt unii dintre cei mai 
relevanti factori de predictie a unui episod 
depresiv, comparativ cu alti factori stresanti 


sau perturbatori pe care îi poti resimti.? 
Sentimentul de inferioritate are efecte 
concrete asupra sănătăţii fizice. În studii 
ştiinţifice precum acesta, folosim în mod 
frecvent lucruri cu valoare socială, explicit 


sau implicit, pentru că putem să evaluăm 
clar impactul: vedem efectele reflectate în 


nivelul de strest - mai mult cortizol in 
sânge, o activitate sporită a sistemului 
nervos simpatic, procese cognitive 
defectuoase - si putem să vedem şi efectele 
asupra somnului. 

În cadrul studiului discutat, experienţa 
negativă i-a făcut pe oameni să piardă în 
medie o oră de somn. Cu cât este mai 
aproape de ora de culcare, cu atât este 
impactul mai mare (ai mai puţin timp la 
dispoziţie ca să procesezi evenimentul si să- 
| depásesti). Si cu cât oamenii sunt mai 
inclinati spre ruminatie, cu atât este mai 
mare impactul.2 

De ce sunt unii oameni mai înclinați de 
la natură spre ruminatie decât alţii? Există 
o mulțime de factori. Chimia creierului este 
în parte determinată genetic - pur şi 
simplu, ne nastem cu anumite tendinţe. 
Stim si că a avea parte de greutăţi în 
copilărie poate duce la tendința de a 
rumina mai mult, în parte pentru că 
oamenii care au trecut prin situaţii dificile 
pot fi mai vigilenti şi percep stimuli 


inofensivi drept negativi sau amenintatori, 
ceea ce poate declanşa o reacție bazată pe 
stres care include o astfel de frământare. Si, 
în sfârşit, anumite tipare mintale devin din 
ce în mai înrădăcinate cu cât apelăm mai 
mult la ele. Conexiunile neuronale sunt 
precum cărările din pădure - cu cât le 
folosim mai mult, cu atât devin mai 
bătătorite si permanente. Dar există vești 
bune: la fel cum se întâmplă în pădure, 
acestea pot dispărea dacă sunt folosite mai 
putin. Neuroplasticitatea cerebrală este 
incredibilă. Creierul, acest centru de 
comandă al comportamentelor şi al 
personalităţii, al obiceiurilor si al 
credințelor, poate fi remodelat. Cu alte 
cuvinte, dacá esti foarte inclinat spre 
ruminatie, nu este totul pierdut. Situatia se 
poate schimba. Dar să ne lămurim in mare 
care este punctul de plecare: 


» Iti indrepti adesea atenţia spre aspecte 
legate de tine la care ai vrea să nu te 
mai gândești? 

e Iti vine greu să te opresti din a te 
gândi la tine însuţi? 


e Iti iroseşti adesea timpul reluând 
lucruri care sunt de domeniul 
trecutului? 


* Ai tendinţa să te gândeşti prea mult 
timp la tine însuţi? 

«+ Reflectezi adesea la episoade din viata 
ta care n-ar mai trebui să te preocupe? 


Dacă ai răspuns afirmativ la toate aceste 
întrebări, probabil eşti o persoană înclinată 
spre ruminatie. Ea este normală. Este o 
înclinație umană firească. Credem că 
putem rezolva problemele care ne bântuie 
dacă le analizăm - necazul este cá multe 
dintre problemele pe care încercăm să le 
rezolvăm (stând noaptea pe întuneric) sunt 
nerezolvabile. Sunt probleme perpetue - 
inerente faptului de a fi om. Mintea noastră 
revine mereu la ele şi suntem convinşi că le 
putem rezolva ca pe nişte exerciţii de 
algebră. Nu putem, dar tot încercăm. 

Deloc surprinzător, oamenii s-au 
îngrijorat si au ruminat mult mai mult în 
timpul pandemiei de COVID-19. Lista de 
aşteptare pentru clienții care voiau să vină 


la clinica noastră a devenit foarte lungă. 


Sondajele au arătat că au existat mai mulţi 
oameni care au suferit de insomnie. 
Anxietatea, depresia şi îngrijorarea s-au 
intensificat în pandemie, mai ales în 


primele faze. Oamenilor le-a fost mult mai 
greu să adoarmă și să rămână adormiti — a 
existat o creştere a trezirilor în primele ore 
ale dimineţii. Oamenii se trezeau în jurul 
orei 4:00 şi nu mai puteau adormi la loc, 
ceea ce este logic: avem un somn mai uşor 
în primele ore ale dimineţii şi deci, dacă 
există factori de stres, există o probabilitate 
mai mare să sari din pat înainte de răsărit, 
când ai un somn REM, mai uşor. În plus, 
consumul de media a crescut cu 60% 


conform unui studiu  NielsenZ, care 
urmareste utilizarea televizorului si a altor 
surse mass-media. Consumul de media, 
mai ales in perioade de trauma sau de stres 
la nivel colectiv, este inamicul somnului. 
Este un flux de continut ingrozitor si 
ingrijorator, revarsat in acel simulator al 
realitatii virtuale care este creierul. Daca ai 
avut pana si cea mai mica tendinta spre 
ruminatie, evenimentele mondiale cu care 
nu ne mai confruntasem cu totii ti-au 


alimentat vria mintală din „noaptea 
întunecată a sufletului“. Este un cerc vicios: 
ruminatia te împiedică să dormi bine, iar 
când n-ai parte de somnul de care ai 
nevoie, esti mai vulnerabil la ruminatie. Iti 
slăbeşte capacitatea de a opri gândurile 
intruzive. Armura ta mintală este 
vulnerabilă. 

Eu nu prea sunt înclinat spre ruminatie, 
dar tot má acaparează uneori. Toată lumea 
este vulnerabilă la gândirea în buclă care ne 
agită, dacă există factorii declansatori, 
presiunile şi factorii de stres potriviti. lar 
ruminatia poate duce la o reacţie de stres 
prelungită. Deci, în afară de a practica 
acceptarea radicală precum un călugăr 
budist, ce putem face? 

As putea să am o abordare zen si să-ţi 
spun că trebuie să înveţi să accepti aceste 
conflicte şi dificultăţi ca fiind inerente 
condiției umane. Dar n-o să fac asta. 


Renuntarea la ruminatie 


Cea mai buna solutie imediata pentru 
ruminatie este sa discutam cauza pentru 


care ea este un obstacol în calea somnului: 
iti tine mintea trează. Atenţia iti este 
îndreptată, iar si iar, spre acel lucru care n-a 
mers bine, spre o greşeală sau un regret. 
Am stat întins în pat şi am reluat un lucru 
prostesc pe care l-am spus la o petrecere - 
ceva ce persoana cealaltă a și uitat probabil 
câteva clipe mai târziu, dar de care mintea 
mea incapatanata se agaţă. Este ușor sa 
ajungi de la un lucru insignifiant la niște 
generalizări impetuoase despre tine însuţi 
şi despre greşelile pe care le faci mereu. 
Oamenii de știință numesc acest tip de 
gânduri si emoţii negative ,tipátoare": sunt 
foarte zgomotoase. Ca un urlet sau un 
claxon, iti acaparează uşor atenţia. lar 
conţinutul negativ este greu de ignorat. 

Nu pot să uit o pacientă de la clinică 
care avea o problemă specifică în acest sens. 
Când am cunoscut-o pe Myra, fusese 
trimisă la mine de la secția de neurologie. 
Era tânără, în jur de 30 de ani, si recent 
căsătorită. Toată lumea de la clinică o 
plăcea - era sociabila, joviala si mereu 
veselă. Destindea atmosfera în orice 
încăpere intra. Dar avea şi o formă gravă de 


epilepsie. Avea crize in mod constant - 


mi-am dat seama ulterior că avusese 
multiple astfel de atacuri in timpul 
sesiunilor noastre, când eram în toiul 
conversatiei. Mie mi se părea că doar este 
neatentă sau că are nevoie de un minut ca 
să-şi adune gândurile. Invatase să treacă 
mai departe şi să disimuleze, spunând 
„Unde rámáseserám?" sau „Mi-am pierdut 
șirul gândurilor pentru o clipă. Dar 
atacurile erau grave şi restrictive. Avusese 
deja o rezectie cerebrală din dorința de a 
opri aceste atacuri. În cazul acestui tip de 
operaţie pe creier, numită lobectomie 
temporală, neurochirurgii chiar 
îndepărtează o secţiune a creierului care 
cauzează atacurile. (Faptul că oamenilor li 
se poate face o astfel de operaţie şi că pot 
să-şi revină este un alt argument în 
favoarea neuroplasticitatii.) Dar, din păcate, 
boala Myrei era încă într-o formă gravă şi 
părea ca va fi nevoie de o altă rezectie 
cerebrală pentru a încerca s-o controleze. 
Mai exista un singur lucru de încercat 
înainte de a apela din nou la o operaţie 
invazivă: somnul. 

Aşa cum se întâmplă adesea în cazul 


multor boli cronice, somnul poate influenţa 


simptomele de epilepsie. Lipsa somnului 
poate declanşa atacuri, iar Myra nu dormea 
bine. Petrecea mult timp în pat, trează, 
încercând să adoarmă. Era foarte anxioasă 
în privința capacităţii ei de a dormi - ceea 
ce era de înţeles, dat fiind cá în cazul ei 
lipsa somnului avea consecinţe imediate 
asupra sănătăţii, făcând-o să sufere de 
depresie şi să fie mai vulnerabilă la atacuri, 
mai obosită şi mai putin capabilă să facă 
lucrurile pe care și le dorea în timpul zilei. 
În consecinţă, petrecea mult timp în pat, cu 
mintea agitată. Spunea ca nu reușea să-și 
oprească gândurile. Îşi făcea griji in 
privința zilei următoare; se gândea obsesiv 
la lucrurile pe care ar fi trebuit să le fi făcut 
diferit în ziua respectivă. Avea tot felul de 
gânduri negative, înnebunitoare. 

Dacă problema cu care se confrunta 
Myra din punct de vedere al bolii era 
neobişnuită, tendința de a rămâne trează 
din cauza gândurilor nu era. Mulţi dintre 
pacienţii de la clinică - daca nu 
majoritatea — au aceasta problema într-o 
oarecare masura. l-am sugerat să încerce o 
strategie care funcționează în cele mai 


multe cazuri: să privească norii — sa isi 


imagineze gândurile nedorite ca fiind niște 
nori, alunecând deasupra capului, dincolo 
de câmpul vizual. Este o strategie standard, 
care se bazează pe principiile meditatiei de 
tip mindfulness, mai exact, pe 
monitorizarea deschisa, care ii invata pe 
practicieni sa lase gândurile sa le 
„traverseze“ mintea. In loc să se lase 
absorbiți de conţinutul pe care-l produce 
mintea, păstrează distanța, lăsând gândurile 
să dispară - sau să se îndepărteze din 
câmpul vizual ca un nor purtat de vânt. 

Myra a râs şi și-a înclinat capul, cu 
interes. „Cine priveşte norii?“ a vrut să stie. 

Ideea i se părea bizară şi amuzantă - nu 
stătuse niciodată întinsă pe spate în iarbă ca 
să privească norii şi nu înţelegea de ce ar 
face cineva aşa ceva. Acum că mă gândesc, 
era logic să nu rezoneze cu acest exercițiu — 
era o persoană activă, mereu in mişcare, 
mereu având o listă lungă de sarcini, pe 
care o organiza cu meticulozitate. 

Dar exista o altă modalitate de a ajunge 
la acelaşi rezultat, poate una mai bună, care 
reflecta mai precis felul în care 
funcționează gândurile  intruzive şi 
obsesive. M-am gândit la un articol pe 


care-l citisem de curând despre ceea ce în 
Europa se numeşte frainspotting. Unii 
cunosc acest fenomen din filmul cu un 
subiect trist și întunecat, din anii 1990. Dar 
este şi un hobby de nișă printre cei atraşi de 
căile ferate, cărora le place să colectioneze 
imagini cu trenuri aşa cum ornitologii 
amatori colectioneaza specii de păsări. Stau 
pe peron şi privesc cum trece prin faţa lor 
ceea ce ei numesc „materialul rulant”, apoi 
încearcă să facă o poză sau să-şi noteze 
marca sau modelul. Singurul lucru pe care 
nu-l fac este să se urce în tren. Doar îl 
privesc cum trece pe lângă ei. 

I-am spus Myrei: „Atunci când încerci 
să adormi si ai astfel de gânduri, poţi urca 
în tren sau poti rămâne pe peron. Dacă esti 
în tren, înseamnă ca te implici. Esti 
transportată nu se stie unde si esti total 
absorbită — observi locurile prin care trece 
trenul şi eşti stimulată. Dar acele trenuri se 
îndreaptă spre destinaţii care nu-ţi sunt de 
ajutor. 

În loc să faci asta, rămâi pe peron. 
Trenul vine, dar nu te urci in el. Îl observi - 


nu poti să nu-l observi -, dar nu te laşi 
purtată de el. Îl priveşti și-l laşi să treacă pe 
lângă tine. 

Această metodă a funcţionat mult mai 
bine pentru Myra decât privitul norilor. 
Avea sens la nivel intuitiv — pentru ea, era 
uşor să fie transportată mintal într-un loc 
in care se simţea stresată, tristă sau 
îngrijorată, neputând dormi. Îi era greu să 
nu se urce metaforic în tren: gândurile se 
iveau ca un tren fluierând. Nu erau precum 
nişte nori moi şi pufoși, alunecând lin pe 
cer. Erau zgomotoase, intruzive și îi 
solicitau atenţia. Dar când şi-a imaginat că 
observă gândurile, a fost în stare să pună 
distanță între ea şi conţinutul mintal 
obsesiv care o tinea trează. 


Când problema este propria minte 


Somnul ar trebui să fie ceva firesc. Este 
natural. Este o necesitate. Corpul nostru are 
nevoie de el ca să rămână în viaţă. Este la 
fel de esenţial ca mâncarea, apa şi aerul. Cu 
toate acestea, toate condiţiile de viaţă, 
condiția umană însăşi conspiră să ne stea în 


cale - mai ales propria minte. Ruminatia si 
grijile nu apar din neant. Suntem 
influențați de lumea din jur şi de trecut. 
Experiențele din timpul zilei sunt 
materialul brut al pălăvrăgelii mintale din 
timpul nopţii, ceea ce poate produce 
hipervigilenta: incapacitatea de ne simţi in 
siguranță si de a ne relaxa. Fiecare poate 
avea experienţe care să îl preocupe, dar 
adevărul este că expunerea la lucruri care 
să cauzeze genul de stres, îngrijorare şi 
ruminatie care îi tulbură somnul nu este 
distribuită în mod egal. Stim, de exemplu, 
că în Statele Unite, persoanele de culoare au 
un nivel mai mare de stres cronic decât 
albii şi că au mai multe probleme de 
sănătate care au legătură cu uzura activării 
pe termen lung a sistemului reacției la 


stres. Acest lucru are implicaţii profunde 
pentru disparitatile în ceea ce priveşte 
somnul. 

În cadrul unui studiu pe care îl derulăm 
în prezent, sprijinit de National Institute of 
Health, luăm scenariul de la începutul 
capitolului - cu respingerea socială -, dar îl 
modificam putin, schimbând rasa 
emojiurilor. De exemplu, unii participanti 


de culoare vor fi respinşi aleatoriu de 
emojiurile care arată ca niște participanţi 
albi, în timp ce alţii vor fi respinşi de 
emojiurile care reprezintă un participant de 
culoare. La fel se va întâmpla şi cu 
participanţii albi. Sperăm să aflăm, printre 
altele, in ce măsură experienta 
discriminării afectează fiziologia somnului. 
În devoalarea impactului profund si de 
durată al discriminării rasiale asupra 
sănătăţii, acesta este un factor important de 
lămurit. Pana la urmă, somnul este 
fundamentul pe care stă sănătatea noastră 
mintală si fizică. Un studiu asupra 
studenţilor hispanici care sunt primii din 
familia lor cu studii universitare a 
descoperit că, cu cât au parte de mai multă 
discriminare, cu atât li se inrautateste 
somnul pe parcursul anului scolar.2 Deşi 
avem nevoie de mai multe informaţii, avem 
motive să credem că procesele cognitive 
precum ruminatia sunt mecanisme-cheie 
prin intermediul cărora experientele 
negative precum rasismul şi discriminarea 
ne sabotează somnul. 

La clinică, am lucrat cu oameni care au 
parte de tot felul de obstacole în calea 


somnului şi care sunt total în afara 
controlului lor. Locuiesc undeva cu mult 
zgomot în timpul nopții si nu-și permit sa 
se mute. Sunt afectați de violenta 
domesticá. Nu se simt in sigurantá acolo 
unde tráiesc. Un tánár artist cu care lucrez 
mi-a spus cá locuieste deasupra unui vecin 
zgomotos, intr-un apartament cu peretii 
subţiri din Oakland: aproape în fiecare 
noapte, se aud tipete si certuri. Chiar si în 
momentele de tăcere, este anxios in 
legătură cu momentul in care va auzi 
următorul zgomot, iar anticiparea îl ţine 
treaz. Am încercat tot felul de strategii, dar 
nu prea are ce să facă; doar să se mute, ceea 
ce nu este o opţiune pentru el, sau poate să 
facă rost de o pereche de căști foarte 
performante. Când n-a mai venit la clinică, 
m-am întrebat ce s-a întâmplat cu el - oare 
a reușit să creeze un scut mintal 
impenetrabil, precum un maestru Zen, care 
să blocheze odată pentru totdeauna 
zgomotele intruzive? De multe ori, nu 
suntem siguri de ce oamenii nu mai vin la 
clinică - se simt mai bine? S-au enervat si 
au renunţat? L-am contactat ca să aflu ce se 
întâmplase. „A, tipul s-a mutat“, mi-a spus. 


Am râs amândoi. Dar apoi mi-a spus că 
problema n-a dispărut odată cu vecinul 
zgomotos. Acum, era linişte noaptea. Dar 
era la fel de anxios gândindu-se că îl va 
trezi ceva chiar în momentul în care 
adoarme. lar acel ceva e de obicei propriul 
creier. 

„Am impresia că mintea mea se pricepe 
de minune să inventeze lucruri care să mă 
deranjeze când mă duc la culcare. Este la fel 
de deranjant ca urletele vecinului. Acum... 
sunt doar in capul meu", mi-a spus el. 

Nu putem controla toti factorii care au 
impact asupra somnului. Dar  mintea 
noastră — asa zgomotoasă si incapatanata 
cum este ea — poate fi controlată. Putem 
face anumite lucruri ca să avem o minte 
mai liniştită în timpul noptii. 


PRACTICA ZILEI 
Lasă deoparte 


problemele 


Cel mai bun moment s-o iei înaintea 
ingrijorárii şi a ruminatiei este in 
timpul zilei, înainte ca soarele să 


înceapă sa apună. Nu există un buton 
magic care să elimine total ruminatia — 
ai un creier de om si este treaba lui să 
consolideze informaţia şi să creeze noi 
sinapse dragánd momentele zilei, 
amintirile din trecut, lucrurile care te- 
au supărat si asa mai departe. Creierul 
are motive întemeiate să facă 
majoritatea lucrurilor pe care le face, 
dar o mai ia pe arătură. Ca să nu te laşi 
absorbit de ruminatia care iti ridică 
nivelul de  cortizol, iti stimulează 
creierul şi te ţine treaz, astăzi vom 
elimina motivele de ruminatie înainte 
de ora de culcare. 

Vreau să-ţi ofer două opţiuni de 
practică: alege doar una sau pe 
ambele. Ambele te vor ajuta să-ţi 
„parchezi problemele“ În principiu, 
acest lucru înseamnă să laşi deoparte 
lucrurile neterminate si să nu le laşi sa 


te urmeze acasă şi în pat. 


Strategia nr. 1: Îngrijorează-te din 
timp 

Astăzi, si pentru tot restul săptămânii, 
stabileşte un moment anume pentru 
ceva foarte important benefic stării 
tale de bine. Nu este vorba de un 
masaj sau de o baie fierbinte. Nu este 
vorba de un timp rezervat propriei 
persoane - desi, dacă urmezi 
instrucţiunile zilei precedente de a lua 
o pauză, ai făcut şi asta. Este un timp 
rezervat exclusiv îngrijorării. Da, astăzi 
te vei îngrijora în mod deliberat. 

Iti recomand să alegi un moment 
în cursul după-amiezii, pentru că este 
destul de devreme încât să nu-ti 
influențeze capacitatea de a dormi 
ulterior, dar nu îndeajuns de devreme 
incât să mai ai timp la dispoziţie 
pentru alte metehne care produc 
ruminatie. 

Seteazá-ti alarma pentru 15 
minute. Este timpul rezervat 
îngrijorării zilnice si deliberate. Nu mai 
face altceva în același timp - n-are 


niciun sens. Dacă este posibil, du-te 
undeva unde nu poti fi întrerupt. Unii 
dintre pacienţii mei se incuie în baie ca 
să nu fie deranjati. Alţii se plimbă. Fa 
ce trebuie să faci! 

Când încep cele 15 minute alocate, 
oferă-ţi libertatea de a te îngrijora. 
Îngrijorează-te în legătură cu câte un 
subiect pe rând. Imagineazá-ti cá este 
vorba de o listă de sarcini pe care o 
parcurgi punct cu punct, doar că este 
vorba despre subiecte care iti 
provoacă cea mai mare anxietate în 
timpul zilei (si apoi, în timpul nopţii), 
acele subiecte la care mintea ta revine 
iar şi iar, care iti ocupă tot spaţiul 
mintal. S-ar putea să petreci mult timp 
incercând sa nu te mai gândeşti asa 
mult la lucrurile acestea — în aceste 15 
minute, lasă-te în voia gândurilor. 

Un avertisment important: nu este 
momentul potrivit să  solutionezi 
aceste probleme. Nu trebuie să te 
aştepţi ca la final totul să se rezolve. 
Singurul scop este sa te ingrijorezi 
inutil si obsesiv. 


Poţi să-ţi notezi aceste griji in 
jurnal, să le spui cu voce tare unui 
copac, să le înregistrezi audio în 
telefon - sau pur si simplu să te 
gândești la ele. Este important să-ţi 
concentrezi atenţia asupra lor. Dar 
când s-au scurs cele 15 minute, trebuie 
să pui punct. 

Dacă observi că te îngrijorezi în 
timpul zilei, poti să-ţi spui: „Uite, 
trebuie să amâni asta pentru timpul 
rezervat îngrijorării. Ţi-ai alocat timp 
pentru asta. Poate aștepta până 
mâine - ai programat deja.” Folosește 
aceeaşi metodă dacă îngrijorările apar 
la culcare: „Ai programat asta pentru 
maine.” Daca esti totuși cuprins de 
îngrijorare, noteaz-o. Diseara, la 
culcare, asigura-te ca ai hartie si pix 
lângă tine. Daca se ivește vreo 
îngrijorare sau vreun gând anxios, 
notează-le, ca să-ţi amintesti să le 
acorzi atenţie în următorul moment 
rezervat. Dacă vrei, le poti multumi 
îngrijorărilor că s-au ivit şi să le spui că 
vei reveni asupra lor în ziua următoare. 
(Ti-as recomanda să dai dovadă de 


bunăvoință si să nu fii pasiv-agresiv, 
dar fiecare face cum crede de 
cuviinţă.) 

O ultimă remarcă: intervalul de 15 
minute nu are nimic special, pot fi 10 
sau 20 de minute - fa cum este mai 
bine pentru tine. Dar nu uita că trebuie 
să fie un interval suficient încât să te 
concentrezi şi să scapi de niște griji. Fă 
acest lucru în fiecare zi, timp de o 
săptămână şi vezi ce efect are asupra 
ta. Sá sperăm că va diminua 
îngrijorarea si ruminatia din timpul 
nopţii, ceea ce iti va îmbunătăţi 
reflexul condiţionat la somn - despre 
care vom discuta mai mult în 
următorul capitol. 


Strategia nr. 2: Îngrijorarea 
constructivă 


Pe o foaie de hârtie, creează două 
coloane, una cu probleme, cealaltă cu 
soluţii. Fă o listă scurtă a problemelor 
cu care te confrunti în prezent. 
Concentreaza-te in special pe 
subiectele asupra cărora ai vrea să 


ruminezi în seara aceasta. Apoi 
gasește următorii trei paşi pe care al 
putea să-i faci ca să rezolvi problema - 
scrie-i în coloana cu soluţii. În esenţă, 
intocmesti un plan pentru abordarea 
fiecărei probleme. 

Atentie: nu faci un plan pentru a 
rezolva complet problema si de fapt 
nici n-o rezolvi în acel moment. Este o 
schiţă pentru a începe - niște pași care 
sunt fezabili mâine sau în următoarele 
zile. 

Acum ia foaia de hârtie si 
impatureste-o. Imediat cum poti, 
pune-o lângă pat si spune-ti: „Am 
făcut un plan pentru când voi fi mai in 
formă, mai energic decât sunt în toiul 
nopţii. Pot să amân aceste lucruri 
pentru mâine pentru că am un plan“ 
Poate părea prostesc, dar acest ritual 
funcţionează: constientizezi faptul ca 
ţi-ai îndreptat deja energia asupra 
acestor probleme si deci poti să-ți 
eliberezi mintea de chinul încercării de 
a le rezolva în timpul noptii. 

Dacă vreuna dintre aceste 
probleme îţi apar în minte la ora 


culcării, aminteste-ti: „Am un plan.’ 
Unii dintre pacienţii cu care am lucrat 
se întind şi ating hârtia. 

Această metodă poate fi deosebit 
de benefică dacă ești predispus să te 
trezesti în mijlocul nopţii ca să-ți faci 
griji. De câte ori ai încercat să rezolvi 
probleme în timpul nopţii si apoi te-ai 
trezit dimineaţa fără să ai habar care 
fusese soluţia? Noaptea târziu nu 
suntem competenți din punct de 
vedere cognitiv. Ora 3:00 dimineaţa nu 
este momentul potrivit să-ţi rezolvi 
problemele financiare sau să 
gestionezi un conflict cu partenerul de 
viata. Iti pierzi timpul si te privezi de 
somn. Vei fi mai castigat daca nu faci 
asta si astepti a doua Zi, cand vei avea 
mai multă energie si vei fi mai capabil 
din punct de vedere cognitiv. 


Când apar probleme 


Când vine vorba de pacienţii care 
suferă de ruminatie si îngrijorare în 
timpul nopţii, observ că preventia 
aduce o mare schimbare în viaţa lor. Şi 


de aceea iti cer să ai această abordare 
proactivă azi si s-o adaugi la rutina ta 
tot restul săptămânii (şi să sperăm că si 
mai mult timp, dacă are efect). Dar 
adesea ies la suprafaţă lucruri pe care 
nu le-ai anticipat: îngrijorări mai 
profunde sau subiecte care te iau prin 
surprindere. Ca în cazul unui film de 
groază în care te-ai pregătit pentru un 
anumit tip de monstru, dar din dulap 
iese cu totul altceva. 

În acest caz, poţi încerca anumite 
lucruri. Primul este exerciţiul cu 
trainspotting pe care l-am descris mai 
devreme: imagineaza-ti că te afli pe 
peron, observând cum apar si dispar 
gândurile, cum vin si pleacă. 

Si ce se întâmplă când nimic nu 
funcţionează?  Distrage-ţi atentia. 
Gandeste-te la altceva. 

Ti se pare prea simplu? Poate că 
este, dar este un fapt dovedit științific. 
Atunci când este făcută cum trebuie, 
distragerea atenţiei te poate ajuta să 
elimini ruminatia. lată motivul pentru 
care funcționează: memoria de lucru, 
care te ajută să gândeşti, să planuiesti, 


să-ți imaginezi si să ruminezi este 
limitată. Nu te poţi gândi la zece 
lucruri simultan. Oamenii de știință din 
domeniul neurostiintelor au 
descoperit ca te poti gandi simultan la 
doar trei lucruri distincte. Apoi, 
lucrurile iti dispar de pe radar. Dacă ai 
intrat vreodată într-o cameră fără să ai 
nici cea mai vagă idee de ce eşti acolo, 
știi exact la ce mă refer — se întâmplă 
pentru că ai început să te gândeşti la 
altceva şi un balon l-a făcut pe celălalt 
să sară direct în stratosferă. 

Acum iti cer să faci asta în mod 
deliberat. Dacă ești treaz, gandindu-te 
la lucruri la care nu vrei să te gândești, 
umple-ti mintea cu un alt balon. Trucul 
este că trebuie să fie ceva plăcut. 
Expertii din domeniul medicinei 
somnului îi ajută adesea pe oameni să 
inventeze imagini vii, stimulante: 
locuri în care se pot duce în mintea lor 
si care sunt plăcute si linistitoare. 

Pentru a folosi vizualizarea ca sa 
inlocuiesti gandurile negative, 
incearca urmatoarele: 


e Începe relaxandu-ti treptat muschii. 
Întinde-te pe spate pe pat şi începe cu 
vârful capului si apoi continuă încet în 
partea inferioară a corpului, mușchi 
cu mușchi, cat de precis poti, până 
ajungi la degetele de la picioare. 
Incordeaza-ti fiecare muşchi si apoi 
relaxează-l. Treci la următoarea zonă. 
Încordează şi relaxează.  Lasá-ti 
greutatea corpului să apese patul. 
Apoi... 

e lmaginează-te într-un loc care te 
calmează (stând pe plajă, pe un deal 
plin de verdeață într-o zi senină, lângă 
un lac, plimbându-te prin pădure în 
timp ce asculti cum curge un râu). 
Poate fi un loc real, pe care îl ştii din 
amintire sau un loc inventat. 


e Concentreaza-ti atenţia asupra 
detaliilor locului respectiv - sunetele, 
mirosurile, ce atingi si ce simţi. Treci 
de la un detaliu la altul: sunetul 
valurilor. Căldura nisipului de sub 
picioare. Mirosul de pin si senzaţia 
poroasă a pământului de sub picioare 
în timp ce te plimbi prin pădure. Orice 
ai alege, ilustrează cu cele cinci 
simţuri, cât de detaliat poti. 


Acest lucru presupune un efort 
cognitiv si iti folosește resursele. Este 
simplu: este incompatibil cu ruminatia. 
lar concentrarea asupra detaliilor 
senzoriale care iti recreează experienţa 
nu lasă loc gândurilor negative și 
obsesive. 


01 Un proces mintal prin care te framanti mult timp 
cu diverse gânduri sau evenimente neplăcute, 
obsedante. (N. trad.) 


ZIUA 5 
Nu ești o mașinărie, 
nu te poti opri pur și 
simplu 


Un inginer programator intră într-un 
laborator dedicat somnului. Vrea să se lase 
de medicamentele pentru somn pe care le 
ia si de care el si doctorii lui considera că a 
devenit dependent. Scopul vizitei lui este să 
înveţe să adoarmă fără medicamente. Ne 
spune că face un masterat în programare şi 
că studiază până la ora culcării. E un om 
ocupat. Trebuie să folosească chibzuit 
fiecare minut. Aşa că lucrează până la 
miezul nopţii, ia cele două pastile pentru 
somn, opreşte calculatorul şi apoi se bagă 
in pat si așteaptă să-i devină inactiv 
creierul. Ceea ce nu se întâmplă. 

De obicei, durează până în jurul orei 
1:00 noaptea să adoarmă, chiar cu ajutorul 
unuia dintre somniferele-cu-z (Zolpidem, 


Eszopiclon, Zaleplon), populare printre cei 
care suferă de insomnie. Uneori, durează şi 
mai mult. Si trebuie să se trezească 
devreme, ca să-şi ducă soţia cu mașina la 
restaurantul la care lucrează de la 7:30. Deci 
dacă nu adoarme îndeajuns de rapid 
noaptea, are nevoie de un pui de somn a 
doua zi dimineață. Uneori, se simte atât de 
obosit şi de neliniștit în legătură cu somnul 
insuficient, încât doarme în maşină, în 
parcarea de la locul de muncă al soţiei. 

Prin urmare, l-am diagnosticat pe tipul 
ăsta - îl cheamă Omar - cu insomnie. 
Omar ne spune că este obosit, dar că îi este 
greu să adoarmă noaptea. Este convins că 
are nevoie de mai mult somn şi se teme atât 
de tare să nu atipeasca în timp ce conduce, 
încât doarme în maşină, în parcare. Dar, în 
acelaşi timp, nu acordă deloc prioritate 
somnului. Munceşte din greu până în clipa 
în care vrea să adoarmă și se bazează pe 
medicamente în acest sens. Dar nici asta nu 
mai funcționează, pentru că nu-i permite 
corpului să facă tranziţia spre somn. Se 
aşteaptă să adoarmă instantaneu. 

Numaidecât, ne este clar care este 
problema - și probabil că si tie ţi-e limpede. 


În același timp, faptul că putem identifica 
problema nu înseamnă că o si putem 
rezolva cu uşurinţă. Trăim într-o cultura 
solicitantă, în care somnul devine ultimul 
lucru de pe lista de sarcini, ultimul lucru pe 
care îl facem după ce am rezolvat tot restul. 
Dar somnul este esenţial pentru capacitatea 
noastră de a face ceea ce vrem să facem, de 
a fi cine vrem să fim. Stim acest lucru, dar 
presiunea din partea culturii de a fi harnici 
si productivi este reală. Multora le este greu 
să justifice timpul rezervat somnului - si cel 
necesar tranziţiei spre somn - şi sfârșesc 
apelând la soluţii rapide (medicamente) sau 
au aşteptări nerealiste despre cât de repede 
ar trebui să adoarmă, ca în cazul lui Omar. 

Pentru a începe procesul de a-l 
dezobisnui să mai ia somnifere ca să poată 
adormi natural, i-am spus că trebuie să nu 
lucreze mai târziu de ora 23:00, să-şi ia 
medicamentele şi apoi să se relaxeze o oră. 
După aceea, e posibil să poată adormi în 
jurul orei 00:00 şi să-şi atingă obiectivul de 
şase ore şi jumătate de somn. 

- Hm, a spus el, reticent. Dar dacă mi- 
aş lua medicamentele la ora 23:00, apoi aș 
continua să lucrez până la 00:00... 


- Uite care-i faza, tu te ocupi de 
calculatoare. Dar nu esti calculator. Nu poti 
să-ţi opresti pur şi simplu creierul si după 
aceea să adormi. 

Ce isi dorea el era să găsească o 
scurtătură. Voia să existe o metodă de a-şi 
optimiza timpul petrecut treaz până în 
clipa în care se băga în pat şi să adoarmă. Și 
voia să adoarmă imediat. Dar, atunci când a 
venit la clinică, scopul lui era să renunţe la 
somnifere. lar aceste două obiective erau 
total incompatibile. 

În cazul lui — şi sincer, în cazul marii 
majorităţi a oamenilor care vin la clinică cu 
probleme de somn -, trebuia să intervenim 
stabilind un timp si un ritual necesare ca el 
să adoarmă în mod natural, într-un fel care 
să funcționeze în contextul vieţii lui. 


Nu există scurtatura 


Nouăzeci la sută dintre cei care vin la 
clinică folosesc somnifere. S-ar putea să fie 
si cazul tău. Unii le iau când călătoresc sau 
când trebuie să se asigure că vor dormi 
bine, pentru că a doua zi se întâmplă ceva 


ce le solicită întreaga atenţie. Somniferele 
pot fi benefice si necesare, dar, ca oricare alt 
medicament, există efecte secundare şi 
factori de risc când sunt folosite pe termen 
lung. 

Mulţi oameni apelează la ajutorul 
nostru pentru că folosesc medicamentele 
nu doar ocazional, în cazuri de urgenţă. 
Mulţi se tem că nu pot dormi fără ele. Au 
încercat adesea să se lase şi apoi au avut un 
somn foarte deficitar, numit  ,reculul 
insomniei . Ceea ce îi determină să apeleze 
din nou la medicamente, resemnându-se că 
trebuie să ia pastile ca să se asigure că vor 
dormi îndeajuns cât să poată funcţiona. 
Prin urmare, când vin la clinică, pacienții 
au nu doar scopul de a-şi îmbunătăţi 
calitatea somnului, ci si de a nu mai fi 
dependenţi de somnifere. 

Când vine vorba de somnul pe timpul 
nopții, avem multe piedici. Trăim într-o 
cultură activă. Pretuim performanţa si 
productivitatea în defavoarea sănătăţii şi a 
stării de bine — ignorând adesea faptul ca 
aceste două lucruri sunt de fapt 
interconectate. Ne simţim vinovaţi când ne 


relaxam, asa ca nu acordăm prioritate 


odihnei. Suntem convinşi că timpul în care 
suntem treji trebuie folosit in mod 
productiv. Intelegem faptul că somnul este 
esențial pentru sănătatea noastră pe termen 
lung, dar cu toate acestea, nu-i acordăm 
prioritate pe termen scurt, de la zi la zi. 
Dacă suntem îndeajuns de obosiţi, ne 
aşteptăm ca somnul să se întâmple pur și 
simplu. Ne așteptăm să adormim doar 
pentru că ne gândim la asta sau pentru că 
ne-o dorim. 

Dar avem şi multe lucruri care ne sunt 
de ajutor. Forte biologice puternice se 
manifestă încontinuu: ritmul circadian ne 
împinge spre somn. Impulsul homeostatic 
al somnului, acea presiune spre somn care 
se acumulează pe tot parcursul zilei, ne 
apasă. Toate reperele temporale din zi, cum 
ar fi momentul în care mâncăm sau facem 
exerciţii fizice, când ne ducem la serviciu si 
când ne întoarcem acasă, toate sunt 
adunate de corpul nostru, informaţii care 
susțin secreția de cortizol, melatonina si 
adenozină, hormonii care fie ne menţin 
atenţi, fie ne ademenesc la somn. Toate 
acestea au loc, indiferent ce altceva am face. 
Deci, de multe ori, nu trebuie decât să 


învăţăm cum să nu ne mai punem singuri 
piedici. Iar acest lucru înseamnă să stabilim 
şi să protejăm cu toată ființa un interval 
pentru trecerea de la starea de veghe la 
somn. 


Cum sa adormim: apăsarea 
comutatorului 


Esti somnoros. Te asezi in pat. Si la un 
moment dat, te adancesti în somn, de parcă 
te-ai scufunda într-o apă caldă şi 
liniștitoare. Pare o chestie graduală. Dar 
când examinăm ce se întâmplă la nivel 
neurologic, este o experienţă diferită. În 
realitate, când adormi, e ca si cum ai sări de 
pe o stâncă. Dar apoi esti transportat înapoi 
pe stâncă. Si apoi cazi din nou. De fapt, 
există o perioadă când intri și ieşi din 
somn. Nu poţi să fii treaz şi adormit în 
acelaşi timp; nu poti fi adormit pe jumătate. 
Este ori/ori. În neurostiinte, se cheamă 
„comutator bistabil“. 

Există un echilibru fragil între sistemul 
de stimulare şi cel de somn. Ambele sunt 
sisteme neurochimice din creier: fiecare are 


o rețea neuronală asociată. Când suntem 
treji, avem neuroni care stimulează starea 
de veghe, aflaţi în trunchiul cerebral si în 
hipotalamus, dar şi în alte parti, care 
secretă histamină, dopamină, serotonină si 
noradrenalină. Cand dormim, avem 
neuroni în hipotalamus care secretă GABA 
(si galanin). S-ar putea să-ţi sune familiar 
termenul GABA, căci acești receptori sunt 
principalele ţinte ale alcoolului si ale 
medicamentelor anxiolitice. Aceste două 
sisteme sunt reciproc inhibitorii. Cu alte 
cuvinte, când unul este activ, celălalt este 
anulat. În momentul în care adormim, 
simțim de fapt cum cele două sisteme se 
confruntă unul cu altul. Un exemplu care 
dă impresia că acest comutator pare să fie 
stricat sunt oamenii care suferă de 
narcolepsie. Este o boală în care pacienţii 
resimt o somnolenta copleşitoare în timpul 
zilei şi au crize de somn. Acestea se 
întâmplă adesea in mod subit si sunt 
asociate cu pierderea totală a tonusului 
muscular, numită cataplexie. Explicatiile 
ştiinţifice sunt de-abia la început, dar multi 
dintre pacienți par să nu aibă suficienţi 


neuroni care secretă hipocretină/orexină, 


care susțin starea de veghe si joacă rolul 
unui arbitru în confruntarea dintre 
sistemul neurochimic, responsabil cu starea 
de veghe, şi cel responsabil cu somnul. 

În timpul somnului, procesul cerebral 
este incredibil de complex. Dar pentru 
discuţia de faţă, importante sunt cel două 
procese despre care am mai discutat: 
impulsul homeostatic al somnului și ritmul 
circadian. Dacă presiunea spre somn s-a 
acumulat (dacă balonul este bine umflat) şi 
ritmul circadian este corelat, vei adormi și 
vei rămâne adormit. Unul dintre modurile 
în care se întâmplă acest lucru este prin 
secreția de melatonină, adesea denumită 
„hormonul somnului. 

Melatonina este un hormon natural 
produs de glanda pineală, care arată ca un 
mic con de pin (de unde și numele), aflată 
în adâncul creierului. Un alt hormon 
produs în principal de nucleii rafeului din 
creier este serotonina, care este uneori 
numită „hormonul fericirii. Echilibrul 
dintre cei doi hormoni este unul dintre 
multele componente ale ciclului continuu 
care te ajută să adormi şi să te trezești în 
fiecare zi. Şi ambele sunt reglate într-o 


oarecare măsură de lumină. Când deschizi 
obloanele de dimineață şi lumina zilei îţi 
ajunge la retină, celulele acesteia trimit un 
semnal către nucleul suprachiasmatic, unde 
se află ceasul intern. Acesta, la rândul lui, îi 
trimite un semnal glandei pineale să 
oprească producerea de melatonină şi în 
acelaşi timp determină o creştere a secreției 
de serotonină. Noaptea, se întâmplă opusul: 
celulele retinei procesează diminuarea 
luminii naturale din mediul înconjurător, 
iar glanda pineală este instiintata că trebuie 
să producă melatonină. 

Melatonina nu te adoarme de una 
singură. Nu e somnifer. Dar cu siguranţă 
este un element important din ceea ce 
înseamnă puzzle-ul somnului. De exemplu, 
cel putin la şoareci, melatonina inhibă 
neuronii care produc hipocretină/orexină, 
care susțin starea de veghe, ducând astfel la 


somni Împreună cu adenozina, prezența 
melatoninei in creier ne permite să ne 
relaxăm şi să adormim. Imagineaza-ti acel 
comutator despre care am vorbit. 
Melatonina este precum un deget care 
apasă pe partea cu somnul. Trebuie să iei în 


considerare faptul că lucrurile pe care le 
faci înainte de culcare pot să susțină 
producerea de  melatonină sau s-o 
împiedice. 


Producerea melatoninei 


Nu ne mai culcăm când apune soarele - a 
trecut mult timp de când acest lucru era 
realist pentru oameni. Suntem scaldati în 
lumină artificială, adesea până ne culcăm. 
Expertii ne sfătuiesc de multe ori să 
reducem expunerea la lumină cu câteva ore 
înainte de culcare. Probabil că ai primit şi 
tu multe sfaturi despre limitarea utilizării 
televizorului, a calculatorului si a 
telefonului înainte de culcare, din cauza 
tipului de lumină pe care aceste aparate le 
emit: lumină albastră. Lumina albastră, 
care are o lungime de undă mai scurtă, are 
un impact mai mare asupra ritmului 
circadian. Studiile arată că suprima secreția 
de melatonină, la fel ca lumina soarelui. 
Dacă te uiti in telefon în timpul serii, fie că 
scrii un e-mail sau te uiţi la un serial, este 


ca si cum te-ai uita la o rază de lumina.4 


Mesajul primit de creierul tău este: 
Trezeste-te! 

Daca e sa cauti pe internet informatii 
despre igiena somnului, vei gasi o multime 
de articole care iti vor spune sa nu te expui 
la lumina albastra cu doua ore inainte de 
somn: fara televizor, fara telefon, fara 
calculator. $i asa si este. Melatonina joaca 
un rol important in declansarea somnului, 
deci trebuie sa fii conștient de asta si să-ți 
limitezi expunerea la lumina in masura in 
care poti. Dar nu este o situatie de genul 
„totul sau nimic“. Nu e nevoie să stai într-o 
cameră întunecată, ascultând sunetele 
oceanului ca să-ţi pregăteşti creierul si 
corpul pentru somn. Limitarea expunerii la 
lumină înainte de culcare este o idee bună. 
Este una dintre multele manete la care poţi 
umbla în aşa fel încât să funcţioneze pentru 
tine. Dar în opinia mea, expunerea la 
lumina albastră nu-ţi va determina în mod 
exclusiv calitatea somnului. 

Din perspectiva mea, dintre toate 
lucrurile care ne afectează somnul, lumina 
albastră reprezintă probabil un factor 


minor în cazul celor mai mulţi dintre noi. 
Industria care a apărut în jurul limitării 
luminii albastre pentru a menţine nivelul 
adecvat de melatonină s-ar putea să fie mai 
importantă decât problema în sine. De 
curând, am fost la oftalmolog şi a vrut să- 
mi adauge o tentă violetă pe lentile: 

— Blochează lumina albastră, vă va ajuta 
să dormiti mai bine! mi-a spus. 

— Nu, mulţumesc, i-am răspuns. 

Dar a făcut-o oricum. 

Sunt expert în somn - ştiu exact ce se 
întâmplă când zac în pat si stau pe Twitter, 
dar tot o fac. Sunt la fel de vulnerabil ca 
oricine la bucla stimul-recompensă pe care 
o creează rețelele de socializare si aplicaţiile 
de pe telefon. Uneori, ce faci pe dispozitivul 
care emite lumină albastră este de fapt 
relaxant - întotdeauna le spun oamenilor 
că este OK să se uite la televizor, de 
exemplu. Pe site-urile cu sfaturi pentru 
somn sunt recomandări ferme: fără ecrane! 
Dar nu toată lumea se poate relaxa stând pe 
un scaun si meditând. Pentru unii, acest 
lucru intensifică anxietatea, pentru că sunt 
şi mai conștienți de gândurile tulburătoare. 


Poate că de fapt au nevoie să se deconecteze 


uitându-se la reluări din La birou sau Totul 
despre sex (sau orice altceva ai prefera). Dar 
multe dintre lucrurile pe care le facem pe 
laptop, pe tabletă ori pe telefon chiar pot 
reprezenta o problemă - dar nu doar din 
cauza luminii albastre. Ci pentru că suntem 
prea implicaţi. Aplicațiile reţelelor de 
socializare activează in mod deliberat 
sistemul de recompensă din creier. Şi ce-şi 
dorește cel mai mult este... mai mult. 

Si asta ne tine treji. Lumina nu ajută, cu 
siguranţă. Dacă iti acoperi lentilele 
ochelarilor cu o tentă violetă, dar citești 
știri supărătoare una după alta pe laptop 
înainte de culcare, tot nu vei putea să 
adormi. Un filtru împotriva luminii 
albastre nu este un panaceu. Recomandarea 
de a sta departe de telefon si alte aparate 
este una importantă - dar să fim clari în 
privința motivului. Nu trebuie să absorbim 
informaţii care să ne activeze sistemul 
nervos, oricare ar fi tipul de filtru pe care îl 
folosim. Nu lumina este problema, ci 
implicarea noastră. 


Cum ramâne cu suplimentele 
alimentare? 


Suplimentele alimentare pentru somn sunt 
pe toate drumurile - nu doar melatonina, ci 
şi alte ajutoare pentru somn pentru care nu 
ai nevoie de rețetă, de la magneziu si 
valeriană, la extracte de lavandă. Le poti 
consuma sub formă de pastile sau jeleuri. 
Le poti cumpăra pentru copii. Le poti 
comanda de pe orice site. 

Eu şi colegii mei răspundem la întrebări 
interminabile despre eficacitatea acestor 
suplimente. Dar suplimentele despre care 
suntem întrebaţi cel mai des sunt cele care 
au legătură cu marijuana. Ceea ce probabil 
nu te surprinde. În SUA, unele state au 
legalizat marijuana şi ingredientul său activ, 
THC, pentru uz recreational. În multe 
cazuri, marijuana contribuie la somn, deşi 
acest lucru variază în funcție de specie. De 
exemplu, sativa le dă oamenilor mai multă 
energie, pe când soiurile de indica produc 
senzaţii de relaxare, letargie si somnolenta. 


Dar de fapt ce stim despre THC sau CBD si 


eficienţa lor în ameliorarea problemelor de 
somn? Din păcate, nu multe. O serie de 
mici experimente controlate care au testat 
medicamente canabinoide, care contin 
THC si CBD, sugerează că aceste 
ingrediente pot fi benefice pentru 
imbunatatirea somnului, comparativ cu un 


placebo.2 Dar aceste studii sunt restranse si 
evaluează substanțe care nu sunt ușor 
disponibile oamenilor. Să sperăm că vor 
exista mai multe studii în acest domeniu 
pentru ca in prezent avem doar 
presupuneri. 

Una dintre cele mai mari probleme 
legate de suplimentele pentru somn este 
efectul placebo: s-ar putea să funcţioneze 
doar pentru că tu crezi că vor funcționa. 
Dr. Alia Crum, o cercetătoare de la 
Stanford University care a studiat in 
profunzime efectul placebo, numește acest 
lucru „profeție autoimplinitá": pe scurt, iei 
o pastilă sau un supliment asteptandu-te sa 
te ajute să dormi şi astfel poţi să te relaxezi 
şi să adormi. 

Cu toate acestea, melatonina sintetică 
(spre deosebire de cea endogenă, care este 


un hormon natural produs în creier) este 
cel mai utilizat supliment de către adulţii şi 
copiii din Statele Unite. Când vine vorba de 
problemele noastre cu somnul, melatonina 
primeşte multă atenţie. Dar funcționează? 

Sigur, suplimentele cu melatonină pot fi 
benefice. Sunt eficiente mai ales când vine 
vorba de recuperarea după decalajul de fus 
orar sau cand vrei să-ţi schimbi repede 
ritmul circadian, dar mai puţin în cazul 
insomniei. Cu toate acestea, dacă oamenii 
vin la clinică și iau melatonină, spunând că- 
i ajută, nu le voi spune să n-o mai facă, cel 
puţin la început. La clinică, am auzit mulţi 
pacienți spunând că suplimentele cu 
melatonină le provoacă somn. Dar partea 
interesantă este că, atunci când le 
diminuăm doza de melatonină, acest lucru 
nu provoacă vreo schimbare. De obicei, nici 
nu observă că le-am micșorat doza si dorm 
la fel de bine când nu mai iau deloc. 

Vestea bună este că lipsa THC, a 
melatoninei ori a oricărui alt supliment nu 
este cauza problemelor tale de somn. De 
fapt, un motiv important pentru care 
oamenii au probleme cu somnul are 


legătură cu aşteptările privitoare la ce 


înseamnă să adormi. Să adormi înseamnă 
să te relaxezi. S-ar putea să fie dificil să faci 
această tranziție, mai ales când te agati de 
vigilenta din timpul zilei. Unul dintre 
lucrurile importante care ne ajută să 
adormim este reflexul condiţionat la 
mediul înconjurător. S-ar putea că 
suplimentele pentru somn să reprezinte un 
simbol al acestei tranzitii. $i aici intervine 
ritualul relaxării. 


Alege singur cum să te relaxezi 


Oamenii care vin la clinică tind să aibă 
multe probleme complicate. De obicei, au 
apelat deja la soluţiile facile pentru 
îmbunătăţirea somnului. Ca să vii la clinica 
noastră, trebuie să fii trimis de un medic şi 
să fi fost pe lista de aşteptare, care, din 
păcate, este de câteva luni. Deci când 
apucăm să ne vedem, oamenii au probleme 
cu somnul de multă vreme. 

Billie este o femeie care a venit la clinică 
suferind de insomnie. Faptul că nu se 
relaxa în mod eficient nu era singura ei 
problemă. Asa cum facem cu toti pacienţii 


noştri, am apelat la tot felul de intervenţii, 
inclusiv la terapie cognitiv- 
comportamentală, stabilind o oră fixă de 
trezit (despre care am discutat în prima zi), 
controlul stimulilor şi restrictii ale 
somnului (despre care vom discuta în ziua 
a şasea şi a şaptea). Dar ne-am concentrat 
pe crearea unui ritual de relaxare eficient 
pentru ea, pentru că era genul care stătea 
trează noaptea şi asta reprezenta o 
problemă. Avea tendința să muncească 
încontinuu. Un factor care complica 
situatia era că Billie suferea din cauza unor 
migrene grave. Uneori, când avea o 
migrena serioasă, ajungea să petreacă toată 
ziua în pat, ceea ce îi îngreuna eforturile de 
a se relaxa şi de a face trecerea spre somn în 
timpul nopţii. Ne-am străduit din răsputeri 
să-i schimbăm ritmul circadian ca să poată 
adormi noaptea, chiar și după o zi în care 
nu s-a simtit bine. 

- Cea mai eficientă activitate va fi ceva 
care iti face plăcere, dar care este si 
relaxanta, i-am spus. Te poti gandi la 
vreuna? 

A reflectat. 


- Știu, imi place să brodez in cruciulita, 
a spus ea. Mi-e greu să gasesc timp pentru 
asta, dar mi-ar plăcea s-o fac mai des. Şi cu 
siguranță mi se pare relaxant. 

„Minunat“ mi-am spus. „Brodatul pare 
a fi o activitate destul de plictisitoare - 
perfect." 

Când a revenit la clinică o săptămână 
mai târziu, am întrebat-o cum merg 
lucrurile. 

- O, groaznic, mi-a răspuns destul de 
veselă. Am stat trează toată noaptea. Cred 
că situaţia s-a înrăutățit. 

Am întrebat-o ce se întâmplă. La 
început, a pretins că tendinţele ei de a sta 
trează noaptea sunt prea puternice. Dar 
când i-am pus mai multe întrebări, s-a 
dovedit că stătea trează toată noaptea 
pentru că se implicase prea mult în ceea ce 
broda. 

— Ma rog, nu dorm, a zis ea. Dar uite 
cat am brodat! 

A inceput sa-mi arate poze pe telefon 
cu pânze dupa pânze cu imagini 
complicate. 

Am oftat. 


Pe mine, brodatul m-ar fi adormit 
imediat. Pentru Billie, era o activitate 
creativă si stimulantă. Intrase într-un flux 
care o înviora. Odată ce se apuca de brodat, 
nu se mai gândea la somn. Aşa cum 
spunem la clinică, sistemul dopaminergic, 


responsabil de recompensă, era 
suprasolicitat: activitatea era prea 
satisfacatoare. 


Billie nu era singura persoana pentru 
care activitatea relaxantă recomandată s-a 
dovedit a avea efectul contrar. Am 
recomandat cititul, dar pentru un şoarece 
de bibliotecă, lectura este un motiv să 
piardă nopţile. Am recomandat meditaţia, 
dar pacienţii cu anxietate mi-au spus că 
aceasta le-a făcut gândurile intruzive si mai 
zgomotoase. Prin urmare, în prezent, când 
vorbesc cu oamenii despre ce ar trebui să 
facă, nu le mai sugerez nicio activitate 
anume. Le vorbesc despre sentimentele la 
care încercăm să ajungem și despre cele pe 
care încercăm să le evităm, dar îi las pe ei să 
aleagă activităţile, având în minte că scopul 
este relaxarea minţii și a corpului, ca să 
lăsăm usa deschisă pentru somn. 


După eşecul relaxării, i-am desenat lui 
Billie o diagramă simplă pe tablă: 
RIDICATĂ 


Speriat Entuzias mat 


Furios Faricit 


NEPLACUT PLĂCUT 


De primat Multumit 


Trist calm 


STIMULARE 
SCĂZUTĂ 


În vârful diagramei, vei vedea stările de 
stimulare ridicată; în jumătatea de jos, sunt 
reprezentate stările de stimulare scăzută. 
Sus, multă energie, jos, puţină energie. 
Emisfera stângă conţine emoţiile plăcute, 
cea dreaptă, emoţiile neplăcute. Dacă 
sectionezi diagrama în ambele direcţii, vei 
avea harta diferitelor stări în care ne putem 
afla pe parcursul zilei, datorită diverşilor 
factori dinamici din mediul înconjurător şi 
din viata noastră interioară. Entuziasmat si 
calm sunt emoţii pozitive, dar se află la 
capete opuse ale spectrului care denotă 
nivelul de stimulare. Trist şi calm presupun 
un nivel scăzut de stimulare, dar sunt la 
capete opuse ale spectrului emoţional. Un 


nivel scăzut de stimulare nu este grozav 


dacă plângi în cana cu ceai de musetel. 
Ideală este partea din dreapta jos, care 
denotă un nivel de stimulare scăzut, dar o 
stare pozitivă: Calm. Recunoscător. Linistit. 
Multumit. Sunt de acord cu orice activitate 
care iti provoacă o astfel de stare. După 
cum am mai spus, este o chestie ce ţine de 
fiecare. Dar în acest registru individual de 
opțiuni, există câteva reguli fixe pe care 
trebuie să le urmezi dacă vrei ca această 
abordare să funcţioneze. 


Regulile 


Rezerva-ti două ore pentru relaxare 


Cu două ore înainte de ora de culcare (sau 
cât se poate de aproape de ea), intră în 
modul de relaxare. Le recomand pacienţilor 
mei să-şi seteze alarma pentru momentul 
respectiv ca să se asigure că se va întâmpla. 
Este ușor sa te iei cu treaba si să ratezi 
momentul deconectării. Foloseşte funcţiile 
oferite de Siri sau Alexa ca să te avertizeze. 
Dacă ai cumva un sistem de iluminare 
inteligent,  programează-l sa reducă 
luminozitatea în preajma orei respective. 


Acest lucru nu doar ca iti va semnala 
momentul de tranziţie, ci iti va limita si 
expunerea la lumina, ceea ce iti va activa 
secreția de melatonina. Cand primeşti 
semnalul ca este momentul sa te relaxezi, 
există câteva lucruri importante din care 
trebuie să te opresti imediat şi pe care le voi 
expune în continuare. 


Oprește-te din treabă 


Acest aspect este esenţial. Nu mă 
interesează cât de mult iti place ceea ce 
faci — nu-ţi va fi niciodată de ajutor pentru 
momentul de pauză. Orice tip de muncă te 
va ţine într-o stare de stimulare ridicată 
pozitivă în cel mai bun caz, dacă nu una de 
stimulare ridicată, dar negativă (şi mie îmi 
place ce fac, dar când sunt treaz noaptea 
târziu şi mă chinui cu e-mailuri şi fac 
calcule, încep sa virez spre o stare 
surescitată şi negativă). Ideea e că dacă 
trebuie să lucrezi toată noaptea din când în 
când, nu e nicio problemă. Asta-i viata. De 
curând, am lucrat toată noaptea în 
laborator pentru că eram în mijlocul unui 
studiu care presupunea monitorizarea 


somnului participanţilor pe tot parcursul 
noptii. Când a răsărit soarele, eram atât de 
agitat, încât am sărit din scaun pentru că 
m-am speriat de gluga propriului hanorac. 

Dacă muncesti toată noaptea in mod 
regulat, te simți groaznic si ai probleme cu 
somnul, atunci problema ta este munca si 
va trebui să gestionezi cumva situaţia ca să 
faci o schimbare. Dar de cele mai multe ori, 
treburile pe care încercăm să le rezolvăm în 
timpul nopţii ar putea la fel de bine să fie 
făcute a doua zi, când suntem odihniti si 
mai ageri. Dar nu sunt atât de importante 
încât să meriti să-ţi sacrifici sănătatea din 
cauza lor. la distanţă si intreaba-te: chiar 
trebuie să rezolv treaba in noaptea asta? 
Care sunt consecințele? Există sarcini care 
pot fi amânate pentru a-mi proteja timpul 
rezervat somnului? Ajută să-ţi schimbi 
perspectiva. 


Fara rețele de socializare 


Mulţi oameni insistă că pentru ei rețelele de 
socializare sunt ceva relaxant. Imi pare rău, 
dar nu sunt. Cu toate astea, să recunoaştem 


că pentru mulți dintre noi, telefonul este 


ultimul lucru pe care îl lăsăm din mână 
noaptea şi primul pe care îl luăm în mână 
dimineaţa. Înţeleg, și eu fac asta, dar încerc 
să-l ignor în timpul nopţii pentru că știu 
cât dăunează somnului. Telefonul devine o 
problemă pentru oameni - unul dintre cele 
mai utile lucruri pe care le poţi face în orele 
de dinainte de culcare este să stai departe 
de telefon. Pune-l la încărcat în altă cameră. 
Studiile arată că faptul de a avea telefonul în 


apropiere iti afectează atenţia şi procesele 


cognitive.4 


Ai putina libertate de actiune: daca 
vorbesti cu familia sau cu prietenii dragi 
aflati departe, un pic de timp petrecut pe 
rețele poate fi o minunată modalitate de a 
te relaxa și de a fi mai optimist în legătură 
cu lumea. Dar trebuie să fii atent. Aceste 
aplicaţii au fost menite să-ţi capteze 
atenţia — este greu să stai departe de ele, 
chiar si atunci când realizezi ca-ti fac rău. Si 
chiar dacă nu au un efect negativ, tot pot fi 
un obstacol în calea somnului: s-a 
demonstrat cá rețelele de socializare 
cauzează o creştere bruscă a nivelului de 


dopamină din creier.2 Deci dacă stai pe 


rețelele de socializare si faci comparatii 
(viata lui e mai bună decât a mea) sau 
citeşti ştirile (nu știu cum e la tine, dar 
majoritatea ştirilor de ultimă oră pe mine 
nu mă calmează), va trebui să încetezi. Poti 
să citeşti ştirile altcândva, poti să-ți iei doza 
de nenorociri dimineaţa, iar videoclipurile 
hilare de pe TikTok nu vor dispărea 
(internetul este pentru totdeauna), iar în ce 
privește comparatiile, nu uita că viata 
nimănui nu este perfectă, iar ce vezi pe 
Instagram e selectat cu atenţie. 

Deci trimite mesaje prietenilor, 
apreciază-le postările, bucură-te de pozele 
lor cu bebeluşi manjiti cu sos de spaghete. 
Dar apoi deconectează-te. Nu lăsa reţele de 
socializare să-ţi consume timpul rezervat 
relaxării. Important e că trebuie să te 
deconectezi. 


Nu mai bea 


Există o tactică de relaxare comună care le 
strică oamenilor socotelile. Îmi pare rău să 
vă dau veşti proaste, dar este vorba de 
alcool. 


Este adevărat că alcoolul pare o metodă 
grozavă de relaxare. Te calmează. Baut cu 
moderatie, scade nivelul de stimulare si iti 
dă o stare de bine. Alcoolul este soporific - 
te ajută să te relaxezi și să adormi, de aceea 
cam 1 din 10 oameni se bazează pe el ca 
ajutor pentru somn. Nu este de mirare că 
vânzările la alcool au crescut cu 20% în 
primele şase luni ale pandemiei de 


COVID-19$ E ca si cum ai lua un 
somnifer, doar că nu e la fel de eficient. De 
fapt, se întoarce împotriva ta. 

Alcoolul reduce activitatea sistemului 
nervos central:  incetineste creierul. 
Alcoolul este o mică moleculă care, odată 
consumată, intră în sânge și trece de 
bariera hematoencefalică, afectând creierul. 
Interactioneaza cu receptorii GABA, ceea 
ce duce la senzațiile de relaxare si de 
somnolenta. Pare eficient, nu-i aşa? Dar 
iată problema: la câteva ore după ce s-a 
terminat petrecerea, iar tu dormi, efectul 
alcoolului dispare. Capacitatea receptorilor 
GABA de a produce relaxare si somn 


încetează. Intri într-o fază a somnului mai 
uşor sau chiar te trezesti de tot, foindu-te si 
agitandu-te pe intuneric. 

Alcoolul iti afectează structura 
somnului suprimând somnul REM. În mod 
normal, treci prin patru până la şase cicluri 
de somn pe parcursul unei nopți, fiecare 
având un segment REM, sau mișcarea 
rapidă a ochilor - faza în care visezi. 
Alcoolul iti suprimă somnul REM în prima 
jumătate a nopţii, deci ai parte de o 
disproporționat de lungă perioadă de somn 
profund la început. Apoi în a doua jumătate 
a nopţii, când efectul alcoolului începe să 
dispară, ai parte de un recul al somnului 
REM, pentru a compensa pentru ceea ce a 
fost suprimat. În consecinţă, în tandem cu 
diminuarea activităţii receptorilor GABA, 
oamenii au parte de un somn fragmentat. 
Se trezesc de multe ori în a doua parte a 
nopţii. Somnul de care au totuşi parte nu 
este fortifiant. Din fericire, acest efect nu 
este unul permanent pentru majoritatea 
dintre noi - dar în cazul alcoolismului 
cronic, poate schimba creierul într-o 


asemenea măsură încât chiar şi după ce 
renunti la alcool, somnul nu-ţi va mai fi 
niciodată la fel. 

Deci... mai poti bea? Sigur. Nu sunt de 
la politia distractiei (desi pacientii mei au 
alta parere uneori). In ce priveste somnul, 
totul se reduce la moment si la cantitate - 
daca faci excese, vor exista consecinte 
asupra somnului. Bea cu moderatie si 
devreme. Daca vrei, fa ca europenii si bea 
un pahar de vin la pranz. Daca cineva se 
uita ciudat la tine, spune-i ca asa ti-a spus 
un om de stiinta. Sau asigura-te cà bei 
vinul, berea sau cocktailul de seará cu ceva 
timp inainte de culcare. Alcoolul este 
metabolizat astfel incát, dacá bei cu cáteva 
ore inainte de culcare (aproximativ trei 
ore), este putin probabil cá iti va afecta 
somnul. Problemele apar dacă bei târziu, 
prea mult sau dacă îl foloseşti ca să adormi. 

Deci săptămâna asta nu bea alcool cu 
trei ore înainte de culcare. Si dacă accepti, 
te voi provoca şi mai mult: fără alcool 
deloc. Încearcă. Vezi dacă apare vreo 
schimbare în ce priveşte somnul. Ai o 
extraordinară capacitate de a face propriul 


experiment. Eşti în toiul procesului de a 


aduna informaţii despre tine însuţi: de ce să 
nu obţii una în plus? S-ar putea să 
descoperi că acest aspect schimbă mult 
lucrurile... sau că n-are nicio influenţă. 
Oricum ar fi, merită să afli. 


Reţeta pentru o relaxare excelentă 


Scopul renunţării la cele menţionate 
anterior este să te deconectezi, să-ţi oferi 
şansa de a scăpa de stimularea cognitivă. 
Nu este ceva ce poate fi grăbit - trebuie sa 
laşi lucrurile să se întâmple. 

Din nou, acesta este un proces 
individual si vei alege ce ti se potriveste. 
Dar iată câteva activităţi de relaxare 
eficiente care tind să funcţioneze pentru 
toată lumea. Pe scurt: 


e Fă o baie sau un dus. Faptul cá 
acestea te ajutà la somn nu este o 
iluzie. O baie caldă sau un dus 
fierbinte sunt benefice pentru că 
facilitează scăderea temperaturii 
corpului, ceea ce este unul dintre 
lucrurile care se întâmplă când devii 
somnoros. Apa caldă contribuie la 
reglarea temperaturii: corpul se 
încălzeşte, iar când ieşi din baie, apa 
se evaporă de pe piele, racindu-ti mai 
repede corpul și trimițând un semnal 
creierului că este momentul să dormi. 
Poate fi un semnal puternic: un ritual 
care anunţă corpul cá este ora de 
culcare. Este relaxant, ai senzația ca 
eşti curat, ceea ce te linişteşte şi 
marchează trecerea de la vigilenta la 
odihnă. 

e Citeşte sau uită-te la televizor. 
Întotdeauna le ofer oamenilor această 
opţiune, desi în cărţi si pe site-uri se 
afirmă contrariul. Oamenii îmi spun 
mereu că atunci când au fost sfatuiti 
să renunte la televizor, faptul de a sta 


singuri în cameră cu gândurile lor 
încercând sa se relaxeze a fost 
chinuitor şi le-a provocat anxietate. 
Cărţile sunt minunate, dar nu toată 
lumea este pasionată de lectură. 
Atenţie: aceasta nu este o scuză să te 
uiti obsesiv la un serial palpitant pe 
care de-abia asteptai să-l vezi. Nu uita 
că scopul nu este să fii stimulat. Ar 
trebui să alegi seriale la care te-ai mai 
uitat sau care sunt mai usurele si care 
nu-ti vor capta interesul episod dupa 
episod. Important: daca alegi sa citesti 
sau sa te uiti la televizor ca sa te 
relaxezi, nu face acest lucru in pat. 
(Vom explica de ce în capitolul 


următor.) 


Respiră profund. Respirația activează 
sistemul nervos parasimpatic - numit 
si sistemul „odihnă şi digestie“. Pentru 
a adormi, trebuie sa dezactivam 
modul luptă-sau-fugi. În acest caz, 
funcţionează orice potoleste sistemul 
nervos simpatic şi activează sistemul 
parasimpatic (relaxare, conexiune). Şi 


s-a dovedit că anumite tipuri de 
respiraţie activează partea 
parasimpatică a sistemului nervos. O 
practică populară este respiraţia cu 
frecvență de rezonanță. Ritmul 
cardiac şi respiraţia tind să se 
sincronizeze sau să fie în rezonanță pe 
la 6 respiratii pe minut (mai exact, la 
5,5 respiratii pe minut). Trebuie să 
respiri lent, din abdomen, să inspiri 
pe nas timp de 5 secunde si apoi sa 
expiri lent, fie pe nas, fle cu buzele 
tuguiate, timp de 5 secunde. 


Acestea sunt doar câteva dintre 


sugestiile mele. Ai la dispoziţie două ore - 


fă-le pe toate! Sau alege din meniul pe care 


1] ofer pacienţilor mei: 


redu luminozitatea; 

meditează în fiecare seară; 

tine un jurnal al recunostintei; 
uita-te la un serial sau la un film; 
citeste; 


fa o baie sau un dus; 


e stai afară si uitá-te la stele; 
« ascultă un podcast; 


* fă orice te face să te simti bine. 


Personalizeaza-ti lista 


Acorda-ti un moment ca să găseşti niște 
idei despre tipurile de activități care te-ar 
ajuta să te relaxezi în seara asta. Uneori este 
important să identifici ce activităţi nu ar 
funcţiona. Lucrurile tipice pe care le găsești 
pe listele cu „moduri de relaxare înainte de 
culcare“ s-ar putea să nu fie pentru tine. 
(Aminteste-ti de Billie si de brodatul ei!). 
Foloseste graficul urmator ca sa faci o harta 
a activitatilor pe care le indeplinesti de 
obicei seara si fii realist in ce privește 
încadrarea lor. De exemplu, munca 
probabil se va incadra in partea de sus, la 
stimulare ridicata, dar in functie de job si 
de stare, poate sa se încadreze în cadranul 
cu plăcut sau neplăcut. Să faci o baie 
relaxantă se încadrează probabil in 
cadranul cu stimulare redusă, dar plăcut. 


Pentru tine ce se încadrează în cadranul 
stimulare redusă, dar pozitivă? Noteaza-ti 


cât mai multe idei. 


NEPLACUT PLACUT 


STIMULARE 
SCĂZUTĂ 


Nu poti avea totul... dar poti avea 
ce este mai important 


Când vine vorba de relaxare, important nu 
este ce anume faci. Important este sá-ti 
acorzi timp pentru tine. Ideea este cá nu 
poti avea totul. Nu vei putea sá-i dai zor 
până când vrei să te deconectezi și apoi să 
ai parte de un somn excelent. Este ori, ori. 
În cazul lui Omar, inginerul despre care 
am vorbit la începutul capitolului, am făcut 
în cele din urmă un program care a 
funcționat. Spunea că nu are timp pentru 
relaxare. l-am subliniat însă că trebuie să-şi 


facă timp, altfel nu va putea să-și atingă 
scopul de a renunţa la somnifere şi de a 
dormi bine. 

Pur si simplu, a fost nevoit să aleagă ce 
este mai important pentru el. 

A ales somnul. 

Am căzut de acord că se va opri din 
lucru mai devreme, că se va uita la Netflix 
(dar nu în pat, vom vorbi despre asta 
mâine) si că isi va lua medicamentele la ora 
23:00. A reuşit să adoarmă în mod regulat 
la timp, în jur de miezul nopții, si a putut sa 
se trezească devreme ca să-şi ducă soţia la 
serviciu, fără să se streseze pentru somnul 
pierdut. Apoi i-am redus medicamentele. 
Când îi dezobisnuim pe oameni de 
medicamente precum Ambien, o facem 
progresiv: iti iei doza obișnuită de 10 
miligrame, apoi a doua zi, iei 5 miligrame; 
apoi revii la 10 miligrame şi apoi la 5. Dacă 
funcţionează, scădem doza, alternând între 
5 si 2.5 miligrame. Si asa mai departe. 
Scădem doza doar atunci când oamenii ne 
spun că se descurcă bine. Rareori am fost 
nevoiți să revenim la doza inițială. Acest 
lucru se întâmplă când pacientul integrează 


toate metodele descrise în această carte şi 


mai ales pe cele pe care le voi descrie în 
capitolele următoare. Când toate aceste 
instrumente sunt folosite împreună, 
pacienții nici nu observă reducerea dozei. 
Îşi recuperează capacitatea naturală de a 
adormi. 

Pentru marea majoritate a oamenilor 
care suferă de insomnie, principala 
problemă este una comportamentală. 
Obiceiul de a munci până târziu. Obiceiul 
de a sta pe telefon. Credinţa înrădăcinată că 
ar trebui să fim ocupați şi productivi. Când 
se declanşează alarma care spune că este 
timpul să ne relaxăm, avem tendința să 
rationalizam şi să spunem: În seara asta, 
trebuie să continui să lucrez (sau să fac X); 
este prea important. Deci, atunci cand iti va 
suna alarma în seara asta și în tot restul 
săptămânii, vreau să-ţi amintesti că clipele 
de relaxare sunt în favoarea unui somn mai 
bun. Și dacă ai un somn mai bun, vei învăţa 
mai bine, vei fi mai creativ, mai atent şi vei 
avea o memorie mai bună. Vei putea să 
treci de la o sarcină la alta mai lin şi mai 
eficient. Iti vei regla mai bine emoțiile. 
Oamenii care dorm bine au relaţii mai bune 
cu partenerii lor de viata. Somnul iti 


reglează metabolismul - oamenii care 
dorm puţin pe termen lung cresc în 
greutate si râvnesc la mâncăruri mai putin 


hranitoare.4 Există studii fascinante despre 
somn şi leadership si despre cum îţi 
influenţează relaţia cu angajaţii, empatia şi 
capacitatea de a colabora cu alti. 

Gândeşte in perspectivă! Sá ai un somn 
sánátos este mai util pe termen lung decát 
sá rezolvi orice chestiune presantá ai avea 
in acest moment. Este o investitie mult mai 
buná in sánátatea ta si in starea de bine sá- 
ti protejezi somnul decát sá rezolvi tot felul 
de urgente si sá tratezi viata si somnul de 
parcá ar fi douà lucruri separate. Se 
intàmplá multe lucruri in timp ce dormi - 
te refaci si te pregăteşti pentru ziua care 
urmează. Avem tendinţa nefericită de a 
compartimenta somnul si viata, dar ele 
sunt interconectate, parte din aceeaşi 
experienţă. 

Continuă să acorzi prioritate relaxării 
chiar dacă asta nu atrage după sine un 
somn grozav de fiecare dată. Probabil tot 
vor exista nopţi în care vei avea dificultăți. 
Niciunul dintre noi nu are garanţia unui 


somn perfect, oricât de perfect ne-am 
organiza. Dar dacă continui aceste practici, 
somnul tău se va îmbunătăţi treptat. Dacă 
perseverezi, chiar şi atunci când ai o noapte 
proastă, vei avea un somn mai bun şi o 
viaţă mai bună. 


PRACTICA ZILEI 
Incetineste ca să te 


deconectezi 


Regulile de baza 


Aminteste-ti cea mai importantă 
instrucţiune: începe relaxarea cu cel 
putin două ore înainte de culcare! Fara 
excepţii săptămâna asta. Dacă vrei să 
vezi o îmbunătăţire, acest lucru este 
esenţial. Si în al doilea rând: fara 
activităţi de relaxare in pat. Vom 
discuta motivul în următorul capitol, 
dar deocamdată, află că acest lucru ar 
putea să-ţi submineze somnul ulterior 
dacă petreci prea mult timp în pat 
înainte de culcare. 


Pune alarma! 


Ai nevoie de o alarmă pentru relaxare 
la fel cum ai nevoie de ea ca să te 
trezesti. Când sună, n-o amâna! Pune 
punct la ceea ce faci. Dacă te ajută, 
deschide cartea la pagina aceasta ca 
să-ți amintesti de ce. 


Acorda-i prioritate! 


Asa poti fi creativ, productiv, inteligent 
cognitiv şi emoțional. Nu acum, când 
ești epuizat cognitiv, ci mâine. Recurge 
la munca în timpul nopţii doar 
ocazional, când este cu adevărat 
important. (Dacă este o necesitate 
constantă pentru tine, poţi sa-ti spun 
în calitate de expert care a văzut care 
este impactul somnului deficitar 
asupra sănătăţii oamenilor, chiar la 
nivel imunitar, că este timpul să faci o 
schimbare.) Somnul înseamnă un 
beneficiu financiar, dar si pentru creier, 
corp, sănătate si longevitate, relaţii si 


capacitatea de a te bucura de viata. 
Deci fă trecerea de la modul de lucru 


Sl... 
Alege! 


Asa cum am aflat in acest capitol, nu 
orice activitate relaxantă este potrivită 
pentru tine. Alege dintre opţiunile 
descrise sau o idee din diagrama pe 
care ai schitat-o — dar nu uita că scopul 
este să găseşti o activitate care se 
incadrează în cadranul cu activităţi 
putin stimulante, plăcute si linistitoare. 
Ai doua ore la dispozitie. Ce alegi? 


Când apar probleme 


Daca tot ești agitat dupa o 
activitate relaxanta... 


la în considerare câteva aspecte dacă 
ti se întâmplă acest lucru. În primul 
rand, fii atent la corp. Am interactionat 
cu oameni care nu-si dau seama cand 
sunt somnorosi. Trecuse atât de mult 
timp de când isi permiseseră să fie 


atenţi la semnalele corpului, încât nu 


mai știau cum arată sau cum se simt. 
În plus, oamenii au o idee fixă despre 
intervalul în care trebuie să fie în pat. 
Se conformează acestui interval, în loc 
să fie atenţi la ceea ce le spune corpul. 

Am avut o pacientă care observa 
când era somnoroasă, dar se forța să 
se relaxeze pe tot parcursul celor două 
ore recomandate. Nu face asta! O 
parte importantă a momentelor de 
relaxare este să acorzi atentie 
simturilor (un alt motiv bun pentru 
care n-ar trebui să faci ceva prea 
antrenant, cum ar fi să te uiţi la un nou 
serial sau să fii activ pe internet — te 
implici prea mult si nu mai esti atent la 
corp). 

In sfârşit, dacă relaxarea nu face 
minuni, nu renunta. Trebuie sa repeti 
acest ritual ca trupul să înveţe ca 
relaxarea anunta somnul. Practica de 
maine va aborda direct aceasta 
problema. 


ZIUA 6 
(Re)educa-ti creierul 


Astăzi este ziua in care vei începe să-ţi 
dresezi creierul, ca pe un câine de 
companie. De fapt, ca pe câinele lui Pavlov. 
În anii 1890, Ivan Pavlov, un fiziolog 
rus, a studiat reflexele condiţionate la 
animale: reacţiile fizice instinctuale pe care 
le avem şi noi la anumiţi stimuli. Când un 
animal are în fata lui mâncare, salivează. 
Pavlov voia să studieze secreția diferitelor 
fluide din sistemul gastrointestinal ca 
reacţie la hrană, aşa că a inserat un tub de 
colectare a salivei în falca unui câine. Dar 
apoi a observat ceva. Câinii nu salivau ca 
reacţie la faptul că mâncarea este în faţa lor, 
aşa cum te-ai aştepta în cazul unui reflex 
condiţionat, ci când auzeau sunetul pasilor 
asistentului care le aduce mâncare. 
Invatasera să asocieze paşii din hol cu 
faptul că urma sa fie hraniti - într-o 
asemenea măsură, încât salivau încă 


dinainte, când auzeau sunetele făcute de 
pantofi în afara uşii, fie că aveau în faţa lor 
mâncare sau nu. 

Pavlov a făcut si alte experimente, 
dresând câinii să saliveze ca reacţie la un 
metronom care ticăie şi apoi la un clopoțel. 
A descoperit că, dacă cei doi stimuli (hrana, 
sunetul) sunt îndeajuns de apropiaţi în 
timp, câinii vor asocia rapid cele două 
lucruri. A numit acest lucru reflex 
condiţionat: stimulul care înainte era 
neutru (clopotelul) nu însemna nimic 
pentru câini, dar după condiţionare, aveau 


o nouă reacţie instinctuală la sunet. 

Cheia  „condiţionării clasice“ si a 
reflexului condiţionat este că leagă un 
factor declanșator de o reacţie fiziologică 
deja existentă. Corpul are tot felul de 
reflexe condiţionate la diferiţi factori pe 
parcursul zilei. Am discutat deja despre 
unele dintre ele: dacă ai oră fixă la care te 
trezeşti, corpul va produce cortizol, 
anticipând starea de veghe. Alte exemple: 
când bei un pahar de apă, setea ti se 
potoleste imediat, cu mult timp înainte ca 
apa să fie asimilată în corp şi adăugată 


fluidelor din organism. Când iei o gură de 
cafea, s-ar putea să te simţi imediat mai 
vioi, deşi cafeina n-a ajuns încă la creier. 
Acest gen de lucruri se întâmplă tot timpul, 
fie că eşti conştient de ele sau nu. 


Ești câinele lui Pavlov 


Adesea nu acordăm importanţă mediului 
înconjurător şi rutinei. Mediul înconjurător 
a devenit a doua natura si rutina de zi cu zi 
este modelată adesea de forte pe care nu le 
putem controla şi la care ne adaptăm: 
programul de lucru, programul de la 
şcoală, naveta, ritmul si cererile comunităţii 
în care trăim. În toate aceste cazuri, creierul 
primeşte constant informaţii, interesându- 
se de ceea ce urmează, anticipând cereri şi 
spunându-i corpului cum să-şi folosească 
resursele metabolice. Creierul vrea ca 
trupul tău să fie eficient. Vrea să optimizeze 
lucrurile. Aşa că apelează la euristică sau la 
scurtături bazate pe comportamente 
repetate. 

Înainte ca pandemia să perturbe 
rutinele de pe aproape tot cuprinsul lumii, 


ajungeam acasă de la laborator la aceeaşi 
oră în fiecare seară - chiar la ora la care 
luam cina. Apoi, subit, totul s-a schimbat. 
Nu puteam să ne adunăm cu toţii în 
laborator, aşa că am fost nevoiţi să ne 
adaptam programele.  Ajungeam acasă 
noaptea târziu sau în mijlocul zilei. Dar 
imediat cum atingeam clanta ușii, mi se 
facea foame. Nu conta la ce ora ajungeam 
acasă - corpul avea un reflex condiţionat la 
usa de la apartament. Dacă apasam clanta, 
insemna ca era ora mesei. Nu conta ca era 
ora 2:00 noaptea, că eram după o tură 
lungă si că mâncasem deja - reacţia 
corpului meu era: „Repede! Să începem să 
producem insulină!“ 

Același lucru este valabil şi pentru patul 
tău. Patul poate fi un stimul foarte puternic 
pentru somn - în cazul in care corpul este 
condiţionat să reacționeze astfel. În cazul 
oamenilor care nu au probleme cu somnul, 
procesul este facil: înainte de culcare, 
ritmul lor circadian este unde trebuie să fie. 
Presiunea spre somn este ridicată. Iar 
urcatul în pai este ca un ciocan care cade, o 
greutate si o presiune care le permit sa 


adoarmă. Din păcate, pentru cei care au 
probleme cu somnul, se dovedeşte că au 
dobândit o reacţie contrară la pat. 


Partea întunecată a reflexului 
condiționat 


„Ştiţi, dr. Prather, eram foarte somnoros, 
dar când m-am băgat în pat, mi s-a activat 
creierul.” 

Aud asta mereu la clinică. Când au 
probleme cronice cu somnul, se dovedeşte 
adesea că au un reflex condiţionat la pat 
care este opusul a ceea ce ne dorim. 
Descriu acest lucru ca şi cum ar fi apăsat un 
buton imediat cum se urcă in pat - dintr- 
odată, sunt alerti. Acest lucru se numește 
stimulare condiționată: patul însusi 
declanşează activarea şi agitația minții. Şi 
acest lucru se întâmplă doar pentru că 
trupul este confuz. A petrecut atât de mult 
timp în pat fiind treaz, temându-se de 
somn, încercând să adoarmă, având 
gânduri tulburătoare, încât a început să 
asocieze patul cu starea de veghe şi cu 
angoasa. lar conditionarea este deosebit de 


puternică - la fel de puternică precum acel 
clopoțel care îl făcea pe câine să saliveze la 
comandă. 

Reflexul tău condiţionat este acum 
contrar somnului. Deci primul lucru pe 
care trebuie să-l facem este să eliminăm 
această condiţionare. Trebuie să eliminăm 


asocierea dintre starea de veghe anxioasă si 


pai. 


Eliminarea stimulării condiţionate 


Câinii lui Pavlov asociau sunetul 
clopotelului cu hrana într-o asemenea 
măsură, încât corpurile lor începeau 
procesele digestive imediat cum îl auzeau. 
Dar Pavlov a descoperit că eliminarea 
acelui reflex condiţionat este la fel de 
uşoară, cand esti consecvent. Dacă acei 
câini aud sunetul clopotelului în repetate 
rânduri fără să primească mâncare, reflexul 
condiţionat va dispărea destul de repede. 
Câinii auzeau clopotelul, dar nu aveau nicio 
reacție. Creierul şi corpul au învățat și s-au 
adaptat - stimulul şi reacția au fost 
decuplate din nou. 


Începem această săptămână cu prima 
instrucțiune pe care o dau oamenilor care 
vor să-și îmbunătăţească somnul: fixeaza-ti 
intervalul în care ești treaz şi nu te abate de 
la el. A doua instrucţiune: nu te băga în pat 
decât dacă ţi-e somn, iar dacă nu poti 
dormi, ridică-te din pat. Din experienţa 
mea ca experi în somn, aceste două 
strategii sunt combinaţia perfectă, cele 
două schimbări pe care le poti face ca să 
dormi mai bine. Când te ridici din pat 
pentru că nu poţi să dormi, începi să 
distrugi asocierea pe care corpul tău o face 
între pat şi starea de veghe. Corpul tău a 
învăţat această reacţie şi o poate dezvata. 

Acest reflex condiţionat, patul = treaz + 
anxios, stă la baza majorităţii insomniilor. 
În parte, pentru că soluția pare 
contraintuitivă. Când le-o explic, oamenii 
înțeleg ideea de reflex condiţionat. Dar 
când vine vorba să se ridice din pat, 
noaptea târziu, pe întuneric, ei bine, atunci 
lucrurile stau altfel. 

Chiar și pacienţii care suferă de cele 
mai grave forme de insomnie, care vor cu 
disperare să doarmă, se împotrivesc acestei 
strategii — deşi este unul dintre cele mai 


eficiente instrumente pe care le au la 
dispoziţie. Asa că vom discuta câteva dintre 
grijile oamenilor legate de această metodă. 


Oamenii spun: „E nasol să te ridici din 
pat noaptea!“ 


Da, cu siguranţă este neplăcut să te 
ridici din patul tău frumos, cald și 
confortabil. Dar nimic nu poate înlocui 
această metodă daca vrei să-ţi înveţi 
corpul să doarmă. 


Oamenii spun: „Dacă mă ridic din pat 
si mă misc, mă trezesc si mai tare” 


Crede-mă, nu e asa. Esti deja treaz. 
Stand în pat, nu faci decât să intaresti 
asocierea dintre pat şi starea de veghe. 
Iti înveţi corpul să reacționeze la pat 
fiind alert şi treaz. Pare ilogic - ti se 
pare că, dacă te ridici din pat, te declari 
invins. Dar asta trebuie să faci dacă e 
să treci printr-o perioadă de dezvatare 
a unei stimulări învăţate. 


Oamenii spun: „Voi putea să adorm 
dacă reuşesc să rezolv problema la 


care mă tot gândesc. 


Când nu poţi să adormi sau când te 
trezesti in mijlocul nopții, ești 
vulnerabil la gânduri anxioase şi la 
ruminatie. Cu siguranţă, poţi încerca 
unele dintre strategiile discutate 
anterior, cum ar fi trainspotting sau 
distragerea atenției, dar dacă aceste 
tipare de gândire au loc simultan cu 
stimularea condiționată, va fi o luptă 
dificilă - şi probabil una pe care nu o 
poti câștiga. Devine motivul pentru 
care oamenii stau în pat mai mult 
decât ar trebui: sfârșesc încercând să-şi 
analizeze gândurile, să afle de ce au 
unele anxioase sau ce pot face în 
legătură cu îngrijorările lor. Ca impuls, 
are sens (rezolvăm neîncetat 
probleme), dar este greu să abordezi 
unele ca acestea în mijlocul noptii, 
când eşti deja epuizat. De aceea 
încercăm să programăm o astfel de 
gândire pentru a doua zi, aşa cum am 
vorbit în capitolul anterior. 


Oamenii spun: „Dacă mă ridic din pat, 
imi va fi si mai greu a doua zi“ 


Acest gând este probabil cel mai dificil 
de depăşit. Este uşor să-ţi imaginezi 
cele mai îngrozitoare scenarii in 
legătură cu somnul pierdut. În mijlocul 
nopţii, când esti cel mai vulnerabil, 
totul pare groaznic, mai ales dacă ai un 
deficit de somn. Privind ceasul şi 
dându-ne seama că avem la dispoziţie 
din ce în ce mai puţin timp pentru 
somn, suntem copleșiți de gânduri 
despre cum ne vom simţi mâine, dacă 
nu adormim chiar în clipa aceasta. 


Ma voi simţi groaznic. 

Nu voi putea sa-mi tin ochii deschisi 
toată ziua. 

Voi rata interviul pentru job dacă nu 
adorm în următoarele cinci minute. 


Ironia face ca obstacolul care ne stă în 
cale când vine vorba de somn este 
chiar sentimentul ca trebuie sa 


adormim urgent, provocat de toate 


acele consecinţe care ne imaginăm că 
vor avea loc a doua zi. Da, deficitul de 
somn are consecințe, asa cum am 
discutat. Dar ramificatiile câtorva nopți 
albe nu sunt niciodată atât de grave 
precum ne închipuim. Gândurile de 
acest tip prelungesc incapacitatea 
noastră de a adormi și nu sunt corecte. 


O pacientă a mea, Jasmine, este o 
tânără foarte ambițioasă. Până de curând, a 
avut o poziţie foarte înaltă într-o 
corporație. Muncea mult, dar îi plăcea să 
exceleze în lumea aceea. Apoi, a avut un 
atac cerebral. 

Şi-a revenit, dar a fost greu. Atacul 
cerebral a lăsat-o fără slujbă si a îndepărtat- 
o de traseul pe care se afla. A pierdut teren 
în carieră, ceea ce o ingrijora și o stresa. 
Este încă în curs de reabilitare şi o parte din 
asta înseamnă că trebuie să înveţe din nou 
să doarmă. Unele dintre tratamentele la 
care a fost supusă au inclus medicamente 
care pot perturba ritmul circadian și cauza 
probleme de somn. O astfel de situaţie 
poate provoca o stimulare condiţionată, 
căci petreci mult prea mult timp în pat, 


încercând si nereușind să adormi. lar 
pentru Jasmine, care simte că fiecare 
întâlnire pe Zoom şi fiecare apel telefonic 
sunt deosebit de importante, poate fi foarte 
dificil să-şi oprească gândurile anxioase 
care îi fac adormirea si mai dificilă. Asa ca 
am petrecut mult timp elaborand un 
registru al gândurilor - isi notează lucrurile 
la care se gândeşte în toiul nopţii şi apoi 
vedem dovezile felului în care s-a simţit şi a 
acţionat a doua zi. Îi este putin mai ușor să 
vadă că aceste gânduri nu sunt corecte de 
obicei. Gândurile ne modelează emoţiile, 
deci dacă suntem terorizati de credinţe 
false în mijlocul nopţii, este momentul să 
spulberăm miturile pe care ni le spunem 
singuri. 

Este mai greu ca astfel de gânduri să ne 
domine nopţile dacă ne uităm la fapte si ne 
spunem: De fapt, n-a fost atât de rău! Când 
consultăm aceste registre cu pacienţii de la 
clinică, suntem cât se poate de atenţi la 
detalii: ce este adevărat şi ce nu este în 
legătură cu acest gând? Mă ajută la ceva 
acest gând? Care sunt dovezile în favoarea 
şi împotriva acestor idei? 


Jasmine a descoperit cá, desi este 
posibil să nu fie tocmai în formă după o 
noapte de nesomn, niciunul dintre lucrurile 
oribile pe care şi le-a imaginat nu s-au 
adeverit. Nimeni nu a observat că nu-şi 
face treaba aşa cum trebuie şi nimeni nu a 
comentat în acest sens. A rezolvat toate 
lucrurile importante. A mai descoperit şi că 
uneori, deși avusese parte de un somn bun, 
n-a avut o zi prea grozavă la muncă. Deci 
poate că productivitatea ei de la job nu era 
atât de legată de somn precum credea ea. 
Însă faptul că a mai diminuat din anxietatea 
legată de somn a ajutat-o să nu-și mai pună 
bete-n roate în timpul noptii. 

În prezent, lucrează în consultanţă, 
încercând să reintre în domeniul ei. Dar de 
multe ori, munca de consultanţă pe care o 
face are o miză mare, implicând nişte 
fuzionări importante. De curând, trebuia să 
aibă o convorbire telefonică importantă a 
doua zi şi n-a putut să doarmă noaptea 
precedentă. Când mi-a povestit ce s-a 
întâmplat, opinia ei a fost că nu dormise 
deloc. A fost nevoită să facă faţă situației 


fără să fi dormit deloc, dar a reuşit. „lată, i- 
am spus. „S-a întâmplat cel mai rău lucru 
posibil si te-ai descurcat.“ 

Am pornit din acest punct şi am 
încercat să elaborăm niște fraze pe care să 
le folosească şi să-şi amintească faptul că 
functionase în trecut. Mă voi descurca, n-a 
fost asa de rău ultima oară. Am mai trecut 
prin asta. Ai nevoie de o scurtătură către 
sentimentul de calm, să știi că vei fi în 
regulă, chiar dacă pierzi niște somn. Nu 
trebuie să te gândești şi să rezolvi 
problemele în toiul nopţii — te ocupi de asta 
în timpul zilei, ca să-ţi amintesti în mijlocul 
nopții. 

Deci următoarea data cand esti în pat si 
esti stresat pentru cá nu poti să adormi, 
aminteste-ti că vei fi OK. Dar partea 
importantă este că, atunci când ești treaz și 
stimulat mintal, trebuie să te ridici din pat. 
Îi sfătuiesc pe oameni să se întoarcă la una 
dintre activităţile de relaxare. Apoi, când te 
simți din nou somnoros, te întorci in pat. Si 
dacă te trezeşti din nou? Ai ghicit. Te ridici 
din nou din pat. Recuplezi senzaţia de 
somnolenta cu patul. Pui castronul cu 


mâncare pe podea şi suni din clopoțel, iar şi 
iar, până când corpul tău începe să 
reacționeze. 

Nu există o cale mai bună. Nu poti 
adormi printr-un efort de gândire. Singura 
cale de a înlocui o stimulare condiţionată 
cu o reacţie diferită este s-o faci în mod 
repetat şi consecvent, până cand ti se 
adaptează corpul. Si se va întâmpla. 


Controlul stimulilor - elementul- 
cheie al somnului 


Toate aspectele abordate în săptămâna asta 
fac parte din terapia cognitiv- 
comportamentală pentru insomnie. Acest 
tip de terapie reprezintă o abordare 
psihologică şi comportamentală care este 
folosită pentru a trata tot felul de probleme, 
de la depresie la anxietate şi la somn. 
Principiul de bază este că gândurile, 
comportamentele şi emoţiile sunt legate. 
Uneori, problemele cu somnul provin din 
tipare de comportamente învăţate, dar 
nefolositoare. Când spun comportamente 
nefolositoare mă refer la acele mecanisme 


de control (al vieţii, al stresului, al tot felul 
de dificultăţi) care nu-ţi mai servesc. Poate 
că au avut sens pe moment, dar îţi 
subminează sănătatea si starea de bine pe 
termen lung. 

Aşa cum am văzut în cazul lui Jasmine, 
multi oameni întâmpină probleme pentru 
că au o gândire perturbată în ceea ce 
priveşte somnul. Anxietatea legată de somn 
devine principalul lucru care ne sabotează 
capacitatea de a dormi. Dar insomnia este 
fascinantă pentru că, mai mult decât în alte 
cazuri, cum ar fi de exemplu depresia, are o 
importantă componentă comportamentală. 
Să ne lămurim: nu vreau să spun că 
oamenii sunt vinovaţi pentru că suferă de 
insomnie - multe dintre obiceiurile si 
comportamentele noastre sunt născute din 
necesitate, pentru a face faţă programelor, 
stresului, creşterii copiilor, jobului, 
mediului şi aşa mai departe. Faptul că 
insomnia este provocată de comportament 
este încurajator. Înseamnă că dacă le oferim 
oamenilor cunoștințele şi instrumentele 
necesare, dar si un plan de acțiune clar, isi 
pot schimba somnul. În calitate de 


clinician, strategia mea a fost întotdeauna 


să  abordăm mai întâi aspectele 
comportamentale accesibile, şi abia apoi să 
abordăm convingerile nesănătoase despre 
somn. Poate fi o chestiune dificilă. Dar dacă 
te putem face să dormi un pic mai bine 
datorită acestor simple schimbări de 
comportament, atunci vei avea mai multe 
șanse să ai senzaţia că te poţi descurca 
singur. Şi apoi o parte din anxietatea legată 
de somn începe să se dizolve în mod firesc. 

De aceea, ne concentrăm pe acele 
aspecte comportamentale elementare pe 
care le poţi face imediat și care au un 
impact puternic: de exemplu, controlul 
stimulilor, despre care am discutat şi pe 
care îl vom pune în aplicare azi. Pentru că 
una dintre problemele comportamentale 
este că avem o relaţie dereglată cu patul. 
Asocierea puternică dintre pat şi somn, pe 
care am avut-o odată, s-a erodat. Prin 
urmare, când rezolvăm acest aspect, 
renuntam la multe dintre lucrurile care ne 
tin treji noaptea, cum ar fi tiparele de 
gândire anxiogene. 

Nu vreau să te simţi prost când auzi că 
multe dintre problemele legate de somn 


sunt cauzate de comportament. Vreau să te 


simţi stăpân pe situaţie. Cu cât știi mai 
multe - cu cât înţelegi mai bine ceea ce 
funcționează şi de ce, felul în care corpul 
reacţionează la mediu si la rutină - cu atât 
vei putea să intervii mai mult şi totul ti va 
parea mai ușor. 

La clinică, îmi pun imediat pacienţii să 
controleze stimulii. Sunt multe lucruri pe 
care nu le putem face când vin prima dată 
la noi - trebuie să-i trimitem acasă cu un 
jurnal al somnului (ca acela ţinut de tine), 
să-i punem să adune informaţii şi apoi să se 
întoarcă pentru evaluare. În acel punct, ne 
dăm seama care sunt cele mai bune 
intervenții. Controlul stimulilor 
funcţionează in mod universal. Este 
important, are impact şi poate fi început 
imediat. Deci, în cazul pacienţilor mei, nu-l 
amân. Nu sunt sigur care va fi planul de 
acțiune pentru fiecare individ, dar ştiu 
sigur că va implica practica de azi. 


PRACTICA ZILEI 


Transforma-ti patul într- 
un stimulent pentru 
somn 


Dacă ai o problema legată de 
stimularea condiționată, nu esti 
singurul. Majoritatea oamenilor care 
vin la clinică au această problemă si 
trebuie să practice ceea ce numim 
„controlul stimulilor“. Am spus azi că îţi 
vom dresa creierul ca pe câinele lui 
Pavlov şi iată cum o vom face: 


Regula nr. 1: Nu te baga în pat 
pană nu ești somnoros 


Nu uita ca iti începi relaxarea cu 
aproximativ două ore înainte de 
culcare. Dar fii conştient de propriul 
corp. Nu trebuie să ai o atitudine rigidă 
in acest sens. Dacă s-au scurs cele 
două ore si esti tot treaz, relaxeaza-te 
in continuare. Aminteste-ti ca, oricât 
de mult ţi-ai dori să poti exercita mai 
mult control, nu poti decide cand 
adormi. Somnul te cuprinde. Deci 


alege o activitate si mai puţin 
stimulantă. De exemplu, dacă ai citit, 
poţi să te relaxezi cu ochii închişi, 
ascultând muzică. (Îţi recomand să 
meditezi, dacă preferi.) 


Regula nr. 2: Nu face alte lucruri 
in pat 


Fără telefon, fără laptop, fără cărti. In 
pat doar se doarme şi se face sex. 
(Atenţie: nu va fi mereu aşa. Nu ești 
blestemat să nu te uiti niciodată la 
Netflix în patul tău confortabil. Dar 
când încerci să rezolvi problema, 
oferă-i corpului semnale cât se poate 
de clare. Fără contradicții.) 


Regula nr. 3: Acorda-i somnului 
o șansă reala 


Te bagi în pat, eşti somnoros, dar nu 
adormi încă. E OK. Acordă-i somnului o 
șansă. Să zicem 15 minute. Oamenilor 
le ia de obicei între 15 şi 20 de minute 
ca să adoarmă - e normal. Vreau să-ţi 
acorzi o şansă pe bune: nu trebuie să 


stai cu ochii pe ceas în tot timpul ăsta. 


Încearcă exerciţiul de vizualizare de la 
pagina 104. Dacă gândurile nu te lasă 


să te relaxezi, încearcă trainspotting. 


Regula nr. 4: Daca ești treaz, 
ridica-te din pat 


Dacă ai urmat regula nr. 3 şi ai ajuns la 
20-30 de minute de stat în pat, este 
timpul să te ridici. Revino în modul de 
relaxare. Du-te să citeşti o carte. 
Ascultă jazz. Bucură-te de parfumul 
unor lumânări. Bea ceai. Când simţi că 
eşti somnoros din nou, bagă-te iar în 
pat. 

Atenţie: nu-ţi spun să stai pur si 
simplu singur pe întuneric. Ai la 
dispoziţie instrumente ca să te 
relaxezi. Dar există niște lucruri pe care 
nu trebuie să le faci. Nu aprinde toate 
luminile din casă - melatonina trebuie 
să se secrete în continuare. Nu folosi 
acest timp ca să fli mai eficient - nu 
este momentul potrivit să-ţi citeşti e- 
mailurile sau să speli vasele. Este parte 
din practica ta în vederea îmbunătățirii 


somnului. Când trebuie să te ridici din 
pat, acest lucru devine o parte din 


timpul rezervat relaxării. Protejează-l! 


Regula nr. 5: Fii consecvent! 


Apelează la această practică nu doar 
azi, ci şi mâine şi in ziua următoare. Nu 
va funcţiona peste noapte. 
Functioneaza in timp. Cainii lui Pavlov 
au asociat sunetul pasilor cu hrana 
pentru ca au interiorizat un tipar. 
Trebuie ca trupul tau să-l interiorizeze, 
ceea ce înseamnă cá trebuie să-l 
transformi într-un tipar. Elementele- 
cheie sunt consecventa si repetiţia. S- 
ar putea sa dureze cateva saptamani 
pana cand începe să funcţioneze. 
Rezultatele pot varia, nu eşti robot, 
oamenii sunt diferiţi. Chiar şi Pavlov şi 
asistenții lui au descoperit că există 
variaţii mari între reacţiile câinilor. 
Personalitatile şi înclinațiile le-au 
afectat reacția la condiţionare. Nu 
există un termen-limită al succesului. 
Dar dacă faci acest lucru în mod 
constant, împreună cu celelalte 


strategii practicate (este important de 
menţionat că în laborator ele sunt 
făcute la unison unele cu altele, nu 
individual), vei avea rezultate. 

Si dacă te trezesti în mijlocul nopţii 
(toti facem asta mai des decât credem, 
doar că nu ne amintim), se aplică 
aceleași reguli. Dacă nu adormi la loc, 
nu sta în pat mai mult de 20 minute, 
doar pentru că este ora 3:00 
dimineaţa. Nu uita că trupul tau 
trebuie să învețe că patul înseamnă 
somn. Stim, în urma studiilor, că acest 
lucru va funcţiona: dacă practici 
controlul stimulilor in mod 
consecvent, patul va deveni un 
stimulent de nădejde al somnului, în 
loc să fie spaţiul in care te chinui si esti 
anxios. În scurt timp, să stai întins în 
pat va cauza schimbări fiziologice care 
te vor face să adormi mai ușor. Patul 
însuși poate deveni portalul spre 
somn. 


Când apar probleme 


Și daca nu ma pot ridica din pat? 


Este o problemă frecventă si reală. 
Lucrez cu oameni care riscă să cadă în 
timpul nopţii. Oameni care au dureri 
cronice si nu se pot mişca prea mult. 
Oameni care locuiesc în garsoniere în 
care patul este singurul loc unde pot 
sta aşezaţi. Oameni care au parteneri 
care vor fi deranjati de toată aceasta 
foială. 

În aceste cazuri, apelăm la 
principiul de bază: fă în asa fel încât sa 
nu stai întins în pat si să incerci sa 
adormi. Fa tot ce poti pentru a-i 
transmite corpului semnale că ceea ce 
se întâmplă nu înseamnă somn. 

Dacă nu te poţi ridica din pat, iată 
niște strategii alternative pe care le 
recomand: 


e Ridică-te in capul oaselor! Postura ta 
trebuie să sugereze că nu mai ești în 
modul de somn. 


e Asazá-te pe cealaltă parte a patului. Te 
poti relaxa la un metru distanţă si apoi 
te poţi întoarce pe partea unde dormi 
în mod obişnuit. (Când eram copil, 
citeam aşezat în pat invers de cum 
dormeam, apoi reveneam la poziţia 
obișnuită pentru somn. Se pare că am 
fost dintotdeauna un om de știință 


interesat de somn.) 


Când ai un partener... 


Grijile că  trezesti din somn pe 
altcineva pot fi epuizante. Nu-mi place 
să folosesc expresia „divorţ la somn“ — 
pare ceva serios şi permanent. Dar ia 
în considerare ideea de a face o pauză 
in timpul somnului dacă stai în pat 
treaz pentru că nu vrei să-ţi deranjezi 
partenerul. Dacă faci asta, vei continua 
să fii stimulat. Poţi să dormi şi în altă 
cameră... sau dacă partenerul tău se 


trezeşte uşor, poate fi el cel care 
doarme în cealaltă cameră de dragul 
tau. 

Celălalt aspect are legătură cu 
valorile si cu felul în care oamenii isi 
petrec timpul liber, lucruri care pot fi 
legate de identitate și de exprimarea 
iubirii. Am lucrat cu un număr de 
cupluri cărora le plăcea să stea în pat 
impreună, citind sau privind un serial — 
era un moment special pentru ei si o 
parte a rutinei zilnice pe care o 
pretuiau. Ideea că patul este doar 
pentru dormit este incompatibilă cu 
aceste valori. 

Am lucrat cu un cuplu care să afla 
in această situaţie — să le zicem Ellie si 
Spencer. Aveau peste 60 de ani, erau 
pensionari, dar ocupati. Îşi petreceau 
zilele ajutând la creşterea nepoților si 
făcând voluntariat pentru organizaţii 
comunitare. Ani întregi avuseseră 
obiceiul de a se băga în pat seara 
devreme ca să citească ziarele, 
aratandu-si unul altuia articole. Nu 
voiau să renunţe la acest lucru. 


- Putem să facem altceva și să nu 
renuntam la asta? Oricum, e tot o 
relaxare, au spus ei. 

- Bineînțeles, este alegerea 
voastră, le-am răspuns. E în regulă si 
sună minunat. Dar realitatea este că 
nu puteţi avea totul. Sunteţi aici 
pentru că aveţi probleme cu somnul. 
Este posibil să nu puteţi să păstraţi 
aceasta parte din rutina voastră si în 
același timp să dormiti bine. Este ca o 
rețetă: putem să facem toate celelalte 
lucruri, dar dacă nu punem si ouăle, 
mâncarea nu va ieși. 

Ai control asupra situaţiei, dar 
trebuie să faci o alegere. Este rutina la 
care ţii şi care s-ar putea să fie un 
obstacol mai importantă decât să-ţi 
imbunatatesti somnul? Răspunsul iti 
aparţine. lar dacă priveşti acest lucru 
ca pe o alegere si nu ca pe ceva care ti 
se întâmplă, te va ajuta să vezi că 
putem face compromisuri în funcţie 
de ceea ce pretuim. Poate că dintr-un 
motiv sau altul iti ia mai mult timp să 
adormi, dar dacă poţi să accepti acest 
lucru într-o oarecare măsură şi să nu te 


tulbure, atunci e OK. Funcţionează 
pentru tine: Este o alegere pe care o fac 
pentru cà preţuiesc timpul petrecut cu 
partenerul meu. Dar poate că merită să 
apelezi la o soluţie creativă. Lui Ellie si 
lui Spencer le plăcea să se relaxeze în 
pat pentru că restul casei le dădea 
impresia că sunt la datorie - vase de 
spălat, plante de udat, podele de 
măturat, e-mailuri de scris. Motivul 
pentru care le plăcea să petreacă acest 
timp stând în pat era că aveau 
impresia că este o barcă pe mare, în 
care erau izolaţi de orice le putea 
solicita atenţia sau îi putea întrerupe. 
În cele din urmă, au creat un spaţiu 
confortabil în mijlocul camerei de zi, 
care a devenit coltisorul lor de seară, 
cu o canapea confortabilă, pături moi 
și un paravan pliabil care îi izola de 
restul casei. Puteau să se bucure de 
timpul plăcut petrecut împreună, fără 
să renunţe la principiul că patul este 
pentru somn, ceea ce i-a ajutat 
considerabil pe amândoi cu insomnia. 


ZIUA 7 
Stai treaz până târziu 


Deci... cum a fost azi-noapte? 

Dacă eşti puţin frustrat, nu mă miră. Să 
capeti un reflex condiţionat sănătos este 
mult mai dificil la început. Mai întâi, e ca 
un dans, dar nu unul plăcut. Esti somnoros, 
te bagi in pat, eşti treaz, te ridici si aştepţi să 
te ia somnul din nou, te bagi în pat, eşti 
treaz. Dacă de dimineaţă te simţi puţin mai 
obosit după toată această foială, perfect. Te 
poţi folosi de asta. 

Dacă ai petrecut mai puţin timp în pat 
azi-noapte, înseamnă că azi vei simţi mai 
multă presiune spre somn. Până diseară, 
presiunea va fi în mod natural mai mare 
decât seara trecută, la aceeaşi oră. Unul 
dintre motivele pentru care controlul 
stimulilor funcționează este ca iti înveţi 
corpul să asocieze somnolenta cu patul, aşa 
cum am discutat ieri. Dar celălalt motiv 
important pentru care funcţionează este că 


iti intensifici impulsul homeostatic al 
somnului. Cand stai intins in pat, chiar 
daca nu esti adormit, are loc un pic de 
descărcare a presiunii spre somn - așa cum 
se întâmplă cu aerul din balon. lar acest 
lucru se poate întoarce împotriva ta - când 
simţi această descărcare, pierzi o parte din 
acea presiune care te ajută să adormi. Când 
le cerem oamenilor să se ridice din pat - 
chiar si când recurg la o activitate 
relaxantă -, se activează din nou impulsul 
homeostatic al somnului. Se acumulează 
presiunea spre somn, balonul se umflă si 
mai mult. De fiecare dată când te întinzi ca 
să creezi o asociere între somnolenta si pat, 
ai mai multe şanse de succes. lar acestea se 
vor îmbunătăți în următoarele zile. 

Dar există o abordare şi mai eficientă 
pentru intensificarea impulsului 
homeostatic al somnului. Este cea mai 
eficientă armă din arsenalul tău împotriva 
problemelor cu somnul. Poate contribui la 
stabilizarea ritmului circadian și, în plus, la 
restabilirea legăturii dintre pat şi 
somnolenta. Te poate ajuta să-ţi dai seama 
care este ora ideală de culcare şi cât ar 


trebui să dormi în total. Te poate face mai 


puţin anxios în ce privește somnul și astfel 
vei avea mai mult control asupra lui. Poate 
chiar sa înlocuiască  somniferele. Se 
numește limitarea somnului şi se rezumă la 
a sta treaz pana târziu. Foarte târziu. 


Cât de eficient ţi-e somnul? 


Există un motiv pentru care n-am începui 
săptămâna cu această strategie, oricât de 
eficientă ar fi. Mai întâi, aveam nevoie de 
nişte informaţii. 

La începutul acestei săptămâni, ţi-am 
cerut să devii pentru șapte zile un om de 
ştiinţă al cărui obiect de studiu este somnul, 
să faci propriile experimente - în cadrul 
unui studiu făcut acasă, în care ești 
deopotrivă subiectul şi cercetătorul. O 
parte importantă a acestui demers este 
jurnalul somnului, pe care l-ai început în 
prima zi. Până azi, ar trebui să ai la 
dispoziţie informaţii adunate în decurs de 
şase zile. Sunt suficiente pentru a-ţi calcula 
eficiența somnului. 


Eficiența somnului este o idee simplă: 
cât de mult timp petreci dormind în raport 
cu timpul pe care ţi-l acorzi pentru somn, 
adică oportunitatea de somn. 

În primul rând, să definim 
oportunitatea de somn. Ea reprezintă 
perioada dintre momentul în care te bagi în 
pat noaptea până când te trezesti ultima 
oară dimineaţa. Deci, chiar dacă practici 
controlul stimulilor, așa cum am discutat în 
ziua a șasea, şi te ridici din pat în toiul 
nopții dacă nu ţi-e somn, acest timp 
petrecut în pat tot se pune ca parte din 
oportunitatea de somn. Imagineaza-ti ca 
oportunitatea de somn este un cronometru 
care se declanșează în momentul în care te 
bagi în pat pentru prima oară în timpul 
nopţii si se opreşte doar atunci când te 
trezesti pentru ultima oară de dimineaţă. 
Nu contează ce se întâmplă între timp - 
întregul interval se consideră o 
oportunitate de somn. 

Acum că ai înţeles acest concept, putem 
discuta despre eficiența somnului. Eficienţa 
somnului se calculează ca un procent. lată 
un exemplu: Ben se bagă în pat la ora 22:00, 


adoarme la ora 22:30, doarme toată 


noaptea fără întrerupere și se trezeşte când 
sună alarma, la ora 6:00. Oportunitatea lui 
de somn este de opt ore (480 de minute), 
doarme şapte ore jumătate (450 de minute), 
deci eficienţa somnului său este de 94%. 
lată cum arată acest lucru sub forma unei 
ecuaţii, dacă folosim minutele in loc de ore 
(aşa calculăm în laborator): 

450 de minute dormite împărţite la 480 
minute de oportunitate de somn = 0,9375 
(94%) 

Aceasta este o noapte ideală pentru 
Ben. Uneori, se trezea în toiul noptii, pe la 
ora 2:00, şi zăcea în pat cam o oră. Într-o 
astfel de noapte, eficienţa somnului lui 
arăta astfel: 

390 de minute dormite împărțite la 480 
de minute de oportunitate de somn = 
0,8125 (82%) 

În general, este de dorit să avem o 
eficienţă a somnului de cel puţin 85% sau 
mai mare. Acesta este standardul pe care îl 
vizăm - mai puţin în cazul oamenilor în 
vârstă, care au în mod natural un somn mai 
întrerupt. În cazul oamenilor care au 65 de 
ani sau mai mult, vizăm o eficiență a 
somnului de 80%. 


Eficienţa somnului lui Ben este destul 
de bună. În medie, atinge standardul de 
85%. În plus, se simte bine şi nu are 
probleme. 

Pe de altă parte, soţul lui Ben, Gordon, 
se află într-o situaţie diferită. Se bagă în pat 
odată cu Ben, la ora 22:00, dar adesea nu 
adoarme până la ora 1:00 sau 2:00. După ce 
Ben adoarme cu ușurință, Gordon citeşte 
pe telefon sau dintr-o carte ori o revistă, ca 
să reducă expunerea la lumina albastră. O 
vreme închide ochii, dar când asta nu 
funcţionează, ia din nou telefonul, își pune 
castile si se uită la un serial sau stă pe 
Instagram si pe TikTok. 

Cand am calculat cifrele din jurnalul lui 
de somn, am calculat media pentru timpul 
petrecut dormind si media pentru 
oportunitate de somn adunand cele doua 
coloane si impartindu-le la sase zile. Media 
timpului petrecut dormind era de 305 
minute. Media oportunitatii de somn era, la 
fel ca in cazul lui Ben, 480. Eficienta 
somnului: 64%. Nu statea bine deloc. 

Cu Gordon se întâmplau anumite 
lucruri. În primul rând, nu practica 


controlul stimulilor aşa cum ne-am fi 


dorit - petrecea mult timp în pat făcând 
lucruri care nu aveau legătură cu sexul sau 
cu somnul, cum ar fi să se uite la televizor, 
să-şi verifice e-mailul pe telefon, stătea 
mult pe reţele de socializare etc. 
Recunoştea si singur că încerca aceste 
lucruri ca o modalitate de relaxare - spunea 
că dacă verifica e-mailul ca să se asigure că 
nu e nimic urgent era mai liniștit, iar faptul 
că stătea pe Instagram îl relaxa. Dar era 
evident că avea o problemă cu stimularea 
condiționată - in cele din urmă se ridica 
din pat, dar nu în mod consecvent. De 
asemenea, se băga în pat la aceeași oră ca 
Ben pentru că asta făcea parte din rutina 
lor de cuplu, nu pentru că îi era somn la ora 
22:00. Ceea ce îl făcea să se simtă obosit a 
doua zi dimineaţă, când suna alarma lui 
Ben şi se trezea. În anumite zile, se trezea 
odată cu Ben ca să prepare cafeaua si sa 
stea de vorbă în bucătărie până când Ben se 
ducea la serviciu, dar în altele, se culca la 
loc - era la masterat şi n-avea ore decât mai 
târziu în zi. Timpul petrecut treaz era si el 
haotic. Recunostea că preferă să stea până 
târziu noaptea, dar faptul că adormea 


adesea la ora 2:00 era prea mult. Era 


frustrat şi anxios în legătură cu somnul, se 
simțea obosit si nu dădea randament la 
şcoală, iar cu sănătatea nu stătea grozav - 
era epuizat. Când a completat un 
chestionar despre starea de sănătate din 
ultimele luni, am observat că a avut mai 
multe răceli și viroze decât este tipic pentru 
un bărbat sănătos de vârsta lui. 

Vom reveni imediat la Gordon. Dar 
acum să examinăm eficienţa somnului tău. 
Te voi învăţa cum să calculezi eficiența 
medie a somnului folosind exemplul 
urmator: 


Te rog să completezi tabelul cát poti de bine 


Ziua din 
săptămână 
Ora la care 


încerci să 


adormi 


22:30 | 00:05 | 23:15 | 00:30 


00:00 


Cat de mult iti 


ia să adormi 
(calculat în 


minute)? 


De câte 
ori te-ai 
trezit şi ai 
încercat 

să adormi 


ia loc? 


Cât de mult ai 
stat treaz in 
situaţia 
anterioară? 
(Numărul 
total de 


minute) 


Wr 
Hel 


La ce ora te-ai 
trezit pentru 

ultima oară în | 7:00 | 7:00 7:30 6:15 | 8:00 9:00 6:00 
dimineața 


asta? 


Cum ţi-a fost 


somnul (de la 
0 la 100, 100 
fiind perfect)? 


Oportunitatea 
de somn 
. 415 495 345 420 540 375 
(calculată in 
minute) 


Timpul 

petrecut 
dormind 335 240 
(calculat in 


minute) 


Eficienţa 
| 79,4% | 80,7% | 70,7% |94,296| 77,490 | 90,7% 64% 
somnului 


Asa cum poţi observa, oportunitatea de 
somn este intervalul de când ai încercat să 
adormi până când te-ai trezit ultima oară 


de dimineaţă. (Atenţie: s-ar putea să fii în 
pat cu mult timp înainte să încerci să 
adormi. Aşa cum am discutat mai devreme, 
n-ar trebui să te bagi în pat decât atunci 
când ești somnoros şi încerci să adormi.) 

Timpul în care dormi se calculează 
scăzând din oportunitate de somn timpul 
în care nu dormi, inclusiv minutele 
petrecute încercând să adormi şi timpul 
petrecut treaz în timpul noptii. 

Să analizăm exemplul anterior. 
Duminică, această persoană s-a dus la 
culcare la ora 23:45. Deși s-a trezit o dată în 
toiul nopţii, ultima oară când s-a trezit a 
fost la 6:00 dimineaţa. Intervalul dintre 
momentul în care s-a dus la culcare la ora 
23:45 şi până în momentul în care s-a trezit 
la ora 6:00 este oportunitatea de somn. 
Numărul total de minute între 23:45 si 6:00 
este 375. Deci duminică oportunitatea de 
somn a acestei persoane a fost de 375 de 
minute. 

Dar din aceste 375 de minute, a 
petrecut 15 minute încercând să adoarmă şi 
a petrecut 120 de minute trează în timpul 
nopţii. Pentru a calcula timpul petrecut 
dormind, scădem din 375 de minute 15 


minute şi apoi 120 de minute petrecute în 
starea de veghe. Rămânem cu 240 de 
minute petrecute dormind. 

Pentru a calcula eficienţa somnului, 
impartim timpul petrecut dormind (240) la 
oportunitatea de somn (375), ceea ce 
înseamnă 0,64 — o eficienţă a somnului de 
6496. 

Stiind toate acestea, du-te la ultimele 
pagini ale jurnalului de somn pe care l-ai 
completat si calculeaza-ti oportunitatea de 
somn, timpul petrecut dormind si eficienta 
somnului pentru fiecare noapte. 

După ce ţi-ai calculat eficiența 
somnului pentru fiecare noapte a 
săptămânii, poţi să afli eficienţa medie a 
somnului pe parcursul săptămânii. Dacă as 
face asta pentru exemplul anterior, aş 
aduna cifrele care desemnează eficienţa 
somnului si le-aş împărţi la 7. Deci: 64 + 
79,4 + 80,7 + 70,7 + 94,2 + 77,4 + 90,7 = 
557,1. Apoi 557,1:7 = 79,6. Deci eficiența 
medie a somnului pentru exemplul anterior 
este 79,6%. 


Folosind jurnalul de somn, fă toate 
calculele discutate şi completează eficiența 
medie a somnului pentru săptămâna care a 
trecut: 

Eficienta curentă a somnului este de 

..96. 

Dacă a rezultat un procent de 85% sau 
mai mare, stai foarte bine. S-ar putea să nu 
ai un somn perfect, dar te laşi ghidat de 
ştiinţa somnului, ceea ce este minunat. Este 
posibil să-ţi fie greu să continui pe acelaşi 
drum, mai ales când vine vorba de 
controlul stimulilor - pentru că este 
neplăcut să te ridici din pat în timpul noptii 
când nu poti să dormi, acesta fiind capitolul 
la care multi pacienţi dau greş. lar daca 
eficiența somnului tău este bună, dar tot 
esti nemulțumit de cum dormi, ai răbdare - 
vom reveni la acest subiect în curând. 

În cazul lui Gordon, care avea o 
eficienţă a somnului de 60%, era evident de 
unde trebuia să începem: în primul rând, 
controlul stimulilor. Trebuia neapărat să se 
ridice din pat atunci când nu era somnoros 
sau când nu putea să adoarmă. Dar mai 
există o strategie pe care am abordat-o 


împreună cu el - una dintre cele mai 


eficiente și mai rapide modalităţi de a crește 
eficiența somnului şi de a-i regla procesele: 
limitarea. 


Limitarea somnului: acumularea 
presiunii spre somn 


Arma ta secretă în acest caz este impulsul 
homeostatic al somnului. Vom folosi 
informaţiile legate de somn pentru a-ţi 
creşte presiunea spre somn ţinând balonul 
ermetic până când se umple la capacitate 
maximă. Nu este așa de complicat: te vom 
face să te simţi obosit. Foarte obosit. Aşa iti 
învăţăm corpul să doarmă din nou: cand şi 
unde să dormi și cum să te laşi dus de 
somn mai repede şi mai uşor. 

În cazul lui Gordon, primul pas a fost 
să-i schimbăm programul de somn. I-am 
redus oportunitatea de somn la timpul pe 
care îl petrecea de fapt dormind, la care am 
adăugat o jumătate de ora. Aminteste-ti că 
nu te poţi deconecta ca un calculator... nici 
măcar atunci când presiunea mai are puţin 
și-ți sparge balonul. Trecerea durează 
mereu ceva timp şi am luat asta în 


considerare. Si când iti reduci oportunitatea 
de somn ca să se potrivească mai bine cu 
cât dormi de fapt într-o noapte obişnuită, 
nu vrem să te trezesti mai devreme. Trebuie 
să stai treaz până mai târziu. La clinică, nu 
le spun aproape niciodată pacienţilor: 
„Vreau să adormi la ora...“ Le spun: „Vreau 
să nu te duci la culcare mai devreme de...“ 
În cazul lui Gordon, ora era 1:00 noaptea. 

Ti se pare o măsură extrema? Aşa și 
este. Limitarea somnului poate fi o măsură 
extremă. Uneori, când facem asta în 
laborator, oamenii stau treji ca să-i 
monitorizăm. Le cerem să nu conducă 
mașina în perioada în care somnul le este 
restricţionat sau să facă lucruri care ar 
putea să fie periculoase pentru ei sau 
pentru cei din jur. (Dacă această abordare ti 
se pare excesivă sau dacă ai probleme de 
sănătate care o fac nerecomandabilă, nu te 
teme - când vom ajunge la instrucţiunile 
practice, iti voi oferi o versiune mai blândă, 
mai graduală a acestei abordări, numită 
comprimarea somnului, în care iti vom 
schimba treptat ora de culcare.) 

Atenţie, în cazul majorităţii oamenilor 


care au probleme cu somnul, limitarea nu 


rezultă în mai puţin somn decât de obicei. 
Rezultă în mai putin timp petrecut în pat. 
Metoda s-ar numi mai exact „limitarea 
timpului petrecut in pat“ pentru că adesea 
asta şi este. Când te pun să faci asta, nu-ţi 
fur din somn. Stim cât de mult timp dormi, 
pentru că am notat şi am calculat. Pur si 
simplu, ti-am împachetat somnul - 
consolidându-l si mutându-l mai încolo - 
ca să-ţi intensifici impulsul homeostatic al 
somnului, astfel încât să adormi şi să rămâi 
adormit și ca să nu mai asociezi patul cu 
starea de veghe și cu efortul de a adormi. 
Acestea fiind spuse, dacă eficienţa 
somnului e redusă, s-ar putea să te duci la 
culcare destul de târziu primele dati cand 
apelezi la limitarea timpului petrecut în pat, 
dupa ce ai calculat si ţi-ai dat seama la ce 
oră te vei băga în pat. La început, Gordon 
s-a speriat cand a auzit aceasta 
instrucțiune. „Lrebuie să stau treaz până la 
ora 1:00?" a strigat el. Era cu trei ore mai 
târziu decât ora la care se băga in pat soțul 
lui, iar Gordon este extrovertit - foarte 
sociabil, prefera sá-si petreacá timpul liber 
în compania cuiva. Nu era obişnuit să se 


relaxeze atât de multe ore de unul singur. 


L-am sfătuit să petreacă acest timp în 
camera de zi, unde putea să se relaxeze pe 
canapea sau să se uite la seriale, să citească 
articolele pe care le avea deschise pe 
telefon, pe care nu reuşise să le parcurgă pe 
parcursul zilei, sau să se pună la curent cu 
postările de pe Instagram ale prietenilor 
(asta dacă îl relaxa şi nu glisa doar pe 
jumătate interesat şi cu mintea în altă parte 
sau dacă nu începea să facă nişte 
comparații stresante — i-am recomandat să- 
si pună o alarmă ca să se asigure că nu este 
absorbit si nu pierde prea mult timp). „Nu 
e ca şi cum ai fi dormit în timpul asta‘, i-am 
spus. 

A recunoscut ca aşa era. 

Gordon se afla la capătul extrem al 
spectrului in ce priveşte limitarea 
somnului - nu scádem sub cinci ore. Chiar 
dacă oamenii suferă de o formă gravă de 
insomnie si intervalul lor de somn este mai 
mic decât atât, nu scădem sub cinci ore. 
Scopul e să acumulezi un deficit de somn 
care te va ajuta să adormi si să rămâi 
adormit mai uşor, nu să fii dat total peste 


cap. 


În mod tipic, începem procesul de 
limitare a somnului încercând să urmezi 
acest nou program aproximativ o 
săptămână. lată prin ce trec pacienţii 
noştri: deficitul de somn se acumulează. 
Acum, în timpul relaxării, sunt extrem de 
obosiţi. Se uită la ceas şi așteaptă ora de 
somn prescrisă - fie cá este vorba de ora 
1:00, de miezul nopţii, de ora 23:00 sau 
chiar 22:00, fiindu-le greu să stea treji până 
la ora respectivă. Când se bagă în pat, spun 
că le ia zece minute sau mai puţin ca să 
adoarmă. Scade şi numărul datilor cand se 
trezesc în toiul nopţii: nu se mai trezesc 
deloc sau poate o singură dată pe noapte. 
Dar cel mai important, dacă se trezesc, sunt 
atât de obosiţi, încât adorm la loc imediat. 

Înainte de sfârşitul săptămânii, eficienţa 
somnului lui | Gordon crescuse la 
aproximativ 90%. Reusea sa stea treaz pana 
la ora 1:00, adormea aproape imediat si nu 
se trezea pana cand nu-i suna alarma lui 
Ben, la ora 6:30. Dormea bine cinci ore şi 
jumatate, dar statea in pat mai putin de 
sase. Adormea rapid si usor si nu se trezea 
în timpul nopţii — singura problema era că 
nu dormea suficient. Aşa că am trecut la 


etapa următoare: schimbarea orei de 
culcare şi mărirea treptată a oportunității 
de somn. La câteva zile, schimbam 
intervalul cu 15 minute, punându-l să 
adoarmă din ce în ce mai devreme, pe 
parcursul câtorva săptămâni. Dacă oamenii 
adorm repede şi nu se trezesc în timpul 
nopţii (de cele multe ori), îi trimitem la 
culcare din ce în ce mai devreme. 

Când încep să aibă probleme, ne oprim 
si examinăm situaţia mai îndeaproape. 
Poate că am nimerit intervalul lor de somn 
ideal; poate se întâmplă altceva. Dar prin 
intermediul acestui proces, înțelegem 
treptat care este programul lor de somn 
ideal. Un lucru pe care îl observăm adesea 
în cazul pacienţilor care vin prima oară la 
clinică împreună cu jurnalul lor de somn 
este că își acordă un interval prea mare 
pentru oportunitatea de somn. Oamenii s- 
au chinuit atât de mult să adoarmă şi au o 
problemă asa de mare cu stimularea 
condiționată, încât stau în pat zece ore, 
dormind sau încercând să doarmă. Este 
prea mult. 

Gordon a început cu un interval 
rezonabil — stătea în pat în jur de opt ore şi 


jumătate. Pentru mulți oameni, asta 
funcţionează. Pentru Ben, era grozav! Dar 
Gordon, deşi îl iubește de nu mai poate pe 
Ben, nu este acelaşi om. S-a dovedit că el n- 
are nevoie de atât de mult somn. Corpul 
tău este propriul sistem de producere a 
somnului - toţi oamenii, când sunt 
sănătoși, pot produce doar o anumită 
cantitate de somn. Dar în cadrul acestui 
interval normal şi sănătos, există variaţii. 
Ben avea nevoie de opt ore de somn sau 
poate chiar un pic mai mult. Gordon avea 
nevoie de maximum şapte ore. Îi plăcea să 
stea treaz noaptea - avea un asemenea ritm 
circadian, încât îi era greu să se trezească 
devreme. În cazul lui Ben şi Gordon, 
soluția a fost să separe sexul și intimitatea 
fizică de somn, să nu le mai amestece. 
Aveau nevoie să se culce la ore diferite si 
asta a fost OK. Au elaborat noi rutine 
pentru activitățile comune, pentru 
intimitate. lar Gordon şi-a dat seama că îi 
place să petreacă timp de unul singur în 
timpul nopţii — il învigora şi-l relaxa, dar 
nu-și dăduse seama de asta înainte. După 
experimentul nostru cu limitarea somnului, 


am ajuns la concluzia că ora lui de culcare 


ideală era 23:30, plus/minus o jumătate de 
oră. Si a funcţionat. De cele mai multe ori, 
adoarme repede, se simte bine în timpul 
zilei, iar somnul nu i se mai pare un chin. 


Un caz mai dificil 


Iti mai aduci aminte de Myra? Am vorbii 
despre ea cu câteva capitole în urmă, când 
am discutat despre ruminatia din timpul 
nopţii si cum putem scăpa de ea. Este o 
pacientă foarte activă, ocupată şi sociabilă 
care nu se putea obişnui cu ideea de a privi 
norii cum alunecă pe cer. Strategia cu 
trainspotting la care am apelat a ajutat-o sa 
nu se mai lase purtată de gânduri intruzive. 
Dar Myra avea multe dificultăţi cu somnul 
si trebuia să folosim toate armele din 
arsenalul nostru pentru a o ajuta. Era o 
situaţie urgentă mai ales din cauza faptului 
că suferea de epilepsie - doctorii ei credeau 
că îmbunătăţirea somnului ar fi putut s-o 
salveze de o alta rezectie cerebrală. 

Myra devenise foarte anxioasă în ce 
priveşte somnul. Era normal - era foarte 
important pentru ea. In cazul ei, doctorii ti 


spuseseră că somnul este un element-cheie 
pentru sanatatea ei şi pentru a evita o 
operație majoră şi invazivă, în urma căreia 
i-ar lua luni ca să se recupereze. Resimtea 
multă presiune. Dar chiar dacă nu există 
mize la fel de mari, anxietatea legată de 
somn este reală. Ştim cât de important este 
somnul. Teoretic ştim că pe termen lung 
are impact asupra sănătăţii si longevitatii. $i 
știm şi cum ne simțim atunci când nu 
dormim suficient - ne scade energia, 
suntem mai irascibili, suntem confuzi din 
punct de vedere cognitiv şi ne bucurăm mai 
putin de viata. Enorm de multi pacienţi de 
la clinica, probabil în jur de 90%, au 
anxietate legată de somn - este ceva 
obisnuit si destul de raspandit. Ironia face 
ca uneori principalul obstacol in calea 
somnului sa fie nervozitatea legata de 
somn. 

Din acest punct de vedere, limitarea 
somnului poate fi foarte eficientă: 
intensificăm impulsul homeostatic al 
somnului până când devine mai puternic 
decât anxietatea care îți stă în cale. Putem 
să folosim presiunea spre somn naturală si 


mărită pentru a depăşi pana si cele mai 


dificile anxietati şi credinţe despre somn. În 
cazul Myrei, existau nişte dificultăţi 
considerabile. Concepuse tot felul de 
ritualuri in jurul culcării şi devenise 
dependentă de ele, dar erau atât de stricte, 
încât îi era si mai greu să doarmă. Nu doar 
că avea probleme cu somnul, ci viata îi 
devenise din ce mai limitată. 

Credea că odată ce i se face somn la ora 
culcării si ceva îi perturba starea, nu va mai 
putea dormi. Multe dintre ritualurile 
elaborate aveau legătură cu asta. Aproape în 
fiecare noapte, începea să atipeasca pe 
canapea si apoi soțul ei o ducea în braţe în 
pat - credea cu tărie ca, dacă mergea pe 
picioare, s-ar trezi prea mult. La fel și în 
cazul luminilor. Când intrau în dormitor, 
toate luminile trebuiau să fie stinse, altfel 
nu putea sa adoarmă. Acelaşi lucru se 
întâmpla dacă dădea peste o lumină 
puternică în drum spre dormitor. În hol, 
aveau un aparat care licărea ușor - până si 
asta o putea trezi. De obicei, îl acoperea cu 
mâinile când trecea pe lângă el. Aceste 
condiţii erau prea stricte pentru a fi 


îndeplinite în mod fiabil. Dacă orice lucru 
neînsemnat nu decurgea cum trebuie, 
situaţia devenea fără ieşire. 

Cu siguranţă intelegeam de unde 
proveneau aceste exigente — presiunea de a- 
si îmbunătăţi somnul era imensă, iar 
acestea reprezentau un tip de mecanism de 
adaptare, o încercare de a controla 
condiţiile ca să fie perfecte pentru somn. 
Dar isi pierduse încrederea în capacităţile 
corpului si în procesele somnului. Pentru 
ea, somnul era atât de fragil, încât orice îl 
putea deraia. Si cel mai grav era ca rata 
lucruri. Dacă se afla vreodată departe de 
casă, într-un loc nou şi nefamiliar, suferea o 
insomnie insurmontabilă. Într-un weekend 
pe care îl aştepta cu nerăbdare, s-a dus la o 
petrecere a burlacitelor in Palm Springs, cu 
un grup de prietene, la câteva ore distanță 
de casa ei din Los Angeles. Se anticipa un 
weekend prelungit de socializare si de 
distracţie. Dar în prima noapte acolo, n-a 
putut să doarmă deloc. A stat trează până la 
răsărit. L-a sunat pe soţul ei a doua zi ca să 
vină s-o ia cu maşina; din cauza insomniei, 
a sfârşit ratând această experiență care era 


foarte importantă pentru ea. 


Acest gen de lucruri li se întâmplă 
destul de des celor care suferă de insomnie. 
Au comportamente de protecţie care de 
fapt le accentuează insomnia. 
Concretizează ideea că pot dormi numai 
într-un anume loc, în anumite condiţii. Si 
apoi acest lucru se adevereste. 

Myra isi dorea cu disperare să aibă un 
somn mai bun. În primul rând, din cauza 
epilepsiei. Era foarte motivată să-şi 
amelioreze boala prin îmbunătăţirea 
somnului, în loc să apeleze la o operaţie pe 
creier majoră. Si, în al doilea rând, își voia 
viaţa înapoi. 

Aşa că ne-am străduit din răsputeri 
câteva luni ca să-şi îmbunătăţească somnul. 
Era una dintre cele mai dedicate si mai 
curajoase paciente care îmi intrase în 
laborator. S-a implicat cu toată inima în 
fiecare intervenţie sugerată şi a trecut prin 
toate etapele. Oră de trezire fixă. Expunere 
la lumina dimineata. Oră dedicată 
ingrijorării programate si trainspotting 
pentru a face fata aspectelor cognitive. Si 
cel mai important, limitarea somnului. I- 
am redus considerabil timpul petrecut in 
pat pentru o mai buna eficienta a somnului. 


Era un aspect esenţial pentru a o ajuta să-și 
depăşească ritualurile elaborate ca să facă 
față anxietátii legate de somn. Având o 
presiune spre somn mai ridicată, este mai 
uşor să renunti la un ritual şi să-ţi dai 
seama că poţi adormi în lipsa lui. 

Una dintre modalităţile de a trata 
anxietatea legată de somn este să creăm o 
ierarhie a anxietatii. Întocmim o lista a 
grijilor și a ritualurilor legate de somn și de 
ora de culcare şi le ordonăm în funcţie de 
gravitate. Apoi  eliminăm elemente, 
începând cu cel mai ușor si evoluând spre 
cel mai dificil. La câteva zile după ce a 
început să-şi limiteze somnul, i-am sugerat 
Myrei să nu mai acopere aparatul în drum 
spre pat. „Doar încearcă. E un experiment’, 
i-am spus. 

A funcționat. Am progresat spre 
următorul ritual legat de somn şi apoi spre 
următorul. E adevărat că adormea mai uşor 
datorită presiunii spre somn ridicate, dar în 
același timp căpăta sentimentul că-şi poate 
controla somnul. Își dădea seama de faptul 
că nu are nevoie de niciuna dintre acele 
condiții rigide ca să doarmă - că putea să 


declanșeze somnul singură. Putea să se 


relaxeze şi să nu se mai lase purtată de 
anxietatea legată de ora de culcare. Iar in 
cele din urmă, se ducea la culcare fără să-şi 
facă griji în legătură cu luminile sau alte 
elemente din mediul în care trăia. Putea să 
adoarmă destul de repede. Somnul îi era 
bine consolidat, avea o eficienţă mai mare 
de 80%. Crizele i s-au redus considerabil si 
îşi putea controla bine epilepsia - n-a mai 
fost nevoită să sufere operaţia pe creier. Si 
sunt încrezător că, data viitoare când va 
pleca în weekend cu prietenele, se va simţi 
foarte bine. 


Nu există somn perfect 


Probabil că Myra va avea întotdeauna 
dificultăţi cu somnul. Dacă ai avut 
insomnie în trecut, este foarte probabil că o 
vei avea şi în viitor. Se află întotdeauna 
undeva în fundal şi se poate manifesta 
subit, mai ales în perioade de stres sau de 
schimbări majore. Este de așteptat și nu 
este dovada unui eşec sau un motiv de 
îngrijorare. Intervenţiile la care lucrăm în 
săptămâna asta, inclusiv limitarea 


somnului, sunt niște strategii la care 
oamenii trebuie să revină atunci când au 
probleme cu somnul dintr-un motiv sau 
altul. Nu sunt nişte soluţii care rezolvă totul 
definitiv. Aceste manete ale somnului 
trebuie ajustate. Nevoile noastre legate de 
somn se schimbă cu vârsta; se schimbă 
dacă suntem bolnavi sau dacă devenim 
părinți, dacă avem o slujbă noua sau dacă 
ne aflăm într-un loc nou. Important este să 
fii flexibil şi conștient de nevoile corpului. 
Odată ce a început să doarmă mai bine, 
Myra a avut o altă problemă: nu se putea 
adapta la noile ei nevoi de somn. În timp ce 
era în faza de limitare a somnului, a 
descoperit că era prea obosită ca să facă fata 
zilei şi că trebuia să tragă câte un pui de 
somn. La început, acest lucru m-a 
îngrijorat - ii reducea impulsul 
homeostatic al somnului de care încercăm 
să profităm pentru a adormi mai ușor. Dar 
în realitate, ea este încă în faza de 
recuperare. Drumul spre sănătate este lung 
când suferi de o formă de epilepsie la fel de 
gravă ca a ei şi când ai trecut printr-o 
operaţie importantă pe creier. Dureaza mai 
mult decât şi-ar dori ea. Am sfârşit prin a 


face un program pentru când poate să 
atipeascá - în majoritatea zilelor, trage câte 
un pui de somn de câte o oră, ceea ce este 
mai mult decât este sănătos pentru 
majoritatea oamenilor, dar pentru ea 
funcționează de minune. Are în continuare 
un somn compact, cu o eficiență bună si 
adoarme repede noaptea. Din perspectiva 
somnului, totul era bine. Problema era că 
nu voia să fie genul de persoană care trage 
câte un pui de somn - era ceva care-i 
contrazicea ideile despre ce înseamnă să fii 
sănătos şi productiv. Înainte ca boala să i se 
agraveze, fusese profesoară, un job care-i 
plăcuse - interacțiunea cu elevii fusese o 
sursă de energie şi de satisfacţie. Dar 
predatul este o activitate istovitoare. 
Încearcă să reintre în sistemul educaţional 
ca asistenta universitara, ceea ce este 
minunat, însă este nerăbdătoare să devină 
persoana care a fost odată. Deci pentru ea, 
o parte din a avea un somn sănătos şi 
fortifiant înseamnă să se împace cu noile ei 
nevoi şi să ţină seama de faptul că imaginea 
ei de sine ca persoană activa, harnica si 


ambițioasă nu se potriveşte neapărat cu 
ceea ce îi spune corpul că are nevoie. 
Trebuie să se adapteze. 

Totuși, a făcut un progres imens şi sunt 
mândru de ea - a reușit chiar să renunţe de 
tot la somniferele pe care le lua înainte de a 
veni la clinică şi la sfârşitul tratamentului se 
pregătea să înceapă un job cu normă 
întreagă în sistemul educaţional. Limitarea 
somnului este o metodă foarte eficientă: îi 
face pe oameni să renunţe la somnifere mai 
uşor, pentru ca medicamentele sunt 
înlocuite cu senzaţia reală de somnolenta. 
Există multe scenarii în care somniferele 
sunt eficiente şi recomandabile, dar consult 
o mulțime de oameni care se bazează pe ele 
ca pe singura cale de a dormi, iar ei vin la 
mine cu scopul de a reuși să facă asta de 
unii singuri, fără ajutorul medicamentelor. 
Si multi dintre ei reuşesc - nu există vreun 
motiv medical să n-o poată face. 

Când reducem sistematic oportunitatea 
de somn, oamenii chiar pot s-o pună în 
practică şi să capete sentimentul de control. 
Văd că pot dormi. Dacă lasă lucrurile să se 
desfășoare așa cum trebuie, se va întâmpla. 
Nu mai au un nivel ridicat de anxietate sau 


vocea care întreabă: Oare voi putea dormi 
în seara asta? Şi, cel mai important, se pot 
încrede în acest lucru chiar si atunci când 
nu dorm bine. Pot să aibă o noapte proastă 
si să fie OK a doua zi, ştiind că acumularea 
presiunii spre somn îi va ajuta să se refacă. 
Ştiu cá o noapte oarecare nu este atât de 
importantă. 

Fiul meu cel mare are zece ani, iar cel 
MIC, cinci. Ceea ce înseamnă că n-am 
dormit bine de zece ani - sunt trezit in 
mod constant în timpul nopţii și deşi 
uneori pot să adorm la loc, alteori rămân 
treaz din cauza grijilor şi a factorilor de 
stres care se ivesc în mijlocul nopţii ca un 
omulet pe arcuri. Îmi petrec zilele studiind 
impactul somnului asupra sistemului 
imunitar, cognitiei şi stresului; ştiu cât de 
important este somnul. Știu si că somnul 
meu nu este perfect, ci un proces fluctuant. 
Uneori jobul devine un obstacol şi mă 
impotrivesc propriilor sfaturi. Uneori viata 
însăși este un obstacol. Există tot felul de 
lucruri pe care nu le putem controla şi care 
ne vor întrerupe sau perturba somnul. 
Niciodată nu putem şti cu siguranță dacă 


vom dormi bine în noaptea aceasta. Dar 


dacă exerciti presiune asupra ta, atunci ai 
pierdut deja bătălia. Somnul este variabil şi 
asta e în regulă. Când avem o noapte 
proastă, ajungem să compensăm în mod 
firesc ulterior: următoarea noapte de somn 
este mai uşoară şi mai fortifiantă. 

Tiparele de somn variază considerabil 
în cursul vieţii. Adolescentii au nevoie de 
mai mult. Adulții mai în vârstă au nevoie 
de mai puţin şi adesea trebuie să-şi 
modifice stilul de viata ca să compenseze 
pentru o perioadă de somn mai scurtă 
decât cea cu care sunt obişnuiţi. 
Schimbările hormonale de la 
premenopauză si menopauză, cum ar fi 
scăderea nivelului de estrogen, pot cauza 
tulburări ale somnului care-i fac pe oameni 
să se trezească mai frecvent şi întrebându- 
se ce pot face pentru a le combate. Dar 
adesea, în cazul pacienţilor care vin la 
clinică, ce ajută cel mai mult este o oarecare 
acceptare a fazei în care sunt cu somnul. 
Dr. Gladys McGarey, cunoscută drept 
„mama medicinii holistice" şi care practică 
medicina încă din anii 1940, şi-a sărbătorit 
împlinirea a 100 de ani de viaţă în 2020. 


Unul dintre secretele ei în ce priveşte 


sănătatea si fericirea? Cand se trezește în 
mijlocul nopţii — ceea ce i s-a întâmplat in 
mod frecvent în anumite perioade din 
viata -, nu-și face griji in această privinţă. 
Lucrează la unul dintre multele ei proiecte 
sau repetă cântece religioase. 

În plus, s-a dovedit că faptul de a dormi 
toată noaptea, dintr-o bucată, nu este 
regula pentru oameni din punct de vedere 
istoric. Cercetătorii descoperă dovezi că, 
până în anii 1800, erau multi cei care aveau 
un somn bifazic sau care dormeau în două 
segmente. Literatura din vremea aceea face 
referire la „primul somn“ si la „al doilea 
somn“; se pare cá era ceva obişnuit ca 
oamenii să se trezească si să fie activi în 
mijlocul nopţii. În acel interval, oamenii 
scriau scrisori, făceau sex sau chiar se 
ocupau de unele sarcini, coseau sau tăiau 
lemne. Alţii relatează că foloseau timpul 
respectiv ca să viseze cu ochii deschişi sau 
ca să contemple în tăcere, să mediteze sau 
să-şi discute visele. Unii erau destul de 
activi, vizitându-şi chiar prietenii. Istoricul 
Roger Ekirch, care a cercetat îndelung 
somnul în diferite epoci, observă faptul că 


este remarcabil cât de normale erau toate 


acestea — despre aceste activităţi din toiul 
nopții se vorbea degajat, dând impresia cá 
erau ceva comun sau chiar tipic.l 

La începutul anilor 1990, cercetătorul 


Thomas Wehran a facut un experiment? în 
care participantii traiau o luna intr-un 
mediu cu o perioada redusa de lumina: 
doar zece ore pe zi, asa cum s-ar fi 
întâmplat in mod normal în epoca 
preindustriala, in multe locuri de pe glob. 
A descoperit ca, in doar câteva săptămâni, 
episoadele de somn s-au extins şi apoi s-au 
împărțit în două segmente simetrice, cu un 
interval care dura între o oră şi trei ore 
între ele. Rezultatele au reprodus 
îndeaproape relatările legate de cele două 
episoade de somn, care se pare că erau 
tipice pentru secolele al XVII-lea şi al 
XVIII-lea. Evident, lumea noastră este 
diferită, cu zile prelungite din cauza 
electricității si a digitalizării şi nu ne vom 
întoarce înapoi în ce privește tehnologia. 
Acestea fiind spuse, merită remarcat faptul 
că să dormi opt ore nu este ceva natural sau 
predeterminat biologic. De fapt, s-ar putea 
să fie un fenomen recent pentru noi - se 


consideră, de asemenea, că pentru oamenii 
din preistorie, somnul era adesea de scurtă 
durată şi întrerupt. 

O dată la câţiva ani ideea existenţei a 
două episoade de somn revine în discursul 
mediatic şi în ştiinţa somnului; fragmente 
pe acest subiect se transmit cu entuziasm 
pe social media. Cred că acest concept ni se 
pare atât de atrăgător pentru că ne indică o 
perioadă în care dacă erai treaz în mijlocul 
nopţii nu însemna că ai o problemă care 
trebuia rezolvată, ci o realitate cu care tráiai 
si de care chiar puteai să profiti. Ceea ce nu 
înseamnă că dacă nu dormi nopţile şi te 
simţi epuizat în timpul zilei ar trebui să 
trăieşti aşa. Chiar deloc. Dar s-ar putea să 
te ajute să afli că a fi treaz în toiul nopţii nu 
este neapărat un lucru rău, neobişnuit sau 
un simptom clinic că ceva este în neregulă. 
Dacă ai veni la laborator şi mi-ai spune că 
te trezesti în mijlocul nopţii, singurul lucru 
pe care l-as întreba ar fi: „Şi cum te simți?“ 
La asta se rezumă totul. Nu trebuie ca 
somnul să se adapteze unui model ideal, 
pentru că acesta nu există. Încercăm să te 
aducem în punctul în care ai parte de 


odihna fortifiantă de care au nevoie creierul 


și corpul tau si în care iti găseşti resursele 
necesare sa faci fata provocărilor zilei. Deci 
dacă ai nevoie de ajutor din acest punct de 
vedere, să încercăm ultima şi cea mai 
puternică intervenţie — de data aceasta, una 
care se bazează pe informaţiile pe care le-ai 
strâns. 


PRACTICA ZILEI 
Stai treaz până târziul 


Dacă un prieten ti s-ar plânge că este 
obosit, probabil l-ai sfătui să se culce 
devreme. Azi, pentru a-ţi rezolva 
problemele cu somnul, vom face 
opusul. Iti vom stârni impulsul 
homeostatic al somnului ca să poţi sa 
adormi mai ușor si să te simţi mai 
încrezător în ce priveşte somnul. 

Dacă ai completat tabelul de la 
pagina 158, atunci ai aflat deja care 
este eficienţa somnului tău. Dacă n-ai 
făcut-o, atunci întoarce-te si fă-o 
acum. Dacă eficiența somnului este 
mai mică de 85%, acest exerciţiu te va 
ajuta - te sfătuiesc să-i acorzi o sansa 


reală, ceea ce înseamnă să-l faci nu 
doar în seara asta, ci pe tot parcursul 
săptămânii viitoare. Dacă perseverezi, 
rezultatele se vor vedea într-o 
săptămână. 

Dacă eficienţa somnului este bună, 
dar tot simţi că adormi greu sau că nu 
rămâi adormit, ar fi bine să încerci 
totuşi acest exerciţiu. Folosesc aceasta 
strategie cu aproape toată lumea care 
vine la clinică suferind de insomnie. 
Dar chiar și în cazul celor care au un 
diagnostic clinic, comprimarea 
intervalului de somn poate fi eficientă. 

Pentru acest exerciţiu, vei avea 
nevoie de câteva informaţii din tabel: 

Oportunitatea medie de 
somn: 

Intervalul mediu de somn: 

Scopul tău este ca diferenţa dintre 
cele două să fie cat mai mică. Si vom 
face asta reducând considerabil 
oportunitatea de somn ca să fie mai 
apropiată de timpul pe care îl petreci 
dormind efectiv - chiar dacă nu este 
suficient. Vom ajusta acest aspect 
ulterior. 


În seara asta, ia timpul mediu în 
care dormi (chiar dacă somnul iti este 
fragmentat, nu trebuie decât să aduni 
segmentele) si adaugă o jumătate de 
oră. Este oportunitatea de somn 
pentru seara asta. Pentru a afla ora de 
culcare, ia ora de trezire pe care ai 
respectat-o săptămâna asta si scade 
același interval de timp. Trebuie să nu 
te bagi în pat înainte de acea oră. 

Oportunitatea de somn pentru seara 
asta este: 

Ora de culcare pentru seara asta 
este: 

Nu uita: oportunitatea de somn nu 
trebuie să fie mai mica de cinci ore. Ai 
grijă: dacă iti restrângi mult intervalul 
de somn, evită să conduci maşina sau 
să faci orice altceva care ar putea să fie 
prea riscant dacă eşti somnoros. În 
plus, nu încerca acest lucru fără 
supravegherea unui clinician dacă ai o 
istorie de apoplexie sau tulburare 
bipolară, căci acestea pot fi exacerbate 
de privarea de somn. 

Dacă poţi, ia-ti angajamentul că vei 
respecta timp de o săptămână această 


oră de culcare şi acest interval 
comprimat de somn. Folosește 
jurnalul de somn pentru a urmări când 
te bagi în pat, când adormi şi când te 
trezesti. Dacă după o săptămână de 
făcut asta, cifrele sunt îmbucurătoare 
și mai ales simţi diferenţa (adormi mai 
repede, somnul este neintrerupt de 
cele mai multe ori), atunci îţi voi 
recomanda să maresti intervalul de 
somn treptat, cu câte 15 minute odată 
la câteva nopţi. În timp ce te culci din 
ce în ce mai devreme, continuă să-ţi 
urmáresti evoluţia somnului cu 
ajutorul jurnalului. Pentru unii, mărirea 
intervalului de somn odată la câteva 
seri este în regulă, pentru alţii trebuie 
făcută mai încet, adăugând câte 15 
minute o dată pe săptămână, de 
exemplu. 

Dar in seara aceasta si în 
următoarele șase nopţi, nu schimba 
intervalul. Vei începe să te simţi obosit. 
Vei sta cu ochii pe ceas noaptea, 
așteptând să se facă mai repede ora de 
culcare. Perfect. Înseamnă că 
funcţionează. 


Optiunea mai ușoară: 
comprimarea somnului 


În cazul unora, restricționarea totală a 
somnului poate fi excesivă, mai ales 
dacă are loc în afara cadrului clinic, 
unde îi pot ajuta să stabilească limite si 
să le respecte. Este OK. Dacă nu poti 
apela la restrictionarea somnului dintr- 
un motiv sau altul, încearcă această 
abordare opusă: amână ora de culcare, 
ca să micsorezi treptat diferenţa dintre 
oportunitatea de somn si momentul în 
care adormi. Pentru cei care aleg 
această metodă, le recomand să facă 
modificări de câte o jumătate de oră. 
Deci, dacă în mod normal te duci la 
culcare la ora 22:00, atunci în seara 
asta te vei duce la culcare la ora 22:30, 
mâine la ora 23:00 si asa mai departe. 
Te opreşti când începi să adormi mai 
Uşor. 

Comprimarea somnului este un 
proces lent, pentru că nu acumulezi 
presiune spre somn din prima noapte. 
Impulsul homeostatic al somnului nu 


se consolidează imediat. Durează mai 
mult, iar la clinică, am observat că 
oamenii sunt mai inclinati să renunțe 
la această metodă înainte să aibă 
sansa de a funcţiona. Încearcă si după 
câteva nopţi spun: „Nu funcţionează si 
sunt obosit; mă voi culca la ora mea 
obişnuită“ Dacă încerci aceasta 
metodă, fii consecvent. Încearcă măcar 
O săptămână. Restrictionarea 
somnului este mai rapidă — este un soc 
aplicat sistemului, de parca ai apasa 
butonul de resetare. S-ar putea sa-ti fle 
mai greu cu oboseala din timpul zilei 
în timpul restrictionárii, dar vei avea 
parte de rezultate mai repede. Dacă 
alegi comprimarea somnului, nu uita 
că va exista o curbă mai lungă, mai 
lentă si mai putin abruptă. 


Când apar probleme 

Nu dormi pâna târziu 
Restrictionarea somnului depinde de 
angajamentul pe care ţi l-ai luat în 


prima zi de practică: să-ţi stabilesti o 
oră de trezire şi s-o respecţi. Acest 


lucru s-ar putea să fie dificil cu cât 
inaintezi în săptămână şi incepi să 
simţi impactul presiunii spre somn. În 
weekend, suntem vulnerabili la greşeli; 
s-ar putea să aibă probleme si 
cuplurile care au programe diferite. Fă 
ce trebuie să faci ca să respecţi ora fixă 
de trezire: pune-ti mai multe alarme să 
sune; foloseşte un cântec gălăgios ca 
alarmă, cum ar fi „Eye of the Tiger“; 
pune-ti partenerul să te târască din 
pat, indiferent cât de mult te opui. Fă 


orice este necesar. 
Noteaza-ti informațiile 


Nu uita să-ţi notezi în jurnalul de 
somn. Când faci un experiment, 
trebuie să poţi să compari cifrele. 
Restrictionarea somnului poate fi 
dificilă. Este esenţial să poţi compara 
săptămâna trecută cu săptămâna asta, 
ca sa vezi cum te afectează 
experimentul de a-ţi limita drastic 
somnul. 


Și dacă asta nu funcţionează... 


Este în regulă. As vrea să-i oferi o sansa 
reală, pentru că la clinică vedem că 
funcţionează pentru majoritatea 
oamenilor. Terapia cognitiv- 
comportamentală pentru insomnie 
este eficientă pentru majoritatea celor 
care vin la clinică, iar restricționarea 
somnului este un motiv esenţial. Dar 
in cazul unui număr restrâns de clienti, 
acest proces pur si simplu nu are efect. 
În acest caz, revenim la scopul 
principal. Rezolvarea problemelor 
legate de somn, oricât ar fl de 
importantă pentru sănătate, sistemul 
imunitar, cognitie si altele, se rezumă 
la îmbunătăţirea funcţionării în starea 
de veghe. Si există si alte metode a o 
face. De exemplu, putem să includem 
câte un pui de somn în timpul zilei. 
Ideea de două episoade de somn 
persistă In prezent pentru că există 
culturi în care oamenii își fac siesta, 
unde există o pauză de după-amiază 
pentru odihnă si când trag un pui de 
somn, ceea ce le reduce intervalul de 
somn în timpul nopţii, obicei care este 
asociat cu o cognitie mai bună si mai 


multă vigilenta, ba chiar si cu un risc 
scăzut de boli cardiace. În Japonia, o 
tara renumită pentru cultura muncii 
intense, oamenii practică ceea ce se 
cheamă inemuri, care arată ca un pui 
de somn la birou sau în metrou, dar 
care se traduce prin „a dormi în timp 
ce esti prezent“. Acolo, a trage un pul 
de somn în public nu este văzut ca o 
dovadă de indolenta sau de lenevie, ci 
ca un semn al dăruirii si al efortului 
depus.2 

Desi cultura americana s-ar putea 
să aibă nevoie sa fie încurajată ca sa 
accepte un pui de somn în mijlocul 
zilei, acest lucru nu este în sine greșit, 
dacă ai nopţi grele si poti să-i faci loc 
în program. Dar acesta este un 
scenariu în care somniferele sunt 
deosebit de benefice. Există o nouă 
categorie de medicamente care sunt 
eficiente in special în susţinerea 
somnului, adică a adormi si a rămâne 
adormit. Când oamenii se trezesc în 
mijlocul nopţii sau la primele zile ale 
dimineţii, s-ar putea să le fie greu sau 
imposibil să adoarmá la loc - şi-au 


epuizat presiunea spre somn si chiar 
dacă se simt obosiţi, s-ar putea ca 
impulsul homeostatic al somnului sa 
nu fie destul de puternic. 

În sfârşit, s-ar putea să te inseli în 
legătură cu cât somn ai nevoie. 
Căutând pe internet, gasesti 
nenumarate articole care iti 
recomanda sa dormi cel putin sapte 
ore pe noapte. Si da, acest lucru este 
valabil pentru majoritatea oamenilor — 
cei mai multi dintre noi au nevoie de 
aceste ore pentru ca maşina de spălat 
a creierului să elimine reziduurile, să 
ne învigoreze și să fim în formă. Dar 
există și oameni care sunt predispusi 


genetic să doarmă putin.4 Pot sa faca 
toate acestea mai eficient, in mai putin 
timp. Un tip care a venit la clinica se 
incadra in această categorie - se 
trezea dimineata devreme, pentru ca 
pur si simplu corpul lui nu mai putea 
„produce“ somn. Si nici nu avea nevoie 
de mai mult și era sănătos. În cele din 
urmă, s-a dovedit ca trebuia sa 
accepte faptul că dormea mai puţin. 


Un avertisment important: nu te 
folosi de aceasta informatie ca să-ţi 
reduci somnul. Statistic vorbind, 
probabil nu te încadrezi în categoria 
celor predispusi genetic să doarmă 
putin. Totul se reduce la cum te simți. 
Dacă te simţi bine, probabil n-ai nicio 


problemă. 


Acceptă somnul imperfect 


Dacă esti treaz și nimic nu 
funcţionează, încearcă să accepti 
situaţia. Ai încredere în corpul tău: vei 
compensa a doua zi. Aminteste-ti că 
orice deficit de somn ai acumula poate 
fi folosit pentru a adormi mai uşor 
noaptea următoare. Eşti treaz acum, în 
mijlocul nopţii — nu este alegerea ta, 
dar poţi să alegi ce faci în această 
situaţie. Deci fă ceva care te bucură, 
ceva de care n-ai timp într-o zi 
aglomerată. Este un bonus. Citeşte o 
carte. Priveşte în reluare Prietenii tăi 
sau un reality-show - nimeni nu te 
judecă. Si nu uita ca până și „maeștrii“ 
somnului au nopţi proaste: scopul nu 


este perfecțiunea, este imposibilă. 
Nopțile tale, la fel ca zilele, sunt 
imprevizibile într-o oarecare măsură. O 
parte din proiectul de a-ţi îmbunătăţi 
somnul este să fii OK cu asta si să știi 
că trupul este rezistent și îşi va reveni — 
dacă acordăm în continuare prioritate 
somnului, suntem conștienți de 
valoarea lui si ne trăim zilele în 
conformitate cu această idee. 


CONCLUZIE 
Reinnoirea retetei 


ACESTA ESTE INCEPUTUL, NU 
SFARSITUL 


June are in jur de 70 de ani. Locuieste 
singură într-un duplex luminos din 
Oakland, plin de plante, şi ia autobuzul 
spre San Francisco ca să vină la clinica 
noastră. Lucrează într-un ONG local si face 
voluntariat în mod regulat — este foarte 
ocupată şi activă în comunitatea ei şi n-are 
planuri să se pensioneze prea curând. În 
timpul pandemiei, și-a lăsat în sfârşit părul 
alb - faptul că a trecut de la arămiul cu care 
se vopsea la un argintiu mătăsos a fost 
modalitatea ei de a marca pandemia. A 
spus că-i place părul ei argintiu şi că este 
încântată să aibă o scuză să nu-și cumpere 
cutii de vopsea. Nu o deranjează că 
imbatraneste — „Este preferabil 
alternativei! spune mereu. 


Dar o deranjează că nu poate să 
doarmă. Si n-a putut aproape toată viata. 

A început să sufere de insomnie când 
era adolescentă. I-a fost din ce în ce mai 
greu să adoarma. Se şi trezea în toiul nopţii 
fără vreun motiv anume si stătea pe 
întuneric, neputând să adoarmă la loc. 
Această situație dura de decenii. Uneori se 
simte mai bine, alteori mai rău, dar nu pare 
să existe un ritm sau un motiv. A observat 
însă că, după nopţi în șir de nesomn, se 
simte din ce în ce mai epuizată, până când 
cade lată și presiunea spre somn revine şi 
doarme normal timp de câteva nopţi. Si se 
simte minunat. Dar apoi presiunea spre 
somn dispare şi revine la insomnia cronică. 

Cel mai dificil aspect — este 
imprevizibilitatea. Nu stie cum ii va fi 
noaptea, iar aceastà imprevizibilitate o 
nelinisteste. 

Când doarme prost, ceea ce se întâmplă 
adesea, se simte rău şi în timpul zilei. Este 
lentă și irascibilă. Simte că gândește greu. 
Se teme că deficitul de somn îi creează 
probleme de memorie, exacerbându-le pe 
cele care tin de vârstă. Când a venit la 


clinică, trimisă de doctorul ei, se resemnase 


că va fi insomniaca pentru totdeauna. Si 
sincer, n-am invinovatit-o. Când i-am pus 
întrebări despre obiceiurile legate de somn 
si despre tiparele din timpul zilei, făcea 
multe lucruri aşa cum trebuie. Nu bea 
deloc - ca fostă alcoolică, nu se mai 
atinsese de băutură de decenii. Nu bea 
cafea sau sucuri, deci nu consuma cafeină. 
Făcea multă mișcare. Nu credea că-și poate 
schimba somnul. Si era reticentă să încerce. 
Întrebarea ei era: „Sunt blestemată să fug 
după ceva imposibil?“ 

Să accepti somnul imperfect e una. Este 
o modalitate de a reduce anxietatea legată 
de somn și de a fi OK, încrezător, fericit şi 
funcţional când lucrurile nu merg așa cum 
ai plănuit - ceea ce se întâmplă adesea în 
viata. Dar nu vreau ca după ce citesti 
aceasta carte sa ajungi la concluzia ca 
trebuie sa accepti somnul prost si sa traiesti 
cu el. Daca te simti rau si daca somnul nu 
este de calitate, atunci trebuie să actionam 
ca să rezolvăm problema. Tuturor 
pacienţilor de la clinică le-am spus: „Putem 
să-ți îmbunătăţim somnul.“ Si asa am făcut. 

În cazul lui June, am făcut tot - toti 
pașii discutati săptămâna asta, dar pe 


termen mai lung, forjând aceste noi 
obiceiuri pe parcursul mai multor luni. A 
fost dispusă să încerce tot, deşi se îndoia că 
va funcţiona ceva. Nu i-a fost greu să se 
trezească la aceeași oră sau să-și modifice 
timpul de somn ca să-şi îmbunătăţească 
eficiența somnului - i se părea logică ideea 
presiunii spre somn şi umplerea deliberată 
a balonului. Dar a avut bătăi de cap cu 
controlul stimulilor — era atașată de rutina 
ei de la culcare - făcea sudoku pe iPad si 
asculta podcasturi în pat. Nu a fost greu s-o 
conving să renunțe la podcasturi precum 
Radio Lab - era captivată de poveşti (,O, 
da, întotdeauna am vrut să aflu mai multe 
despre Ziua Independenţei Poloniei!") si 
acest lucru îi perpetua insomnia, pentru că 
voia să le asculte până la capăt. A fost mai 
greu să renunțe la obiceiul de a juca 
sudoku. Era convinsă că trebuie să-l rezolve 
în pat — tăcea asta pana când simţea că o ia 
somnul, apoi punea iPad-ul deoparte şi 
închidea ochii. Îl folosea pe post de 
somnifer. 

Am îndemnat-o să rezolve sudoku în 
afara patului - am vrut sa resimtă trecerea 


spre somn. În cele din urmă, am făcut un 


compromis: avea dureri de la artrită si de 
aceea îi era greu să se miște în timpul 
nopții, asa cà i-am spus: „OK, joacă sudoku 
în pat. Dar stai în capul oaselor, pe partea 
opusă celei în care dormi şi ascultă sunetele 
oceanului, muzică sau orice altceva, dar nu 
un podcast." 

Nu i-a surás ideea, dar a fost de acord. 

La ultima noastră întâlnire, şi-a 
exprimat uimirea că lucrurile s-au 
schimbat în ce priveşte somnul. „Cum am 
putut să stau așa 50 de ani şi apoi să fac 
aceste mici schimbări şi să funcționeze? Nu 
credeam că este posibil.“ 

Nu doarme perfect, dar doarme mult 
mai bine. lar somnul este previzibil, ceea ce 
e important. Poate vedea continuitatea şi 
progresul. Unele nopţi sunt mai bune decât 
altele, dar se poate baza pe somn pentru 
prima oară în viata ei. Este încrezătoare ca 
poate dormi suficient încât să poată face 
lucrurile pe care şi le doreşte şi se simte 
bine. lar când se trezeşte în mijlocul nopţii, 
nu mai este asa pesimistă. Are mai mult 
control - nu mai are sentimentul ca 
lucrurile i se întâmplă pur și simplu. 


Acceptă că nu va avea un somn perfect. 


Dar are un nivel de control asupra 
somnului cât să fie mai odihnită si mai 
relaxată atunci când vine vorba despre 
dormit. 

Această carte are două mesaje 
importante. Unul este că trebuie sa 
înțelegem cât de esenţial este somnul 
pentru starea noastră de bine - este un 
remediu natural care ne permite să fim în 
formă când vine vorba de muncă, de relaţii, 
de orice - şi să-i acordăm prioritate cu 
adevărat,  acordându-ne timp pentru 
relaxare, pentru practici de reducere a 
stresului si să ne protejăm somnul de 
cerințele de la muncă și ale lumii digitale. 
Al doilea mesaj - care pare a fi în 
contradicție cu primul - este ca nu trebuie 
să punem prea multă presiune pe somn. 
Mulţi oameni care vin la clinică nu au doar 
un respect sănătos fata de somn si tot ce 
face pentru ei, ci consideră că somnul este 
mai important decât este în realitate. Dacă 
rezolv problema somnului, totul se va 
îmbunătăți! Jobul, căsnicia, viata, tenul! 
Gândirea de tipul acesta sfârşeşte 
perpetuând problemele de somn. 


Adevărul este că ai nevoie de echilibru. 
Ambele idei sunt adevărate. Da, trebuie să 
acorzi prioritate somnului dacă vrei să 
prosperi şi să fii cea mai bună variantă a ta. 
Trebuie să-l protejezi. Să-i acorzi timp și 
spaţiu. Să-ţi reorganizezi ziua ca acest lucru 
să fie posibil. Si în același timp, trebuie sa 
știi că vei fi OK după o noapte proastă sau 
două. Dacă te ţii de program, corpul va 
compensa. 


Cu toţii avem nevoie de somn 
revigorant 


Povestea lui June este una dintre poveştile 
mele de succes. Este situaţia la care aspir: ca 
toată lumea care îmi calcă pragul clinicii să 
sfârşească spunând lucrurile spuse de ea. 
Dar, uneori, trebuie să punem capăt 
tratamentului chiar dacă oamenii sunt încă 
anxiosi şi au probleme. Adesea, acest lucru 
se întâmplă din cauza unor factori pe care 
nu-i putem controla. Nu toate poveştile 
sunt de succes si de aceea trebuie să 
indepartam obstacolele sistemice din calea 
somnului. 


Am lucrat cu o femeie care trăia într-un 
hotel. Stresul cauzat de situaţia ei nesigură 
era extrem. În plus, locuia in Tenderloin, 
San Francisco, un cartier sărac, cu multi 
oameni ai străzii si cu infractionalitate 
ridicată. Îi era greu să doarmă pentru că era 
mereu vigilentă, iar zgomotele cartierului o 
țineau trează. Am abordat împreună 
anumite strategii si sper că au ajutat-o, dar 
îmi aduc aminte că, după ce n-a mai fost în 
grija noastră, mi-am dorit să fi putut face 
mai multe pentru ea. 

Multor oameni care vin la clinică le e 
greu să acorde prioritate somnului din 
cauza presiunilor de la muncă. Este uşor să 
spui: „Ştiu că trebuie să-mi fac timp pentru 
somn astfel încât să mă simt mai bine 
mâine, în loc să-mi termin treaba acum, 
dar este cu totul altceva chiar s-o faci. 
Trăim intr-o cultura care valorizeaza 
munca până târziu, somnul precar, 
oboseala ca motiv de mândrie şi 
productivitatea înainte de toate. Este foarte 
greu să ne dezvatam de asta - mai ales cand 
ai o listă nesfarsita de sarcini si când 
punem semnul egal între identitate şi stimă 


de sine si carieră. Când avem ceva 


important neterminat, este greu să urmăm 
programul în fiecare noapte şi să ne 
rezervăm un timp relaxării şi să avem parte 
de odihna de care avem nevoie. 

Când am început să vorbesc despre 
somn si sănătate publicului larg, mi se 
publicase prima lucrare despre somn şi 
eficiența vaccinurilor. Pe scurt, ideea era că 
somnul afectează funcţia imună într-o 
mare măsură. Cei care dormeau bine aveau 
un răspuns imunitar mai bun la vaccinare. 
Erau mai protejaţi. lar oamenii voiau să 
stie: ce înseamnă asta pentru sanatate? Care 
era concluzia? 

Le spuneam că speranţa mea este că 
rezultatele studiului vor face oamenii să 
realizeze că somnul este un pilon important 
al sănătăţii, alături de nutriţie şi de mişcare, 
dar că este ignorat de către societate. 

Asta se întâmpla acum un deceniu. Mi 
s-au adeverit speranțele? Fi bine, cred că 
lucrurile s-au îmbunătăţit. Oamenii sunt 
mult mai conştienţi de faptul că somnul 
este esenţial pentru sănătate. În spiritul 
epocii, somnul este mai valorizat. Dar acest 
lucru nu influenţează încă politicile de stat. 


Le spunem oamenilor că somnul este 


esenţial pentru sănătate, dar nu le oferim 
sprijinul, spaţiul sau instrumentele ca să 
aibă parte de el. Ici şi colo, s-au înregistrat 
niște succese - cum ar fi începerea şcolii 
mai târziu (pentru a fi corelat cu nevoile 
reale ale adolescenților). Dar in ce priveşte 
sistemul de sănătate şi cultura muncii din 
Occident, suntem motivaţi de 
productivitate. Este un model bazat pe 
utilizarea timpului - pare că vrem să 
stoarcem fiecare minut de la angajaţii 
noştri, fără să apreciem beneficiile pentru 
productivitate pe care le au oamenii când se 
odihnesc cum trebuie sau pentru reducerea 
costurilor din sistemul de sănătate atunci 
când protejăm somnul populaţiei. 

La sfârșitul acestei săptămâni, 
întrebarea mea pentru tine este: ai puterea 
de a influența situaţia pentru alti oameni? 

Adesea nu  realizăm faptul că 
schimbarea depinde de noi. Că avem 
influenţă la locul de muncă şi în cultură. Că 
putem contribui la schimbarea normelor şi 
a aşteptărilor. Este important dacă aducem 
o îmbunătăţire pentru un grup restrâns de 
oameni - chiar si pentru o singură 
persoand. Ce poti face in sfera ta de 


influență? Fii un susținător al somnului! La 
muncă, la şcoala copilului, acasă. Cu 
timpul, micile schimbări culturale - la fel 
ca micile schimbări care tin de obiceiurile 
si rutinele abordate săptămâna asta - pot 
avea un impact de amploare. Putem 
schimba felul în care se discută despre 
această temă, putem schimba valorile 
cărora le acordăm prioritate, putem 
schimba structurile în care trăim, putem 
schimba așteptările pe care ceilalţi le au de 
la noi. Putem să creăm o dorinţă colectivă 
de schimbare. 


Acesta este începutul, nu sfârșitul 


Sper că te vei gândi la acest proiect cultural 
pe termen lung, în care avem cu toţii un rol 
de jucat. Dar cum rămâne cu tine? Cum 
rămâne cu ziua de mâine? 

Tocmai ce ai terminat o săptămână în 
care ai făcut schimbări simple, dar de 
impact în ce priveşte un aspect sau altul al 
zilei sau al rutinei tale. Cele şapte strategii 
incluse aici sunt cele pe care le consider 
cele mai de succes, cu cel mai mare impact 


si cele mai accesibile - nu trebuie să fii într- 
un laborator complicat ca aceste 
instrumente să functioneze pentru tine. 

Să ne imaginăm că pleci de la clinica 
dedicată somnului de la UCSF. Când te 
trimit înapoi la viața ta cu noile tale 
abilități, iată ce-ţi voi spune: 

Primul lucru: Continuă! Nu te opri. Fă 
din aceste noi obiceiuri unele reale. Pentru 
majoritatea oamenilor, faptul că au ajuns 
într-un punct în care aveau probleme cu 
somnul nu s-a întâmplat peste noapte. A 
fost nevoie de timp. Treptat, din cauza a tot 
felul de factori (job, probleme de sănătate, 
tipare de gândire și altele), ai creat 
obstacole în calea somnului. Eliminarea lor 
înseamnă tot un proces. Trebuie să le 
demontezi bucăţică cu bucăţică şi asta 
poate dura ceva timp. Sper că te vei simţi 
mai bine săptămâna asta şi că unele dintre 
aceste strategii isi fac deja treaba. Sper ca iti 
este deja mai uşor sau cel puţin că simţi că 
ai mai mult control asupra situației. Dar 
planul de a avea un somn excelent durează 
mai mult de o săptămână. Acesta este 
începutul, nu sfârşitul. lar acum ai 


instrumentele necesare ca să-ţi 


imbunatatesti viata cu un somn de calitate. 
Tot ceea ce stim din ştiinţa somnului ne 
spune că pentru majoritatea oamenilor 
aceste strategii — dacă apelezi la ele în mod 
constant, perseverent şi răbdător - vor duce 
la un somn mai bun si mai lung. 

Al doilea lucru: dacă ai dificultăţi, nu te 
stresa. Acorda-ti timp. Adesea, trebuie să 
trimitem oamenii acasă când încă se simt 
anxiosi în ce privește somnul. Dacă este si 
cazul tău, nu vreau să te simţi inferior sau 
să crezi n-ai avut succes. Este normal. 
Pentru unii dintre noi, dificultăţile cu 
somnul au devenit o traumă. Ca om, din 
punct de vedere al adaptării, nu ai cum să 
uiti repede această problemă. Dar nu 
înseamnă că nu se va întâmpla. June și-a 
schimbat somnul după 50 de ani. Este 
mereu posibil să progresezi, oricare ar fi 
punctul de plecare, oricât de mult te-ai 
chinuit. 

Ultimul lucru pe care îl spun oamenilor 
care pleacă de la clinică: s-ar putea să se 
întâmple ceva şi somnul tău să nu fie la fel 
de bun precum este acum. Putem fi 
deturnati de la procesul de îmbunătăţire a 
somnului. O situaţie de criză la muncă sau 


în familie ori pur și simplu acumularea 
treburilor și a stresului te pot face să 
regresezi. Este uşor să te frustrezi când ai 
senzaţia că faci un pas înainte şi doi înapoi. 
Dar cu cât vei avea un somn mai bun, cu 
atât vei fi mai rezistent la nopţile proaste. O 
noapte proastă nu înseamnă că şi 
următoarea va fi la fel. De fapt, s-ar putea să 
fie mai bună! „Și dacă nu se întâmplă si 
situaţia se agravează, sunt aici!” le spun 
pacienţilor mei. 

După un an de la tratament, cam 10% 
dintre pacienţii mei îmi scriu un e-mail de 
tipul: S-a întâmplat XYZ si iar nu mai pot să 
dorm. Ce mă fac? De obicei, este vorba de 
lucruri obişnuite tipice: gestionarea 
stresului, acumularea  responsabilităţilor, 
alte lucruri care capătă prioritate. Le spun 
să se reseteze. Să revină la practicile despre 
care ştiu ca funcţionează. Viaţa este 
imprevizibilă - nu o putem controla -, dar 
când se întâmplă ceva, ştii că ai un set de 
strategii la care poti apela imediat ca să-ţi 
protejezi somnul şi ca să revii pe calea cea 
bună. 

Dacă ai o perioadă dificilă, reciteste 


această carte. Incepe cu prima zi. 


Invigoreaza-ti mintea, corpul şi somnul cu 
aceste strategii. Nu uita că ele sunt menite 
să te ajute să nu-ți mai pui singur piedici. 
Somnul este o parte din tine, din natura ta 
umană. Si acum ai instrumentele necesare 
pentru a-l descatusa. 


Mulţumiri 


Am fost onorat să am ocazia să-mi 
împărtășesc pasiunea pentru somn prin 
intermediul acestei cărţi. Dar nimic din 
toate acestea n-ar fi fost posibil fără o 
echipă incredibilă de profesioniști. În 
primul rand, vreau să-mi exprim 
recunoştinţa fată de echipa de la Idea 
Architects şi mai ales faţă de Rachel 
Neuman. Rachel, îti multumesc pentru că 
mi-ai împărtăşit viziunea despre această 
carte si despre serie. Angajamentul tău de a 
face lumea mai bună prin intermediul 
acestor cărți este o sursă de inspiraţie si iti 
sunt profund recunoscător pentru că mi-ai 
acordat o şansă ca scriitor. De-abia aştept să 
colaborăm împreună pe viitor. Vreau să le 
mulțumesc si celorlalți oameni talentaţi de 
la Idea Architects si Penguin Life, inclusiv 
lui Amy Sun, care m-a călăuzit în acest 
proces. În consecinţă, am fost schimbat în 
bine. 


Această carte a fost posibilă datorită 
talentului incomparabil al Alyssei 
Knickerbocker. Alyssa, esti o incredibilă 
maestră a cuvintelor și talentul într-ale 
scrisului este egalat doar de ironia şi de 
umorul tău. Sunt recunoscător pentru 
sprijinul înflăcărat al colegei mele apropiate 
de la UCSF, dr. Elissa Epel. Mă inspiri tot 
timpul cu creativitatea ta, cu devotamentul 

încredere. Le sunt îndatorat colegilor mei 
de la UCSF si in special celor care lucrează 
la clinică, inclusiv lui Jennifer Felder, 
Caterinei Mosti, lui Lauren Asarnow, Lizei 
Ashbrook si lui Andrew Krystal. Vă 
multumesc pentru prietenie si colaborare, 

continua. 


ANEXA 1 
Resurse 


suplimentare 


Există multe probleme cu somnul care te 
pot face să te simţi epuizat şi să nu fii în 
formă. Această carte a fost elaborată pentru 
oamenii cărora le e greu să doarmă şi să 
rămână adormiti (i.e. insomnie). Ceea ce 
înseamnă că dacă ai alt fel de probleme cu 
somnul, această carte s-ar putea să nu fie 
potrivită pentru tine sau cel putin să nu 
abordeze direct problema ta. 

lată câteva semne la care să fii atent şi 
care s-ar putea să-ţi indice că ai o problemă 
subiacentă care nu va putea fi rezolvată cu 
strategiile din această carte: 


* Dormi în mod regulat şapte ore pe 
noapte sau mai mult, dar te simţi 
adesea obosit; 


* Ti-e greu să rămâi treaz când conduci 
mașina sau îndeplineşti alte sarcini în 
timp ce stai pe scaun; 


« Sforăi zgomotos, atât de tare încât se 
aude din altă cameră; 

e Te trezesti în toiul noptii cu respiraţia 
tăiată; 

e. Ai un impuls puternic, adesea 
irezistibil de a-ţi mişca picioarele în 
mijlocul nopții; 

e Ai episoade incontrolabile in care 
adormi în timpul zilei, adesea însoţite 
de slăbiciune musculară. 


Dacă vreunul dintre aceste simptome iti 
sună cunoscut, ar fi bine să vorbeşti cu 
doctorul tău, care s-ar putea să te trimită la 
un specialist. 

Dacă suferi de insomnie si vrei un 
tratament mai personalizat, cum ar fi 
terapia cognitiv-comportamentala fata în 


faţă, discută asta cu doctorul tău sau intră 
pe behavioralsleep.org pentru a vedea la 
cine poţi apela. 


ANEXA 2 
Jurnalul somnului 


Salut si bine ţi-ai găsit jurnalul somnului. 
Instrucţiunile lui de folosire sunt destul de 
simple. Nu vei începe cu „Dragă jurnalule" 
şi nici nu trebui să-ţi notezi gândurile 
profunde - doar faptele, cât de bine poti. 

Completează-l imediat cum te trezesti 
dimineaţa, în fiecare zi a săptămânii. Cel 
mai bine este să ţii acest volum lângă pat, 
cu un semn de carte pus la această pagină, 
ca să poti ajunge imediat la ea când te 
trezesti. Încearcă să dai răspunsuri cât mai 
exacte. Asa cum am menţionat în 
introducere, iti recomand sa nu apelezi la 
aparate wearable — pot să nu fie exacte, sa 
subestimeze sau supraestimeze somnul sau 
chiar să fie prea exacte (nu este necesar să 
aflăm că te-ai trezit de 5 ori câte 6,25 de 
minute... poate că așa s-a întâmplat, dar 
dacă nu-ţi amintesti, nu vreau să-ți notezi 
asta în jurnal.) 


Și nu vreau nici să completezi aceste 
tabele în timp ce încerci să adormi. Nu 
trebuie să devii hipervigilent în ce priveşte 
adunarea informațiilor sau să-ţi subminezi 
procesul de adormire examinându-l prea 
atent. Noaptea, urmează instrucțiunile 
practice din această carte si nu-ţi face griji 
că nu eşti precis. Pentru scopurile noastre, 
estimările aproximative de dimineaţă sunt 
suficiente. Când vine vorba de somn, nu 
vrem ca perfecțiunea să stea în calea 
notitelor satisfăcătoare. 

Atenţie: nu trebuie să completezi 
ultimele trei rânduri (oportunitatea de 
somn, timpul petrecut dormind şi eficienţa 
somnului) până când nu termini de citit 
capitolul cu ziua a șaptea. Acolo iti voi 
explica cum trebuie calculate aceste valori. 
Până atunci, poţi sări peste ele. 


Completeaza tabelul cât poţi de bine 


Ziua 
săptămânii 
Ora la care ai 


încercat să 


adormi 


Cat ţi-a luat sa 
adormi (în 


minute) 


De cate 
ori te-ai 
trezit si al 
încercat 

să adormi 


la loc? 


Cat ai stat 
treaz cand te- 
ai trezit 
(numărul 
total de 


minute)? 


Ora la care te- 
ai trezit 


ultima oară 


dimineața 


Cum ţi-a fost 
somnul? (vezi 
scala de la 
baza 


tabelului) 


Oportunitatea 
de somn {in 

petrecut 
dormind (în 


minute) 


Eficienţa 


somnului 


Evaluarea calităţii somnului 
0 = foarte proastă; 25 = proastă; 50 = medie; 75 = 


bună; 100 = foarte bună 

